\NormalFont\ShortTitle{Hebreos}

{\MT HEBREOʼMARSE-NARMAKLESAD-GARDA

\par }{\MTB HEBREOS

\par }{\IMTB GEBE-SOGLENAID

\par }{\IMT Garda-nug

\par }{\IP Dulemar nue-wissurmalad, doa we-Hebreos-garda narmaksa. Bukidar binsamalad, Pablo garda narmaksaye. We-garda, Judíoʼmar-Bab-Jesúsʼba-nagusmaladse narmaklesad, ega sogega, Cristoʼgi Igar-binid uklenoniye. Moisés-Igar-uklesadba bur biriginedye. Degisoggu, Jesús-Igar, Moisés-Igar-uklesadba, bur nuedye. Binsamardo, we-garda birga 70-idu narmakles-insaye.

\par }{\IS Hebreoʼmarse-Narmaklesad-Gardagi weyob sunmaklenaid

\par }{\IP Hebreos-garda-narmaksiid sogdo, Jesús, Bab-Dummad-Machi-sunnadye. We-gardagi sogbardo, Moisés, dule-irwa-Bab-Dummadse-gormalad-igar uksaye. Deyob Cristo igar uknonimoye, degi-inigwele, Cristoʼgad bur biriginedye.

\par }{\IP Narmaksibalid, Josuéʼga Bab-Dummad sogsagusad, obunnoged an bega ukoye. Jesús-obunnoged-uked bur obunnoged-napiragwadye. Obunnoged-napiragwad unnila Jesúsʼginbi amilesiid. Igar-sered igar-binid-ebogwa emalad. Degi-inigwele, igar-binid bur nuedid. Moisés-Igar-uklesadi, Cristo-Igar-uklesadga unnila e-wilubgan gued.

\par }{\IP Judíoʼmar-Bab-Jesúsʼba-nagusmalad-galakubigualidga, Bab-Jesús-Igargi-bangubiguarmaladga, we-garda narmaklesad. Gwenadgan-ogannogega, gatik Bab-Jesús-Igargi-akamalaga narmaklesad. Bab-Jesúsʼgi-bensulidba unnila abonolesisoggu, we-gardagi Judíoʼmarga e-dadgangi sunmaknaido, wemar bensulidba abonolesmarmoye. Degisoggu, unnila Jesucristoʼgi akanai gumarmosunye.

\par }{\IP We-gardagine, weyob ilemakar sunmaklenaid:

\par }{\IO 1. Bab-Dummad, e-machiba sunmaksad (1:1-4).

\par }{\IO 2. Bab-Dummad-Machi, bur dummadid (1:5–4:13).

\par }{\IO 3. Jesús, dule-irwa-Bab-Dummadse-goled-bur-dummadid (4:14–10:18).

\par }{\IO 4. Naibi-itogedgi, gandik-imaked (10:19-39).

\par }{\IO 5. Babgi-bensuligued (11:1–12:3).

\par }{\IO 6. Bab-Dummad, e-mimmigan sabsur-odurdaked (12:4-29).

\par }{\IO 7. Jesúsʼba-nanaimalad-e-daed (13:1-19).

\par }{\IO 8. Napi-soglenaid (13:20-25).

\par }{\IP Be itogua.



\par }{\MS 1. BAB-DUMMAD, E-MACHIBA SUNMAKSAD

\par }\ChapOne{1}{\MR (1:1-4)

\par }{\SH Bab-Dummad, E-Machiba anmarga sunmaksad
\par }
{\PP \VerseOne{1}Bab-Dummad, dikasurgus na E-gayaburba-barsogmaladba akar-akar anmar-babganga sunmakdanikid.

\VS{2}Emisgwasaardi, Bab-Dummad na e-Machiba anmarga sunmaksad. Bab-Dummad bela ibmar na e-Machigadga-guega imaksad, degine, na e-Machiba bela napneg-naid, degine, nibneg-naid nasiksabalid.


\par }{\PP \VS{3}Bab-Dummad-e-Machi Bab-Dummad-gangued-yeerdakleged nikamogad. Bela Bab-Dummadga-guedi, E-Machi deyob gumogad. Degine, Bab-Dummad-Machi na e-gayaburba-gandik-nikadba, bela ibmar semaid. Bab-Dummad-Machi anmar-isgued-uruknonigu, nibneggi Bab-Dummad-ologana-argan-nuedsik sigidapsunnad.


\par }{\MS 2. BAB-DUMMAD-MACHI, BUR DUMMADID

\par }{\MR (1:5–4:13)

\par }{\SH Bab-Dummad-Machi, baliwiturmarba bur dule-dummadid
\par }
{\PP \VS{4}Bab-Dummad-Machi, baliwiturmarba bur dule-dummadga gunonikid, ar ade, gusgu baliwiturmarba bur nug-dummarba-nika danikid.

\VS{5}Ar bipisaale Bab-Dummad baliwitur-gwensakga gwen weyob sogsasulid:

\par }{\Q “Be an-machi gued,

\par }{\QB emi-ibagi, an be-babga gunonikid.”

\par }{\QR Salmo 2:7

\par }{\PP Deginbali, Bab-Dummad baliwitur-gwensakga gwen sogsasurbalid:

\par }{\Q “Ani an be-babga guoed.

\par }{\QB Bee be, an-machiga gumogoed.”

\par }{\QR 2 Samuel 7:14


\par }{\PP \VS{6}Bab-Dummad na e-Machi-wargwenna-gued we-napnegse-odenonigu, a-nikdi sogsagusad:

\par }{\Q “Bela Bab-Dummad-baliwiturmar we-dule-nug odummomarsun.”

\par }{\QR Deuteronomio 32:43


\par }{\PP \VS{7}Baliwiturmargindi, Bab-Dummad sogsagusad:

\par }{\Q “Bab-Dummad, e-baliwiturmar burwayob imaked,

\par }{\QB degi, e-maigandi, soo-gwabunye-gwichiyob imakbalid.”

\par }{\QR Salmo 104:4


\par }{\PP \VS{8}Bab-Dummad, na e-Machinikdi soged:

\par }{\Q “Bab-Dummad, be-negsemaid degisadeguoed.

\par }{\QB Be-negsemaid igar-maidba be imaked.


\par }{\Q \VS{9}Igar-innikigwad-imaked be yeer-itodaed,

\par }{\QB igar-isganadi be isdar-daked.

\par }{\Q A-ulale, Bab-Dummad be-Bab-Dummadi,

\par }{\QB be-aimar-baiganba be-susad.

\par }{\Q Be-Bab-Dummad, ina-wawadikidgi be-wawamaksad,

\par }{\QB weligwar-ito be-imaksad.”

\par }{\QR Salmo 45:6-7


\par }{\PP \VS{10}Degine, Bab-Dummad e-Machinik sogbalid:

\par }{\Q “Be, Dule-Dummad, we-napneg-naid gebesailaunni be nasiksad.

\par }{\QB Degi, nibneg-naid be-argangi be nasiksabalid.


\par }{\Q \VS{11}We-napnegdina berguoed, nibnegmoga bergumogoed.

\par }{\QB Bedina berguosulid.

\par }{\Q Igi mormar serguddae,

\par }{\QB deyobi, bela nibneg, degi, napneg, sergudoed.


\par }{\Q \VS{12}Be dule-mor-dummad-obipirmakeyobi we-napneg, nibneg imakoed.

\par }{\Q Degine, dule mor-baid-ogwaeyobi, be we-napneg, nibneg be ogwamogoed.

\par }{\QB Ar bedi gwen gwagmaisulid,

\par }{\QB be-birgamardi gwen berguosulid.”

\par }{\QR Salmo 102:25-27


\par }{\PP \VS{13}Ar bipisaale Bab-Dummad baliwitur-gwensakga gwen weyob sogsasulid:

\par }{\Q “An argan-nuedsik be sige,

\par }{\QB be-isdarmalad an bela ogalakuedse be sige.”

\par }{\QR Salmo 110:1


\par }{\PP \VS{14}Bela baliwiturmar-Bab-Dummadga-arbamaladi, burbaled gumalad. Bab-Dummad dulemar-abonolemaloed-bendakega, a-baliwiturmar barmialid.




\par }\Chap{2}{\SH Abonoleged-igar, igala-dummadid
\par }
{\PP \VerseOne{1}Bab-Machi baliwiturmarba bur dule-dummadsoggu, a-ulale, anmar nue-ibmar-itosmaladgi nue-alakwaa nagumalargebed. Adi, melle anmar Bab-Machi-e-Igar-Nuedgi bangumai gumalagar.


\par }{\PP \VS{2}Ar epenne gayaburba baliwiturba-soglesad, napiragwadid. A-ulale, dulemar-isgusad, Bab-Dummadba ibsassurmalad, napiragwadba odurdaklemai gusdo.


\par }{\PP \VS{3}Degisoggu, we-abonoleged-dummad an baisur dakmalale, ¿igi anmarde sabsur-odurdaklegedgi wakinmalosunna? Geg anmar wakinmalad. We-abonoleged gebegi Bab-Jesús-inse sogsagusad, geb we-gayaburba-itosmaladi, anmarga sogsamarmogad, we napiraye.

\VS{4}Degine, Bab-Dummad anmarga na oyosad, ibmar-wilubgan-imaklegedgi, dule-geger-ibmar-daked-imaklegedgi, degine, ibmar-dakledisurmalad-akar-akar-imaklegedgi, degi, e-Bab-Burba-Isligwaled na e-sogedba gurgin-burbarmalad-nuegan-uksadgi, anmarga oyosad.


\par }{\SH Jesucristoʼgi-abonoleged-danikid
\par }
{\PP \VS{5}Napneg-binid-danikoedgi an sunmakdanimaladgi, Bab-Dummad a-napneg-seega gwen baliwiturmar-nug-imaksasulid.

\VS{6}Dule-gwensak Bab-Dummad-Gardagi sogsagusad:

\par }{\Q “¿Wede, dule ibusunna, egi be binsanonigu?

\par }{\QB ¿Wede, dule ibusunna, be akwenonigu?


\par }{\Q \VS{7}Ar dule baliwiturmarba wis yaisaale be imaksad.

\par }{\QB Napneggi, dummadga-guega, gangued-yeerdakleged bela-bela-nikuega be nug-imaksad.

\par }{\QB Degi, nug-dummarba-nikuega be imaksabalid.

\par }{\Q Bela e-argan-yaurgi ibmar-obinnilesad-akwega be we-dule imaksabalid.


\par }{\QB \VS{8}Bela ibmarmar-bukwad dule-urbaligwa be urbisad.”

\par }{\QR Salmo 8:4-6

\par }{\PP Bela-ibmarmar dule-urba-ambikusgua, gwen ibsoggwensaar dule-urba ambikussurdeeye soglesulid. Degi-inigwele, emi amba deyob daklesulid.

\VS{9}Jesús dulega-gunonikidba, baliwiturba wis yaisaar gusad. Emisgindina, anmar Jesús daked e-burgwisadbali, Bab-Dummad ega gangued-yeerdakleged uksa, degi, nug-dummarba-nikuega imaksabali.

\par }{\PP Deyobi, Bab-Dummad dulemargi-nabir-binsaedba burgwedgi naibid-dummad-itogega Jesús-imaksad, adi, bela dulemar-anar burgwegar.


\par }{\PP \VS{10}Bab-Dummad deyob Jesúsʼgi-imaksadi, ega ibnuedid. Ar Bab-Dummadgi bela ibmar danikid, degi, bela ibmar Bab-Dummadgad gubalid. Degisoggu, Bab-Dummad na e-gangued-yeerdakleged e-mimmigan-eba-nikumogaga, imaksad. Bab-Dummad, Abonoged-Dule-wilegega imaksad, adi, ibmar-naibid-imaksadba, nabir dulemar-abonogedga guegar.


\par }{\PP \VS{11}Ar dule-gwage-swilidik-saedi, degine, dule-gwage-swilidik-guedi, ar ebobela bab-wargwengi danikid. A-ulale, Jesucristo bingesuli, dule-eba-nanaimaladse, an-gwenadye goled.

\VS{12}Jesús, Bab-Dummadga soged:

\par }{\Q “An-gwenadganga an begi sunmakoed,

\par }{\QB an-gwenadgan-danar-ambikued-abargine, namakedgine an be-nug-odummogoed.”

\par }{\QR Salmo 22:22


\par }{\PP \VS{13}Deginbali, Jesús sogbalid:

\par }{\Q “Andi, Bab-Dummadgi benguosulid.”

\par }{\QR Isaías 8:17

\par }{\PP Degi, sogbalid:

\par }{\Q “Wegi an Bab-Dummad-mimmigan-anga-uksadmala an gudiid.”

\par }{\QR Isaías 8:18


\par }{\PP \VS{14}We-mimmigan-sanar-gwalulemaladyobi, we-Jesús, sanar gwalulesmogad. Adi, na e-burgwisadgi burgwed-igar-semaid-e-dummad obelogegar. We-burgwed-e-dummadde, nia-sailad-Satanásʼye nugad.

\VS{15}Jesús e-burgwisadba burgwed-dobedba-wiledimalad, onosad.

\VS{16}Ar Jesús baliwitur-bendakega nonisulid. Jesús, Abraham-wagan-bendakega nonikid.


\par }{\PP \VS{17}Degisoggu, a-ulale, Jesús e-gwenadmar-sunnaa gunonikid. Adi, dulemar-nue-wiledakdii guegar, degi, Bab-Dummad-asabin dule-irwa-Bab-Dummadse-goled-bur-dummad gwen galakussuli guegar. Jesús deyob gunonikid, adi, dulemar-isgudimalad-e-isgued, na e-burgwisadgi ega eliegar.

\VS{18}Ar Jesús na e-sunnad wilubdakledigusadgi-wilessoggu, a-ulale, sunna wilubdaklegedgi dulemar-bendakmosunnad.




\par }\Chap{3}{\SH Bab-Jesús, Moisésʼba bur dule-dummadid
\par }
{\PP \VerseOne{1}Degisoggu, gwenadgan, bemar Jesucristoʼgi-akananaimalad, Bab-Dummad bemarse gochamarmogad. Be weyob Jesús-dakmaloed: We-Cristo-Jesús, Bab-Dummad-e-sapin-bur-dummad gued. Degi, anmarga-igar-nabosadgi anmar-irwa-Bab-Dummadse-goled-bur-dummadga gubalid.


\par }{\PP \VS{2}Igi Moisés, Bab-Dummad-negyagi-bukmalad-abargi gwen galakussuli-arbasgusa, deyobi, Jesús dule-e-nug-imaksadga nuekwaa arbasmogad, gwen galakussuli gusad.

\VS{3}We-Jesús, Moisésʼba bur bule nug-odummolesad, ar igi dule-neg-sobedi, negsobsadba bur bule e-nug-odummolege, deyob Jesús-nug bur bule odummolesmogad.

\VS{4}Ar bela-negmar e-sobed nikad. Ar ibmarmar-imaklesadi, bela Bab-Dummad imaksad.


\par }{\PP \VS{5}Moisés, Bab-Dummad-e-mai, yoedse Bab-Dummad-ibmar-sogoed-e-wilubganga-guega gwen galakussuli Bab-Dummad-neg-yagi arbadii gusad.

\VS{6}Ar Bab-Dummad-Machi-Cristoʼdi, gwen galakussuli na e-neg-yaurga nanadii gusad. We-neg-obaredi, we, anmardo. Ar anmar Bab-Dummad-ibmar-ukoye-sogsadi, nue an abingasmalale, degi, anmar galakussuli edarbedii gusmalale, anmar egadga gumaloed.


\par }{\SH Nue-salakarmar, mer Bab-bengumalo
\par }
{\PP \VS{7}A-ulale, Bab-Burba-Isligwaled-sogedyob be imakmalo:

\par }{\Q “Emi-ibagi Bab-Dummad-gayaburba be itomalale,


\par }{\Q \VS{8}melle be-dadgan Bab-Dummadgi gwisgus-gusmaladyob, bur bule burgumalo.

\par }{\QB Deun, be-dadgan nega-dulesulidganbali Bab-Dummad-wilubdakdii nanasmalad.


\par }{\BB \par }
{\Q \VS{9}Deun agine, be-dadgan birga-dulabo (40) amba an-ibmar-imaksad-daksamar-inigwele, an-wilubdaksa gusmalad,

\par }{\QB an-urwega an-imaksa gusmalad.


\par }{\Q \VS{10}A-ulale, a-dulemarse an ulud-gusad,

\par }{\QB an ega sogsa gusad:

\par }{\Q ‘Bemar gusgu gwagegi ibmar-isgana-saedginbi-binsamaladid.

\par }{\QB Degi, an-Igar-Maidba bemar gwen nanadisurmalad.’


\par }{\Q \VS{11}Degisoggu, an sae-itogedgine, an weyob ise-sogar sogsa gusad:

\par }{\QB ¡An-obunnogedgi bemar bipisaale gwen obunnogosurmarye!”

\par }{\QR Salmo 95:7-11


\par }{\PP \VS{12}Gwenadgan, nue salakarmar. Melle be Bab-Dummad-Dula-Maidgi bangumalo. Melle be-gwagegi-isdar-binsaedba Bab-Dummadgi bengumalo.

\VS{13}Bur bane-bane na be ogannodii imakmar, emi amba soglenaidgi, emi-ibaginye, adi, melle bemar-isguedse-yardakleged-ular, uayasuli guegar.

\VS{14}Ar anmar gebesaila igi Cristoʼgi bengussuligusa, deyob anmar degisadegu berguedse egi bengusuli guele, Cristoʼba ibmar nikumogoed.


\par }{\PP \VS{15}Anmarga sognaid:

\par }{\Q “Emi-ibagi Bab-Dummad-gayaburba be itomalale,

\par }{\QB melle be-dadgan Bab-Dummadgi gwisgus-gusmaladyob, bur bule burgumalo.”

\par }{\QR Salmo 95:7-8


\par }{\PP \VS{16}¿Ar doamar Bab-Dummad-itosmargu, egi gwisgus gusmarsunna? ¿Ar Egipto-yargi bela Moisés-dulemar-onosad Bab-Dummadgi gwisgus gusmarsursi?

\VS{17}¿Bab-Dummad doamarse birga-dulabo (40) urwedii gussunna? ¿Dule-isgusmaladsesursi? Ar amar nega-dulesulidganbali bela burgwisgusmalad.

\VS{18}¿Ar doamarga Bab-Dummad sogsagusa, bemar Canaán-yargi obunnomai guosurmarye? Dule-uayasuligusmaladga deyob sogsagusad.

\VS{19}Anmar daksundo, amala Bab-Dummad-bengusmalad-ulale, obunnoged-yarse dogsasurmalad.




\par }\Chap{4}{\SH Jesúsʼba-nanaimalad, Bab-Dummad-obunnogedgi obunnomaloed
\par }
{\PP \VerseOne{1}Bab-Dummad sogsad, an-obunnogedgi be obunnomaloye. Deyob-anmarga-sogsadyob amba igar anmarga-maisoggu, nue salakarmar, abakalegi bemar gwenna-gwenna a-obunnogedgi obunnoarsurmalale.


\par }{\PP \VS{2}We-Gayaburba-Nued anmarga soglesadyob anmar-dadganga soglesmoganad. A-gayaburba-nued-itosmar-inigwele, gwen bendaklessurmalad. Ar ade, itosmargu, Bab-Dummad-bengusmalad.


\par }{\PP \VS{3}Ar Bab-Dummad egi-bengusmaladga sogsagusad:

\par }{\Q “Degisoggu, an sae-itogedgine, an weyob ise-sogar sogsa gusad:

\par }{\QB ¡An-obunnogedgi bemar bipisaale gwen obunnogosurmarye!”

\par }{\QR Salmo 95:11

\par }{\PP Ar anmardi Bab-Dummad-bengussurmarsoggu, a-ular, anmardi Bab-Dummad-obunnogedgi obunnomarsunnoed.

\par }{\PP Ar Bab-Dummad napneg-nasiksagu, bato bela ibmar-imaksad.

\VS{4}Ar Bab-Dummad-Gardagi obunnoged-ibagi weyob sognaid:

\par }{\Q “Ibagugled-nagunonigu (7), Bab-Dummad obunnosad, bar arbassulid.”

\par }{\QR Génesis 2:2


\par }{\PP \VS{5}Bab-Dummad-Garda-sogedyob gannar an sogbardo, Bab-Dummad sogye:

\par }{\Q “¡An-obunnogedgi bemar bipisaale gwen obunnogosurmarye!”

\par }{\QR Salmo 95:11


\par }{\PP \VS{6}Anmar-dadgan gayaburba-nued-itosmar-inigwele, Bab-Dummad-sogedba ibmar imaksasurmalad. Agala, gwen obunnogedse dogsasurmalad. Degi-inigwele, baigandi amba bukidar Bab-Dummad-obunnogedgi sunna obunnodamarsundo.

\VS{7}A-ular, Bab-Dummad gannar iba nasiknonikid, soged: “Emi-ibaginye.” Dikasurgus deyob-sogsad, emidi, Davidʼbali anmarga sognaid:

\par }{\Q “Emi-ibagi Bab-Dummad-Gayaburba be itomalale,

\par }{\QB melle be-dadgan Bab-Dummadgi gwisgus-gusmaladyob, bur bule burgumalo.”

\par }{\QR Salmo 95:7-8


\par }{\PP \VS{8}Ar Josué anmar-dadgan obunnogega-imaksana, Bab-Dummad a-sorbali, bar obunnoged-baidgi sunmaksasulinad.

\VS{9}Degisoggu, Babba-nanaimalad obunnoged-baid ega nue-maisunnad.

\VS{10}Ar dule Bab-Dummad-obunnogedgi obunnosale, na e-arbaedgi obunnomogad. Ar igi Bab-Dummad e-arbasad-sorba obunnosmoga, deyobi, obunnomogad.

\VS{11}Degisoggu, a-obunnogedgi anmar obunnomogagala, nue-alamaknai imakmarsun, adi, melle anmar uayasuli anmar-dadgan-gusadyob gumarmogagar.


\par }{\QB \VS{12}Ar Bab-Dummad-Gayaburba dulasailad, degi, gannarbabalid.

\par }{\QB We-Gayaburba, es-suid-nugar-darbogwadba bur bule dogbalid.

\par }{\QB Dogedi, san-burbaginse-bakar, doged, anmar-burbase amba dogbalid.

\par }{\QB Yokormar-gwadilenaidse, degi, galagan-e-nisse-bakar, doged.

\par }{\QB Deginbali, dule-binsaed, e-gwage-ibmar-imakbied bela mag dakbalid.


\par }{\PP \VS{13}Bela-ibmar-obinnilesadi, Bab-Dummadgi dukunaisulid, bela e-asabin magar-daklenaidbiid. Anmar-Bab-Dummadga-ibmar-sogoedgi, ibmar dukunaisulid.


\par }{\MS 3. JESÚS, DULE-IRWA-BAB-DUMMADSE-GOLED-BUR-DUMMADID

\par }{\MR (4:14–10:18)

\par }{\PP \VS{14}Jesús, Bab-Dummad-Machi dule-irwa-Bab-Dummadse-goled-bur-dummad nibnegse dogsad. Agala, anmar Jesúsʼgi-bensulidgi gatik-akanai gumarsun.

\VS{15}Ar anmar-irwa-Bab-Dummadse-goled-bur-dummad anmar-sunna wilubdaklesmogad, degite, gwen isgussulid, a-ular, anmar-nollo-itogedgi nabir wile anmar-daksunnad.


\par }{\PP \VS{16}Degisoggu, anmar Bab-Dummad-dulemar-sabgumaid-e-ologanase bensulidba walikgumarsun. Adi, Bab-Dummad wile-anmar-dakega, degi, bonigan-abargi anmar-bendake-wilubsulinadgi anmar-bendakegar.




\par }\Chap{5}{\PP \VerseOne{1}Ar bela dule-irwa-Bab-Dummadse-gormalad-bur-dummagan-megismalad dulemar-abargi sules daed. Sulegogua, dulemar-irwa Bab-Dummad-asabin gwisguega, Bab-Dummadga ibmar-ukleged ukega, degine, dulemar-isgued-ular Bab-Dummadga-ibmar-ogumakar-ukleged-ukega nugsalesdaed.

\VS{2}Adi, mer mesagwar dulemar-ibmar-wissurmalad-imakega, degi, dulemar-igar-nuedgi-bangudmalad-imakegar. Ar ade, na e-sunna nolloo gumogad, sunna isgumogad.

\VS{3}A-ulale, na e-isgued-ular, degi, dulemar-isgued-ular, Bab-Dummadga-ibmar-ukleged ukmogargebed.


\par }{\PP \VS{4}Dule na-dukin geg wargwengi dule-irwa-Bab-Dummadse-goled-bur-dummadga na nugsaed. Unnila Bab-Dummad ese golergebed, igi-Bab-Dummad Aarónʼse gocha-gusmoga, deyobi, ese gormogargebed.

\VS{5}Ar Cristoʼmoga na-dukin dule-irwa-Bab-Dummadse-goled-bur-dummadga nug-imaksasurmogad. Bab-Dummadi Jesús-nug-imaksad. Bab-Dummad ega sogsagusad:

\par }{\Q “Be an-machi gued,

\par }{\QB emi-ibagi, an be-babga gunonikid.”

\par }{\QR Salmo 2:7


\par }{\PP \VS{6}Ar Bab-Dummad-Gardagi narmakar naibalid:

\par }{\Q “Be, Bab-Dummad-asabin Dule-Irwa-Gwisgued-Dummad-Degisadeguadid.

\par }{\QB Igi Melquisedec maigusa, deyob be gumogad.”

\par }{\QR Salmo 110:4


\par }{\PP \VS{7}Cristo we-napneggi-gudigusgu, Bab-Dummad-nabir-burgwedgi-e-ollor-imakedse ibyanis-abalagi ise-wilegar binnasuli-gordii gusad. Bab-Dummad we-Cristo-ese-binnasur-gochad itosad. Ar Bab-Dummad, Cristo eba-nue-uaya-nika-nanadigusadba itosad.

\VS{8}Ar Cristo Bab-Dummad-Machi-inigwele, na nue-wilesadbali, Bab-Dummadba-ibsaed durdaksad.

\VS{9}Agi nue-durdaksasoggu, bela dulemar-eba-ibsaedga abonoleged-degisadeguad-ibedga gunonisunnad.

\VS{10}Geb Bab-Dummad sognonisunnad, Melquisedecʼyob be dule-irwa-Bab-Dummadse-goled-bur-dummadga an be-nug imaksunye.


\par }{\SH Bab-Dummadgi-bangued, bonisailad
\par }
{\PP \VS{11}We-igargangine, bukidar anmar egi sunmaked-nika-inigwele, nuegwadsun bela bega sogegala, dutusulid, ar ade, bemar amba nue-aku itomalad.

\VS{12}Ar bemar bato dikasurgus odurdaked-sailaga gusawilubmalanad. Emigindi, amba bemarga gannar Bab-Dummad-Gayaburba-onodedgi ibgwensuli-durdaklemaladgi bega sunmaked be abemalad. Ar bemar deyob gunonisoggu, amba bemar nunis gobergebed, ar geg be amba san gunmalad.


\par }{\PP \VS{13}Ar dule amba nunis-gobnaile, amba Bab-Dummad-Gayaburba-napiragwad nue-wissulid. Ar ade, amba Bab-Dummadgi mimmiga gued.

\VS{14}Ar san-gunmaladdi bato wedi dule-nue-Bab-Dummad-igargi-nasgumaimaladgadid. Ar dule-magasar-ibmar-itogedgadid, igid igar-nuedi, igid igar-isganabali.




\par }\Chap{6}{\PP \VerseOne{1}Degisoggu, anmar Cristo-igargi-gebe-onoleddaed-odurdaklemaladgi mer bar egi naigu gumarsun. Nasgumarsun.

\par }{\PP Mer bar we-igargebe-odurdaklemaladgi gannar-gannar sunmaknai be gumarsun:

\par }{\QB Bab-Jesúsʼba-naigued-igargi,

\par }{\QB napneg-igargan-burgwedse-dule-semaid-igargi,

\par }{\QB Bab-Dummadgi-bensuli-gued-igargi,


\par }{\QB \VS{2}Bab-diigi-ogleged-igargi,

\par }{\QB dulemar-nugsaega egi-argan-mesed-igargi,

\par }{\QB dulemar-burgwisad-gannar-durgued-igargi,

\par }{\QB degisadegu-sabsur-odurdaklegoed-igargi,

\par }{\QC We-igarmargi mer bar gannar-gannar sunmakmarsun.


\par }{\PP \VS{3}Gannar-gannar we-igargangi an bemar-odurdakbisulid, bur an bemar-odurdakbied yoo amba bemar ibmar-durdakmaladgi. Ar Bab-Dummad deyob anga igar-uksale, ar deyob an bemar-odurdakmalodo.


\par }{\PP \VS{4}Ar irgwenna dulemar-Bab-Igar-abingasgusmalad, Bab-Dummad-dulemarga-ibmar-uked-abingasmalad, degi, Bab-Dummad-Burba-Isligwaled-nikusmalad.


\par }{\PP \VS{5}Bab-Dummad-Gayaburbagi-nanadigusmalad, degi, yoedse-ibmarmar-guoed-e-gangued-itosgusmalad.


\par }{\PP \VS{6}We-dulemar, Bab-Jesús-metele, gannar Jesúsʼse aibirye-sogele, gege gannar bar aibired. Ar degiile, gannar Bab-Dummad-Machi-Jesús-nakrusgi-bioknaido, degi, dulemar-asabin egi dodonaido.


\par }{\PP \VS{7}Ar dii bali-bali-wiedbali, napa nue-dii gobed. Degidbali, a-napa dule-ibmar-digedga, gagan-nuegan-nabir-gullemalad nue-sanmakega imaked. Bab-Dummadi, a-napagi nued binsaed.

\VS{8}Ar we-napagi ikomar-ainiele, gagan-isganamar-ainiele, gwen nabirsurdo. Bab-Dummadse ukabsaleged bato ega danido, geb we-nainu unni-ogumakleged edarbenai guoed.


\par }{\PP \VS{9}Gwenadgan-sabesailamalad, ar anmar weyob sunmakmar-inigwele, anmardi nue-wismalad, bemargardi ibmar-nuegan danikoed. A-ibmardi, abonoleged-igalad.

\VS{10}Ar Bab-Dummad dule-innikidaedsoggu, ega-be-ibmar-imaksad geg ieged. Degi, be Jesucristoʼgi-akananaimaladga-ibmar-imaksagu, Bab-Dummad-nug-sabguedba-be-imaksadi, Bab-Dummad geg ieged.

\VS{11}Degi-inigwele, anmar abedo, bemar na wala-walagwen ibmar-nued-imakdii degisadegu na be-burgwedse imaked. Adi, bemar ibmar-bensulidgi-edarbediid nue-abingamalagar.

\VS{12}Melle be wiegalaga gumar. Bur be dule-Bab-Dummad-bensuli-gudidimaladba, degi, gwae-gwaesulidgi Bab-ibmar-ukoye-sogsad-abingasmaladba, be damarmosun.


\par }{\SH Bab-Dummad, ibmar-ukoye-sogsad ukedsegad
\par }
{\PP \VS{13}Bab-Dummad Abrahamʼga ise-sogar-sogsagusgu, an bega-ibmar-ukoye, dule-baid eba-bur-dummad-satesoggu, na dukin Bab-Dummad e-nuggi napiragwadgi sognaigusad.

\VS{14}Deun, sogsad gusad:

\par }{\Q “Napira an bega soged, an bela-bela ise-nued begi binsaoed.

\par }{\QB Be-wagan bela-bela-mergu an imakoed.”

\par }{\QR Génesis 22:16-17


\par }{\PP \VS{15}Abraham we-ega-ibmar-soglesad gwae-gwae abessursoggu, Bab-Dummad-ega-ibmar-ukoye-sogsad abinganonisunnad.

\VS{16}Ar dulemar napiragwadgi ise-sogar-ibmar-sogegala, dule-eba-bur-nug-nikad-nuggi imakdamalad. Ise-sogar-soglegedbi unnigualed, ibmar-baid-bar-niksulid, yog berguardaed.

\VS{17}A-ulale, Bab-Dummad, Abrahamʼga-ibmar-ukoye-sogsad, Abraham-waganga-nue-oyogegala, ede, ibmar-soged-geg-bar-ogwaye, degi, we-ibmar-sogsad-napiraye-sogegala, na dukin e-nuggi-napiragwadgi ise-sogar-imaknonikid, an imakedseye.

\VS{18}Yoedse-ibmar-imakoye-sogsadba, degi, ise-sogar-sogsadba, imaksad. We-ibmar-sogbogwad-geg-gwagedgi, Bab-Dummad sogsad. Degisoggu Bab-Dummad geg gakansaed. Bab-Dummad-anmar-edarbed-abediidgi anmar-gwage nue ogannosmarsunnad.


\par }{\PP \VS{19}Igi esnas ur-gasa naidae deyobi, anmar-bensurmalad-edarbediid, anmar-sanburba Bab-Dummadgi nai gumogoed. Degisoggu, sunna anmar Bab-Dummadse dogsunnad, igi dule-irwa-Bab-Dummadse-gormalad-bur-dummad Bab-Dummadse-goled-neggi-mor-naid-yaba dogdae, deyob anmar nabir dogmarmogad.

\VS{20}A-negse Jesús, e-inse anmar-idu dogsad. Adi, anmarga igar egaegar. Agi Melquisedecʼyob dule-irwa-Bab-Dummadse-goled-bur-dummadga degisadegu gunonikid.




\par }\Chap{7}{\SH Dule-irwa-Babse-goled-Melquisedec
\par }
{\PP \VerseOne{1}Ar we-Melquisedec, neggwebur-Salemʼye-nugad-e-reyd, dule-irwa-Bab-Dummad-Bur-Biriginedse-goledid. Abraham reymar-baid-ebo ulusadgi-nakwisdanigua, we-Melquisedec Abraham-abin noargusad. Geb agi Melquisedec ega sogsagusad: “Bab-Dummad begi nued-binsasun.”

\VS{2}Geb degine, Abraham bela ulusadgi-ibmar-amisadi sogambe-gued-gwensak (10\%) Melquisedecʼga uksad. Melquisedec-nug sogleged: “Rey-Igar-Innikii-Imakedye,” degine, Salem-E-Reyye-soglebalidi, sogledo: “Rey-Gwage-Bogidikidye.”

\VS{3}Dule wissulid doa Melquisedec-e-baba, degine, doa e-nana, deginbali, doa e-dadganbali, dule gwen wissurmalad. Deginbali, Melquisedec-gwalulesad, degine, e-burgwisad dulemar gwen wissurmarbalid. A-ulale, Bab-Dummad-Machiyobi gumosundo, dule-irwa-Bab-Dummadse-goled degisadeguad-dulesundo.


\par }{\PP \VS{4}Nue be itomalana, we-Melquisedecʼde bule-dumma-be-itosunna. Anmar-dad-Abraham dule-dummadye-soged, reymar-baigan-ebo-ulusad-ibe-ibmar-susadi, sogambe-gued-gwensak (10\%) Bab-Dummadga-ukleged Melquisedecʼga uksad.


\par }{\PP \VS{5}Emigindi, nabir. Leví-e-wagan dule-irwa-Babse-goledga nugsalesmalad. Amarga igar maid, sogambe-gued-gwensak (10\%) neggwebur-ibmar-Babga-ukedi, ega-uklegoye. We sogleged, e-gwenadgan ega ukoye. Ar e-gwenadgan amba Abrahamʼgi-danimarmo-inigwer, ega ukergebed.


\par }{\PP \VS{6}Ar Melquisedecʼdi Levíʼgi-danisur-inigwele, sogambe-gued-gwensak (10\%) Bab-Dummadga-ukleged Abraham-annik susa gusad. Degine, Melquisedec Abrahamʼga sogsagusad, Bab-Dummad nued begi binsasunye. We-Abrahamʼgi, Bab-Dummad ibmar-nuegan-imakoye sogsagusad.

\VS{7}Dule-soged Bab-Dummad-begi-nued-binsasunye, we-dule, dule-baidga-sognaidba, bur dummadid.


\par }{\PP \VS{8}Leví-wagan-abargi dulemar-ibmar-sogambe-gwensak (10\%) Babga-ukleged-suedi, wedi, burgwemaladid. Melquisedecʼnikdi amba dula-gudiiyob Bab-Dummad-Garda egi sunmaked.

\VS{9}Weyob soglegeyobsundo, Abraham deun Melquisedecʼga ibmar-sogambegid-gwensak-Babga-uklegedi (10\%) uksagusgu, dule-irwa-Babse-gormalad-Leví-wagan ibmar-sogambegid-gwensak-Babga-ukleged-abingamaladi (10\%), uksamarmoye.

\VS{10}Melquisedec Abraham-abin noargusgu, deunni, Leví e-dad-Abrahamʼgi burbar oyolenaid.


\par }{\SH Jesús, dule-irwa-Babse-goled-Melquisedecʼyobid
\par }
{\PP \VS{11}Bab-Dummad Israel-dulemarga Moisés-Igar-Maid uksagusad. Leví-wagan-dule-irwa-Babse-gormalad Moisés-Igar-Maidgi dulemar-odurdaksagusmalad. Wemar, nabir dule-inniki-nanaega-imakena, ¿ar ibiga bar dule-irwa-Bab-Dummadse-goled-Melquisedecʼyobid, bar abelegoensunna? Emigindi, dule-irwa-Bab-Dummadse-goledga-guega Aarón-wagansulid sulenonikid.

\VS{12}Ar dule-irwa-Bab-Dummadse-goled ogwalenonikile, igar-maid amba ogwalemogargebed.


\par }{\PP \VS{13}We anmar-Dummad-Jesúsʼgi, Bab-Dummad-Garda sunmaked. We-dule Leví-e-wagwasulid, dule-baid e-dadad. Jesús-dadgan-e-wagandi dule-irwa-Bab-Dummadga-ibmar-ogumakar-ukleged-ailagi arbadisurmalad.

\VS{14}Ar anmar wisid, anmar-Dummad-Jesús, Judá-e-wagwad, a-anagangi nonikid. Moisés, Judá-wagangindi gwen sogsasurgusad, we-dulemar dule-irwa-Bab-Dummadse-goledga gumaloye.


\par }{\SH Dule-irwa-Babse-goled-igar-idualed bergusad
\par }
{\PP \VS{15}Ar dule-irwa-Bab-Dummadse-goled-gwapid, Melquisedecʼyobid nonikile, we anmarse ise-nue-sogar oyolenaibarsundo.

\VS{16}We-dule-danikidi, Moisés-Igar-Uksadba Leví-wagangi gwen danisurye. We-Cristo na gusgu-e-gangued-nikadba, geg-san-burba-bergued-nikadba danikid.

\VS{17}Cristoʼgine, weyob Bab-Dummad-Gardagi sunmaknaid:

\par }{\Q “Be, Bab-Dummad-asabin Dule-Irwa-Gwisgued-Dummad-Degisadeguadid.

\par }{\QB Igi Melquisedec maigusa, deyob be gumogad.”

\par }{\QR Salmo 110:4


\par }{\PP \VS{18}Ar idu-igar-maid nollosoggu, degi, geg igarga gubarsoggu, a-ulale, we-igar osulolenonisunnad.

\VS{19}Ar Moisés-Igar-Maid isguedgi-mer-bar-nanaega gwen dule-bendaksasulid. Igar-binidgindi, anmar ibmar-nue-bensulidgi edarbedimarsunnad. Abali, emigindi, anmar sunna Bab-Dummadse warmakmarsunnad.


\par }{\PP \VS{20}We-igar-uklesadi, Bab-Dummad ise-sogar-sogsadba na-oyosad, we napiraye. Baid-dule-irwa-Babse-gormalad-baigandi, ise-sogar-soglessulidba nugsalesmalad.

\VS{21}Ar we-Dummad-Jesúsʼgardi, ise-sogar-ega-soglesadgi dule-irwa-Babse-goledga gunonikid. Bab-Dummad ega sogsagusad:

\par }{\Q “An-ibmar-ise-sogar-sogsad, bar an ogwaosurye.

\par }{\Q Be, Bab-Dummad-asabin Dule-Irwa-Gwisgued-Dummad-Degisadeguadid.

\par }{\QB Igi Melquisedec maigusa, deyob be gumogad.”

\par }{\QR Salmo 110:4


\par }{\PP \VS{22}A-ulale, Bab-Dummad napiraye-Jesúsʼgi-sogsadgi nue-oyonaisunnad. Epenne Moisés-Igar-Mesisadba, dulemar-ebo-igar-binid-mesisad, bur nuedye.


\par }{\PP \VS{23}Leví-wagandi, dule-irwa-Bab-Dummadse-gormaladga ichesur gusmalad. Ar amarde, burgwiddamarsoggu, ase bergusdamalad.

\VS{24}Ar Jesúsʼdi geg burgwesoggu, dule-irwa-Bab-Dummadse-goledga degisadeguadga gunonisunnad.

\VS{25}A-ulale, dulemar Jesús-nuggi Bab-Dummadse-danimalale, Jesús degisadegu a-dulemar-abonoged. Ar ade, Jesús degisadegu Bab-Dummadse amarga gormaiguad.


\par }{\PP \VS{26}Ar dule-irwa-Bab-Dummadse-goled-bur-dummad-weyobid anmar nika abeleged:

\par }{\QB Dule-gwage-swilidikid,

\par }{\QB neg-oakalossulid,

\par }{\QB gwagegi-gutu-naisulid,

\par }{\QB dule-isgumaladgi-aibacha-gudiid,

\par }{\QB degi, nibnegba-bur-bule-dule-dummadga-maklesbalid.


\par }{\PP \VS{27}Jesúsʼdina dule-irwa-Babse-gormalad-baiganba akarsailad. Dule-irwa-Babse-gormalad-baigandi, bane-bane na e-isgudiidga Bab-Dummadga ibmar uked. Geb degine, a-sorba dulemar-baigan-isgudiidga Bab-Dummadga ibmar ukbalid. Jesúsʼdi deyobsulid. Dulemar-isgued osulogegala, unniguar bato na e-san irgwen-ukar Bab-Dummadga imaksad.


\par }{\PP \VS{28}Ar Moisés-Igar-Mesilesadba dule-irwa-Bab-Dummadse-gormalad-bur-dummad-nugsalegedi, wemardi, nolloo gumalad. Ar Moisés-Igar-Mesilesad-sorba, Bab-Dummadi ise-sogar-sogsadgi E-Machi-nug-imaksad, dule-innikigwad-degisadeguadga imaksad.




\par }\Chap{8}{\SH Igar-bini-megisad-irwa-gwisgued-dule
\par }
{\PP \VerseOne{1}Nabir. Emi anmar egi-sunmakdanikidi, anmar sogdanido, dule-irwa-Bab-Dummadse-goled-bur-dummad an nikamarye. A-dule, Bab-Dummad-ologana-argan-nuedsik nibneggi sigdapye.

\VS{2}We-dule, Bab-Dummad na ese-goled-neg-islidikid-sobsadgi, dule gwen a-neg-sobsasulidgi, arbaedid.


\par }{\PP \VS{3}Ar bela dule-irwa-Babse-goled-bur-dummagan nugsaleged, Bab-Dummadga-ibmar-ukega, degi, Bab-Dummadga-ibmar-ogumakar-ukega, nugsaleged. Amba deyobmodo, Jesucristo Bab-Dummadga ibmar ukmogargebed.

\VS{4}Ar Jesús we-napneggi-gudiina, dule-irwa-Bab-Dummadse-goledga guosulinad. Ar ade, anmar bato we-napneggi dule-irwa-Babse-gormalad Moisés-Igar-Maidba Bab-Dummadga-ibmar-ukmalad nikamalad.


\par }{\PP \VS{5}Neg-Islidikidgi, dule-irwa-Babse-gormalad-e-arbamaladi, Bab-Dummad-neggi-ibmar-imaklegedyobsulid. Unnila nibneggined-e-wilubgan gued. A-ular, Moisés Bab-Dummadse-goled-neg-sobesokargu, Bab-Dummad Moisésʼga sogsagusad:

\par }{\Q “Nue be dako, be imakoedi, igi yarbirgi bega e-dakleged oyolesa,

\par }{\QB a-sunnagwad be imakoed.”

\par }{\QR Éxodo 25:40


\par }{\PP \VS{6}Ar emigindi, Jesús dule-irwa-Babse-goled-e-arbaedi, dule-irwa-Babse-gormalad-baigan-e-arbaedba bur-nuedid. Ar ade, Jesucristo, Igar-Bini-megisad-irwa-gwisguega nug-imaklesad. We-Igar-Binid igar-seredba bur-nuedid. Ar we-Igar-Binid Bab-Dummad-yoedse-ibmar-bur-birigined-ukoye-sogsadba megisad.


\par }{\PP \VS{7}Ar gebe-igar-megisad bela unnitiba-maina, bar a-sorba we-igar-baid abelegosulinad.

\VS{8}Ar Bab-Dummad, dulemar geg e-igar-idu-megisadba nue-nana-daksasoggu, Bab-Dummad sogsad:

\par }{\Q “Ani an soged, ibagan danikoed,

\par }{\QB Israel-dulemarbo, degi, Judá-dulemarbo, igar-binid an mesoed.


\par }{\Q \VS{9}E-dadganbo-Igar-Mesisadyobi, an igar mesosulid.

\par }{\QB Deunni, Egipto-yalagi an e-dadgan-onosgu, anbo Igar Mesisgusad.

\par }{\Q Amar anbo-Igar-Mesisadgi gwen nanassurmarsoggu,

\par }{\QB a-ular, a-dulemar an indaksasunnad.”

\par }{\QR Jeremías 31:31-32

\par }{\PP Deyob Bab-Dummad soged.


\par }{\Q \VS{10}“Degisoggu, a-ular, a-ibagan-sorbali, Israel-dulemar-ebo an weyob igar mesoed:

\par }{\QB E-gwage-ulubgi an-igar an ega nasikoed,

\par }{\QB e-binsaedgi an-igar an ega narmakoed.

\par }{\Q Ani an e-Bab-Dummadga guoed,

\par }{\QB emar an-dulaga gumarmogoed.


\par }{\Q \VS{11}Bar dule, dule-baid odurdakosulid,

\par }{\QB e-gwenad-odurdakosurbalid,

\par }{\Q ega sogosulid: ‘Bab-Dummad be amimala.’

\par }{\QB Ar bela burwiganase, degi, serganse-bakale, an-amimaloed.


\par }{\Q \VS{12}E-isgumalad bela an ega elioed, isgussulidyob an dakoed.

\par }{\QB Bipisaale bar an e-isgusadgi binsaosulid.”

\par }{\QR Jeremías 31:33-34


\par }{\PP \VS{13}Bab-Dummad Igar-Binidye-sogedgi, sognaido: Igar-idualed seredgusye. Ar Igar-Seredye-sogedi, we-igar-sered bato e-bergued warmakdanisundo.




\par }\Chap{9}{\SH Bab-Dummad-meged-neg-idualed
\par }
{\PP \VerseOne{1}Nabir. Gebe igar-megisadgi soglenaid, Bab-Dummad-nug-odummolealile, igi-imaklegoe, degi, Bab-Dummadse-goled-neggi, igi-ibmar-bukubaloe.

\VS{2}Ar weyob Babse-goled-neg-sunna-seleged soblesad: Gebe-dogdedgi mordummad-naidgi Neg-Islidikid naigusad. Agi gwallumar-sied siid, degi, mese siibalid, agi madu-Bab-Dummadga-ukleged bukwabalid. 

\par }{\PP \VS{3}Bab-Dummadse-goled-neggi, baid-mor-dummad-yaba-naid-dakasiki, Nega-Nued-Ise-Islidikid naigusad.

\VS{4}Agine, Bab-Dummadga-ina-wawadik-yapanned-ogumakega olo-aila-yaigwad siid, degine, Bab-Dummad Dadganbo-Igar-Mesisad-Ulu siibalid. A-Ulude, bela olo-sunnabi egi nasikaled. A-Ulugine, nog-orbiid-siidgi masi manáʼye-nugad bukwad. Agi Aarón-gaapoled maibalid. We-gaapoledgi ber gagan-aradiki egi ainisgusad. Degine, a-Ulugi akwagi Bab-Dummad-Israel-Dulemarbo-Igar-nabosad-narmaklegaled maibalid.


\par }{\PP \VS{5}Bab-Dummad-Dadganbo-Igar-Mesisad-Ulu-birgi, baliwiturmar-querubinʼye-nugad-warbo abin-abin bukwad. We-baliwiturmar e-sakangi Ulu-Eduged bela eunbukwad. Emigindi, agi geg an belallaa bemarga sunmaked.


\par }{\PP \VS{6}Bab-Dummadse-goled-neg-sunna-selegedgi deyob ibmarmar bukwa gusad. Geb, dule-irwa-Babse-gormalad bane-bane Bab-Dummadga-ibmar-imakega Neg-Islidikidgi dogbukwadamalad.

\VS{7}We-Bab-Dummadse-goled-neg-Ise-Islidikidyabardi, dule-irwa-Bab-Dummadse-goled-bur-dummadbi birgagi irgwenna doged. Ase dogsokalir, ibmar-dula-Bab-Dummadga-uklesad-e-abe na e-isgudiidga sedergebed. Degine, dulemar-baigan na isgudisurye-bimalad-ular, abe sedergebbalid.


\par }{\PP \VS{8}Wegine, Bab-Dummad-Burba-Isligwaled anmarga oyonaisundo, Bab-Dummadse-goled-neg-idualed amba-siile, Neg-Ise-Islidikid-naidse dulemar-dogegala amba igar maisulid.


\par }{\PP \VS{9}Wedi emi-ibaga unnila binsa nabir oyolegega gusad. Babga-ibmar-ukleged, degi, Babga-ibmar-ogumakar-uklegedi, dule-we-ibmar-imakmaladga, e-isgued geg ega elied.

\VS{10}Ar unnila masgulleged, gobleged, degine, igar-nikaa ibmar-uruked-maidba-imakleged, binsa asginbi wemar-ibmarmar imakleged. We-ibmarmar-imaklegedi, Bab-Dummad ogwanonikoedse bergunonikoed.


\par }{\PP \VS{11}Ar emigindi, Cristo, ibmar-nuegan-yoedse-danimaloed-dakega dule-irwa-Bab-Dummadse-goled-bur-dummadga nugsalesad. Cristo Bab-Dummad-meged-neguya-bur-nuedidse, bur-sunsogedidse dogsad. We-Bab-Dummad-meged-negdi, dulemar-argangi sobarsulid. A sogleged, we-napnegginedsurye, nibnegginedye.

\VS{12}Cristo Neg-Ise-Islidikidse unnila irgwenna dogsad. Cristo sibad-abe-ukedba, degi, moli-sapingana-abe-ukedba gwen dogsasulid, na e-abe-uksadba dogsad. Agi anmarga isgued-bennuksad. We-anmarga-isgued-bennuksadi, degisadeguad.


\par }{\PP \VS{13}We moli-bebe-nikad-machered-abe, degine, sibadmar-machered-abe, degine, moli-ome-bebe-nikad-amba yoo-mimmi-nikued-ogumaklesad-buru, dulemar-isgudimalad-birgi-eolesale, we-dulemar-san uruked. Degidbali, dulemar asginbi swilidik gued.

\VS{14}Ar deyobile, Cristo-abe-bursunna, ar a-bur bule gangued nikad. Cristo, Bab-Dummadgala Bab-Dummad-Burba-geg-berguedbali na-san-gutu-gwen-naisulidi, burgwega na san-uksa gusad. A-ular, Cristo-e-abe, anmar-ibmar-ichakwa-imaksadgi-binsaed-naid burgwedsik-anmar-semaid, anmarga obelosunnad. Adi, Bab-Dummad-Dula-Maid-e-maiga anmar gumalagar.


\par }{\PP \VS{15}A-ulale, Cristo Igar-Bini-Megisad-irwa-gwisguedga gunonisunnad. Gebe-Igar-Megisadgi-yolesmalad e-isguedgi-abonogegala, Cristo burgwenonikid. Adi, Bab-Dummad-dulemarse-gochamaladi, ibmar-nuegan-geg-bergued abingamalagar.


\par }{\PP \VS{16}Dule e-burgoed-iduar na-igar-mesed, doa e-sorba ibmar-gaoe. Dule-ibmar-gaoye-soglesad ibmar-gaega we-dule-igar-mesisad burgwegwelergebed.

\VS{17}Ar ade, dule-igar-mesisad burgwisar, geb nabir igarga gued. Ar dule-igar-mesisad amba dula-gudiile, dule-ibmar-gaoye-soglesad geg amba ibmar gaed.

\VS{18}Bab-Dummad Anmar-Dadganbo-Gebe-Igar-Mesisadgi ibmar-unimalad-burgwisadgi, a-e-abe-milesadgi ebo-igar nabosad.


\par }{\PP \VS{19}Moisés bela-igargan-megisad neggweburga-sogsagua, sibad-wawaad-e-absar-ginnid, hisopo-e-anagi yosad, geb agi molimar-sapingana-e-abe, degi, sibad-e-abemar-diiba-oburaledgi, owardikusad. Geb agine, garda-narmakar-mesisadgi abe-bomisad, geb bela dulemargi abe bomisbargu, sogded:


\par }{\Q \VS{20}“We-abe, Bab-Jehová-bemar-ebo-Igar-Mesnaid-e-wilubganad.”

\par }{\QR Éxodo 24:8


\par }{\PP \VS{21}Deginbali, Bab-Dummadse-goled-neg-sunna-selegedgi, degi, bela nogmar-Bab-Dummadse-goled-neggi-ebulegedgi abe bomisbalid.

\VS{22}A-ukinbali, Moisés-Igar-Maidgi sognaido, ibmar-belasaale ibmar-durgan-abegi swilidik gusiiye. Abe milesulile, dule-isgued geg elileye.


\par }{\SH Cristo-nakrusgi-burgwisadgi isgued elilesiid
\par }
{\PP \VS{23}Degisoggu, we-ibmarmar-nibneggined-e-wilubganga-gued swilidik-imakegala, ibdula-oburgwed-igar imakergebed. We-ibmar-nibnegginmalad-sunnadgardi, ibmar-dulad-oburgwed-bur-nued abeleged.


\par }{\PP \VS{24}Ar Cristo, dulemar-argangi-Bab-Dummadse-goled-neg-sobsadse dogsasulid. Dulemar-argangi-neg-sobaleddi unnila nibneggined-e-wilubgan gued. Cristo nibneg-sunnadse-dogsad, anmar-irwa emigindi Bab-Dummad-asabin gwisgudasunnad.

\VS{25}Dule-irwa-Bab-Dummadse-gormalad-bur-dummad birga-irba unnila irgwennaa Neg-Ise-Islidikidse ibdula-abe-semai doged. Ar Cristoʼdi irgwenna nibnegse dogsad.

\VS{26}Ar Cristo deyob gannar-gannar dogsana, gebe-negasaila-naguded-akar gannar-gannar burgwediindo. Emigindi, unnila irgwenna ibagan-bergunaidgi degisadegu, nonikid. Na e-sunnad e-san-sabsuli uknonikid, adi, e-burgwisadgine isgued osulogegar.


\par }{\PP \VS{27}Ar dulemarga, unnila irgwenna-burgwed igar maid. Geb a-sorbali, Bab-Dummad ega e-nanasad-igar itogoed.

\VS{28}Amba deyob Cristo, dule-bukidar-isgudimalad-e-isgued-eliega, unnila irgwenna na san sabsur-uksagusmogad. Ar Cristo gannar-dakledagogua, dulemar-e-edarbedimalad-abonogega danikoed. Bar isguedga-burgwega nonikosulid.




\par }\Chap{10}{\PP \VerseOne{1}Ar Moisés-Igar-Mesisad ibmar-nuegan-danikoed-sunnadsulid, unnila ibmar-nuegan-danikoed-e-burbagan gued. A-ulale, dule-Bab-Dummadse-warmakmalad ibmar-dula birga-irba-uklegedgi geg inniki-nanaega imaked.

\VS{2}Ar ibdula-oburgwileged dulemar-isgued bela eliena, ibmar-dula-ukleged bar uklessulirdo. Ar dule bar-binsassuliled, an-ulubgi isgued naideeye.


\par }{\PP \VS{3}Emigindi, we-ibmar-oburgwileged birga-irba isgusmaladgi-anmar-insaega imakdisunnad.

\VS{4}Ar moli-bebe-nikad-machered-e-abe, degine, sibadmar-e-abe geg isgued elied.


\par }{\PP \VS{5}A-ulale, Cristo we-napnegse-nonigu, Bab-Dummadga soged:

\par }{\Q “Bega-ibdula-uklemalad, gwen be abessulid,

\par }{\QB bega-ibmar-gwag-gullemalad-ukleged gwen be abessurbalid.

\par }{\Q Emidi, anga be san guakwaa uksad.


\par }{\QB \VS{6}Bega-ibdula-ogumakar-uklegedi, isgued-eliega ibdula-uklegedi, gwen-nabir-ito be-imaksasulid.


\par }{\Q \VS{7}A-ulale, an sogdesunnad: ‘Bab-Dummad, be-gardagi angi-narmakar-maiyob an danisun.

\par }{\QB Bab-Dummad be-sogedba-ibmar-imakega an danikid.’ ”

\par }{\QR Salmo 40:6-8


\par }{\PP \VS{8}Cristo gebe-iduar Bab-Dummadga sogsagusad:

\par }{\QB “Ibdula-ukleged,

\par }{\QB ibmar-gwag-gullemalad-ukleged,

\par }{\QB ibdula-ogumakar-ukleged,

\par }{\QB degi, isgued-eliega ibmar-dula-uked

\par }{\Q gwen be abingabi gussulid.

\par }{\QB Amar yeer-ito gwen be-imaksasulid.”

\par }{\QR Salmo 40:6

\par }{\PP (Ar weyob Moisés-Igar-Maidba ukoye sogmai-inigwer gwen be abessulid.)


\par }{\PP \VS{9}A-sorbali, Cristo sogdebalid:

\par }{\Q “Bab-Dummad, emigi an danikid,

\par }{\QB be-sogedba be-ibmar-imakbied an bega imakega danikid.”

\par }{\QR Salmo 40:7-8

\par }{\PP Weyob sogsagu, Bab-Dummad-Gebe-Igar-Megisad, ibmar-dula-ega-ukleged osulossunnad. Igar-Binid a-anar mesissunnad.

\VS{10}Agi anmar Bab-Dummad-sogedba degisadegu, Jesucristo-na-burgwega san-irgwenna-uksadgi gwage-swilidik gunonisunnad.


\par }{\PP \VS{11}Ar bela dule-irwa-Bab-Dummadse-gormalad bane-bane e-arbaed-imakdidaed, degi, gannar-gannar ibmar-dula-ukleged ukdidaed, ar degite, geg isgued osuloged.

\VS{12}Ar Cristoʼdi unnila irgwenna degisadegu, isgued-ular burgwega na san uksagusad. Ar emigindi, Cristo Bab-Dummad-argan-nuedsik sigidapsunnad.

\VS{13}Agine Cristo edarbesisunnad, Bab-Dummad bela e-isdarmalad e-urbali-gudiguega imaked.

\VS{14}Ar Cristo unnila na irgwenna burgwega-san-uksadgine, unniguar degisadegu Bab-Dummadgadga-gunonimalad-gwage swilidik imaknonikid.


\par }{\PP \VS{15}Bab-Dummad-Burba-Isligwaled amba anmarga oyomogad, we napiraye. Ar gebegi Bab-Dummad-Gardagi sognaid:


\par }{\Q \VS{16}“Bab-Dummad soged: ‘A-ibagan-sorbali, Israel-dulemar-ebo an weyob igar mesoed:

\par }{\QB E-gwage-ulubgi an-igar an ega nasikoed,

\par }{\QB e-binsaedgi an-igar an ega narmakoed.’ ”

\par }{\QR Jeremías 31:33


\par }{\PP \VS{17}Degine, Bab-Dummad sogbalid:

\par }{\Q “Ar e-isgumaladi, isgussulidyob an dakoed,

\par }{\QB bipisaale bar an e-isgusadgi binsaosulid.”

\par }{\QR Jeremías 31:34


\par }{\PP \VS{18}Ar isgued bato osulolesale, geg bar isgued-ular ibmar-dula ukleged.


\par }{\MS 4. NAIBI-ITOGEDGI GANDIK-IMAKED

\par }{\MR (10:19-39)

\par }{\SH Inniki-nanaega ogannolesiid
\par }
{\PP \VS{19}Degisoggu, gwenadgan, igar-nued, igar-dula-dule-imaked, Jesucristo Bab-Dummad-neggi-mor-naid anmarga egasye. We sogledo, Jesucristo na e-sangi anmarga igar egasye.

\VS{20}Abali, anmar Nega-Nued-Ise-Islidikidse Jesucristo-abeba dobsuli-doge gussunnad.

\VS{21}Deginbali, anmar Bab-Dummad-e-neggi dule-irwa-Bab-Dummadse-goled-bur-dummad an nikamarbalid.

\VS{22}A-ulale, gwagegi-innikigwadgi Bab-Dummadse an namarsun. Nue-Jesúsʼgi-bensulidgi, galagwensuli-ulubgi-binsaed-bela-elilesadgi, degi, dii-swilidikidgi nue-san-enuklesadgi, Bab-Dummadse an namarsun.


\par }{\PP \VS{23}Anmar bensulidgi Bab-Dummad anmar-abonogoye-an-sogdimaladgi nue-nanamarsun. Ar ade, anmar-abonogoye-sogsadi, dule-innikigwadid na e-sogsadba ibmar imakedsegad, anmar-yardakosulid.

\VS{24}Degisoggu, anmar binsamarsun igi anmar saergebe, adi, na muchub-muchub na gatik sabgumalagar, degi, na ibmar-nuegan imakmarbaligar.

\VS{25}Melle dulemar-baigan-damaladyobi, bular danakwaa onmaksuli be gumalo. Bur na be muchub-muchub ogannobukwa be gumar, adi, gatik Bab-Dummadba nanamalagar. Bab-Dummad-ibagan warmakdani be dakarmalar, bur bule be onmakbukwa gumalo.


\par }{\SH Dule-isgued-wisidba-imakedga iduakwaa-ibmar-soglenaid
\par }
{\PP \VS{26}Anmar igar-napiragwad-wisid-sorba yamo isgudele, gannar isgued-eliegala Bab-Dummadga-ibmar-uked bar-nikasulid.

\VS{27}Deyob anmar isgusale, unnila sabsur-odurdakleged, degine, Bab-Dummad-e-isdarmalad-soo-gwabunye-siidgi-odurdaklegoedi, an edarbedimarsunnad.

\VS{28}Dule-warbo, igi, warbaa sognonikile, we-dule Moisés-Igar-Mesisadgi-annasye, we-dulega burgwed-igar megoed, wiledaklegodeeye soglesulid.


\par }{\PP \VS{29}Ar dule Bab-Dummad-Machigi annasale, degine, e-abe-igar-nabosad-mesisadgi annasale, degi, a-abe, abe-isganaga-imaksale, degi, Bab-Dummad-Burba-Isligwaled-nabir-dulemargi-binsamaidgi-dodogele, a-dule, bur bule, ¿odurdaklegosur be insae? Bur bule odurdaklegoe.

\VS{30}Ar anmar Bab-Dummad-wisid, na e-sunnad sogsagusad:

\par }{\Q “Ar buged-mai-imakleged angadid,

\par }{\QB anse berguoed.”

\par }{\QR Deuteronomio 32:35

\par }{\PP Degine, sogbalid:

\par }{\Q “Bab-Dummad na e-dulamarga igar nabogoed.”

\par }{\QR Salmo 135:14


\par }{\PP \VS{31}Dule Bab-Dummad-Dula-Maid-e-sabsur-odurdaked itogele, we, beedse nunmaked-dummaddo.


\par }{\PP \VS{32}Idu-ibagan-nasmalad nue be insamalana, deun, a-ibagangine, bemar Bab-Jesús-Igar gwallu-meegwadyob-abingasmalad-sorba, nue-galitonai be gusmalad, degi, bemar naibi-itodimalad-abin gandik gwisgusmalad.


\par }{\PP \VS{33}Imbagwenale, dulemar-abargi bemargi sabsur-sunmaklesad, degine, emar-wagab bemar sabsur-imaklesmarbalid. Imbagwenale, emar-sabsur-naibi-gunaimaladyalaba bemar gwichigusmarmogad.

\VS{34}Deginbali, dulemar-esgaryagi-mellesimalad bemar wiledaksamarbalid, degine, bemar weligwar-itogedgine, bemar-ibe-ibmar-sulearmargu, igi-barsaye be sogsamalad. Ar bemar wisid, nibneggine bur ibmar-nued, ibmar-geg-bergued be nikamalad.


\par }{\PP \VS{35}Degisoggu, melle Bab-Dummadgi bensuli nanamalo, ar ade, bemar wisid, bemarga bur-ibmar-dummad uklegoed.

\VS{36}Bur-gatik alamaknai bemar imakergebed, adi, Bab-Dummad-sogedba be ibmar-imaksad-sorba, Bab-Dummad-ibmar-ukoye-sogsad be abingamalagar.

\VS{37}Bab-Dummad E-Gardagi soged:

\par }{\Q “Ar ade, ichenapid, dule-danikoye-sogsad, danikoed,

\par }{\QB emiskwaa danikoed.


\par }{\Q \VS{38}Dule-gwage-swilidikiddi Bab-Dummadgi-bensulidgi gudii guoed.

\par }{\QB Ar we-dule gannar sorsik-naderdi, gwen weligwar an-imakosulid.”

\par }{\QR Habacuc 2:3-4


\par }{\PP \VS{39}Ar anmardi, anmar-sanburba-yoggumalaga gannar-sorsik-naed-dulesurmalad. Anmardi, Jesucristoʼgi-bensulidba anmar-sanburba abonolemaloed-dulemalad.




\par }{\MS 5. BABGI-BENSULIGUED

\par }\Chap{11}{\MR (11:1–12:3)

\par }{\SH Bab-Dummadgi-bensuli-nanasmalad-dulemar
\par }
{\PP \VerseOne{1}Emisgindi, nabir. Dule ibmar bensulile, wisid, ibmar-edarbediid na nue-abingaoe. Amba ibmar-daksur-inigwele, na wisid, we-ibmar, napiragwadid.

\VS{2}Anmar-dadgan-epennemalad, Bab-Dummadgi-bensuli-gusmaladba Bab-Dummad yeer anmar-dadgan-daksa gusad.


\par }{\PP \VS{3}Anmar Bab-Dummadgi-bensulidba wismalad, Bab-Dummad na e-gayaburba-sogsadbali bela nibneg, napneg obinnisad. Degisoggu, bela emi-ibmar-magar-daklemaladi, ibmar-akudaklemaladgi danikid.


\par }{\PP \VS{4}Abel, Bab-Dummadgi-bensulidbali Bab-Dummadga-ibmar-uksadi, bur Caínʼba ibmar-nued uksa gusad. Agala, Bab-Dummad Abel-dule-nuedga daknonisunnad. Bab-Dummad we deyob-oyogegala Abel-ega-ibmar-uksad abingas gusad. Abel bato burgwis-inigwele, Bab-Dummadgi-bensuli-gudiguedgi amba anmar-odurdaknaid.


\par }{\PP \VS{5}Enoc, Bab-Dummadgi-bensulidba burgwissuli nibnegse seles gusad. E-san gwen amissurgusmalad, ar ade, Bab-Dummad sesa gusad. Bab-Dummad-Gardagi soged, nibnegse-seledoed-idu, Enoc, mag-daklesye, ede, Bab-Dummad-yeer-ito imaksaye.

\VS{6}Ar dule Bab-Dummad-benele, geg Bab-Dummad-yeer-ito imaked. Ar dule Bab-Dummadse warmakbiele, nue-bensulirgebed, Bab-Dummad maiye. Degine, Bab-Dummad dulemar-e-amidimalad e-wisguega imakye.


\par }{\PP \VS{7}Bab-Dummad iduakwaa Noé-owisononigu, Noé ur-dummad sobsa gusad. Noé, Bab-Dummad-bensulidbali, amba yoo ibmar-dake-inigwele, nue-Bab-Dummad-dobee-itogedbali, ur sobsagusad. Adi, e-ome, degine, e-mimmigan abonolemalagar. Noé, Bab-Dummad-bensulidbali, we-napneggi-bukmalad Bab-Dummadse-sabsur-odurdaklegega imaksad. Degi, Noé Bab-Dummadgi-bensulidbali, dule-gwage-swilidikidga gunonisunnad.


\par }{\PP \VS{8}Abraham Bab-Dummadgi-bensulidba, Bab-Dummad ese-gornonigu, Bab-Dummad-sogedba ibmar imaksad. Abraham yar-ega-uklegoye-sogsadse nade gusad. E-yargi wissulidba nadegusad, ede, bia naoe.

\VS{9}Abraham Bab-Dummadgi-bensulidbali, Bab-Dummad-ega-yar-ukoye-sogsadgi, a-napagi dule-baidyob, e-napasuliyob dordoneg-sobaledgi maigusad.

\par }{\PP Isaac, degi, Jacob a-dordoneggi amba deyob maigusmogad. Bab-Dummad Abrahamʼga sogsagusad, yoedse ibmar-an-bega-ukoye, a-ibmar, Isaac, degine, Jacob, edarbedii gusmarmogad.

\VS{10}Ar ade, Abraham neggwebur-nued edarbedii gusad. A-neggwebur-nibneggined neg-nuedid. Bab-Dummad a-neg na obinnisad, degine, na e sobsabalid.


\par }{\PP \VS{11}Abraham Bab-Dummadgi-bensulidbali, degi, Sara, Bab-Dummadgi-bensurmogadbali, geg mimmi-bake-gudigu, nabir mimmi nikunonikid. Sara seredgusadba mimmi-baked-e-wilubgan obicha-inigwele, mimmi nikunonikid. Ar ade, Sara, Bab-Dummad-ega-sogsad bengussulid, an bega machigwa ukoye.

\VS{12}Degisoggu, Abraham, bato seredgus-inigwele, e-anagan niisgwamar-nibnegginedyobi ichesuli, ukubmar-ichesur-demar-gakaba-bukwad-geg-ebislegedyobi, ainiar gusad.


\par }{\PP \VS{13}Bela-we-dulemar ibmar-ega-uklegoye-soglesad-abingassuli burgwismalad. Ar wemar gwen bengussurmarsoggu, dikasuli-ibmar-daksamaladgi bengussurmalad, bato abingasayobi, egi wergusmalad. Na wismalad, emarde dule-yar-baidginmaladye, unnila we-napneggi sikwas garmakdimarye.


\par }{\PP \VS{14}Ar weyob-sogsamaladi nue anmarga sognaido, emarde yar-baid amidimarye.

\VS{15}Ar na e-yargi-noarmaladgi binsadigusmalana, ar gannar a-yarse nadegusmalanad.

\VS{16}Ar emigindi, yar-bur-nued, nibneggined, a-amidii gusmalad. Degisoggu, a-ulale, Bab-Dummad bingesuli na sogsundo, ede a-dulemar-Bab-Dummadye, ar ede, bato na neggwebur guagwar sisad.


\par }{\PP \VS{17}Abraham wilubdakleargu, Bab-Dummadgi-bensulidbali, Isaac-uksa gusad. Bab-Dummad a-Abrahamʼga sogsagusanad, ibmar-nuegan an bega imakoye, degite, Abraham na e-machi-wargwenna-guedi ogumakar Bab-Dummadga ukesokalinad.

\VS{18}Ar Bab-Dummad idu Abrahamʼga sogsa gusad:

\par }{\Q “Isaac-waganbi be-wagan-sunnadga gumaloed.”

\par }{\QR Génesis 21:12


\par }{\PP \VS{19}Abraham nue-wisid, Bab-Dummad, gandikidbali sunna Isaac-burgwar-maid gannar oduloged. Degisoggu, deyobiyobsundo, Isaac-burgwar-mai, Abraham gannar susad.


\par }{\PP \VS{20}Isaac Bab-Dummad-bensulidbali Jacobʼga, Esaúʼga sogsagusad yoedse-ibmar-danikoedgi Bab-Dummad nued-begi-binsaoye.


\par }{\PP \VS{21}Jacob, Bab-Dummadgi-bensulidbali, burgwedanimaigu, José-e-machimar-warbogwadga sogsagusad, Bab-Dummad nued-bemargi-binsaoye. Deunni, e-suar-gaapoled-nonogi-akani Bab-Dummad-nug odummomai gusad.


\par }{\PP \VS{22}José Bab-Dummadgi-bensulidbali, burgwed-idu sogsagusad, Israel-dulemar Egipto-yargi ainioye. Degi, e-gar-burba sedmaloye igar-uksa gusad.


\par }{\PP \VS{23}Moisés gwalulesgu, Moisés-e-sergan Bab-Dummadgi-bensulidbali, rey, machimala-oburgoye-igar-mesisadgi, dobgussuli nii-walapaa Moisés-odukudii gusmalad. Ar e-sergan, goe-nuedi na daksamalad.


\par }{\PP \VS{24}Moisés Bab-Dummadgi-bensulidbali na sapingusgua, Faraón-e-sisgwa-machiye yapa bilegusad.

\VS{25}Moisés sikwas isgued-igargi yeer-itodiguedba bur Bab-Dummad-mimmiganba sabsur-wilegedi, na abesad.

\VS{26}Moisés sogsagusad, Egiptoʼginmalad bela-bela-ibmar-nuegan-nikadba bur Cristoʼga-wilegedi bur ibmar-nuedye. Ar ade, Bab-Dummad-ega-ibmar-ukoedgi bur ataknai gusad.


\par }{\PP \VS{27}Moisés Bab-Dummadgi-bensulidbali, rey-urwoed-gwen-dobgussuli, Egipto-yar-mete gusad. Ar ade, Bab-Dummad-akudaklegedgi unnila akanai gusad.

\VS{28}Moisés Bab-Dummadgi-bensulidbali, Oburgwilegoenad-Iba onosad. Degi, sibad-wawaad-e-abe yawagakgi magsagusbalid. Adi, melle baliwitur, Israel-machimala-gebesailagined oburgwegar.


\par }{\PP \VS{29}Israel-dulemar Bab-Dummadgi-bensulidbali neg-dinnagwadgi-nadapiyobi Demar-Ginnidye-nugadgi obaksa gusad. Deunni, Egipto-dulemar deyob obakesokarmarmoganad, degi-inigwele, emardi bela gundoles gusmalad.


\par }{\PP \VS{30}Israel-dulemar Bab-Dummadgi-bensulidbali Jericó-neggwebur-e-galu-dummad-maid ibaguglegus-ebirmaladgine (7), ayarid gusad.

\VS{31}Gambanuchusaed-Rahab, Bab-Dummadgi-bensulidbali, dulemar-uayasuli-gusmaladbali gwen burgwissur gusad. Ar ade, Israel-dulemar-arbak-neg-argamalad nuedgi abindaksa gusad.


\par }{\PP \VS{32}Degite, ¿igi-gwena an bemarga barsogosunna? Ar baigangi an bemarga sunmakye-sogele, an bemarga obelossuliled, Gedeónʼgi-sunmaked, Baracʼgi, Sansónʼgi, Jeftéʼgi, Davidʼgi, Samuelʼgi, degi, Bab-Dummad-gayaburba-barsogmaladgi-sunmaked obelossuliled.


\par }{\QB \VS{33}A-dulemar, Bab-Dummadgi-bensulidbali neggweburmar-dummagan susagusmalad,

\par }{\QB igar-nued imaksamalad,

\par }{\QB Bab-Dummad-ega-ibmar-ukoye-sogsad abingasmalad,

\par }{\QB achumigur-nono-wawaad-e-gaya edismalad,


\par }{\QB \VS{34}soo-gwabunye-gwichid ogichamalad,

\par }{\QB mer es-suidgi-e-oburgwemalaga wakichamalad,

\par }{\QB na nollo-guedgine gangued nikusmalad,

\par }{\QB bila-ononaidgi dutusuli na itosmalad,

\par }{\QB sordamar-neggwebur-baidginmaladgi nakwismalad.


\par }{\QB \VS{35}Agine, omegan, ei-burgwismalad gannar ega odulolesmalad.

\par }{\QB Baigan, sabsur-odurdaklegar-oburgwismaladdi, dule-e-onosokalid gwen e-onogega imaksasurmalad,

\par }{\QC ar wisid, burgogua, gannar durguoed, burba-nued bur amioed.


\par }{\QB \VS{36}Baigandi, egi sabsur-dodolesmalad,

\par }{\QB bibyolesmalad,

\par }{\QB esgoro-dubgi edillesmalad,

\par }{\QB degi, esgaryagi mellesmalad.


\par }{\QB \VS{37}Akwagi-maklear burgwismalad,

\par }{\QB esnaligi negabar-sikar burgwismalad,

\par }{\QB wilubdaklesmalad,

\par }{\QB es-suidgi earwilesmalad,

\par }{\QB neg-baid-baidse gaamakdii gusmalad,

\par }{\QB sibad-wawaad-e-absar, degi, sibad-e-ukabi-yoi gudii gusmalad,

\par }{\QB wiledii gusmalad,

\par }{\QB dummad-odurdakledii, sabsur-imakledii gusmalad.


\par }{\QC \VS{38}Wemar dule-nuegansoggu, we-napneggi-dulemar-bukwadba gudii guewilubsulinad.

\par }{\QB We-dulemar-nuegan nega-dulesulidganba gudii gusmalad,

\par }{\QB yalaganba, akwa-olloganayaba, napa-olloganayaba, gudii gusmalad.


\par }{\PP \VS{39}Bela-wemar Bab-Dummadgi-bensulidbali Bab-Dummad ega sogsagusad, bemar dule-nuegan gumarye. Degi-inigwele, ibmar-ega-uklegoye-soglesadi, gwen abingassur gusmalad.

\VS{40}Ar ade, Bab-Dummad anmarga bur-igar-nued amisad. Adi, amar anmarba-akaniki Bab-Dummad-e-abegedyob bela anmarga ibmar guegar.




\par }\Chap{12}{\SH Bab-Dummad e-mimmigan-bur-nued-nanaega odurdaked
\par }
{\PP \VerseOne{1}Degisoggu, Bab-Dummadgi-bengussurmalad bukidar-anmar-ebilis anmar-dakbukmarsoggu, ibmar-isgana-bela-anmar-ganikidi mimarsun, isgued-anmar-ganikid indakmarsun. Anmar-abarmakoedgine nue-ise-itoagwar abarmakmalo.

\VS{2}Anmar Jesúsʼginbi-ataknai gumarsun, ar Bab-Dummadgi-bensuligued agi danikid. Degi, anmar-Bab-Dummadgi-bensulid nasgumai napiragwadse imaked. Jesús nakrusgi-wilenaigu, egi dodolenaigu, bingegued-dummadgi bai-itossulid. Ar ade, wisid, we-degi-odurdaklenaid-sorbali, weligwaled danikoe. Emigindi, Jesús, Bab-Dummad-ologana-argan-nuedsik sigidapsunnad.


\par }{\PP \VS{3}Degisoggu, Jesús dule-isgumaladse-wiledigusad be nue ebinsamalo. Degisoggu, bemar alamaknai imakmarsun, mer galakumarsun.


\par }{\MS 6. BAB-DUMMAD, E-MIMMIGAN SABSUR-ODURDAKED

\par }{\MR (12:4-29)

\par }{\PP \VS{4}Ar bemar isgued-abin-gwisguedgi amba yoo burgwednaga isgued-abin be gumalad.

\VS{5}Ar bemarde bato iesmarde, Bab-Dummad na e-mimmi-bemar-dakedba bemar-unaed. E-Gardagi bemarga soged:

\par }{\Q “Machi, Bab-Dummad sabsur-be-odurdakalile, melle isdar be itogo.

\par }{\QB Bab-Dummad sabsur bega ibmar sokalir, mer be wile-itogo.


\par }{\Q \VS{6}Ar ade, Bab-Dummad na dule-sabedi, a-dule-odurdakdaed,

\par }{\QB degi, bela na e-mimmiga-imaksad odurdakega wis bibyodaed.”

\par }{\QR Proverbios 3:11-12


\par }{\PP \VS{7}Ar be nuedgi-sabsur-odurdaklealir, san bargamalo. Ar Bab-Dummadi na-e-mimmiyobi nued-nanaega nuedgi-sabsur-be-odurdakbied. Ar ade, ¿doa na-e-mimmi-odurdaksuli gue be insae? Babgan bela na-e-mimmigan-odurdakedbidaed.

\VS{8}Ar Bab-Dummad bela nuedgi anmar-sabsur-odurdaksadbiid, degisoggu, ar nuedgi-sabsur-be-odurdaklesulile, be Bab-Dummad-mimmisurdo, be negsichigineddo.

\VS{9}Degi, anmar-babgan-we-napnegginmalad nuedgi-anmar-sabsur-odurdakedba, anmar egi nue-binsaed-nikaa gusmalad. Degisoggu, bur bule Bab-Dummad-Burbaledba anmar uaya-nikaa daewilubmardo, adi, anmar dula-gudii guegar.


\par }{\PP \VS{10}Anmar-babgan-we-napneggined unnila na edakedba anmar-sabsur-odurdakdii gusad. Bab-Dummad-anmar-odurdakeddi, anmarga bur-nuedid, adi, anmar eba burba-swilidikid nikumogagar.

\VS{11}Ar nue-napiragwad, be-odurdaklenaile, we yeer-itoledasulid, wile-itoledaed. Geb a-sorbardi, we-dulemar-agi-nue-odurdaklesmaladga ulubgi-bogidik-itogedga, igar-innikigwadga, gunonidaed.


\par }{\PP \VS{12}Degisoggu, gatik-Bab-Jesús-igarba-nanamalaga, na be dukin ogannomar. Ar igi dulemar na argan-yegus-gudimalad na e-argan-ogannodamala, deyob be imakmar. Degi, mer be budar Bab-Jesús-igargi-itomalaga na be gwage ogannomarbar. Ar igi dulemar na yokor-nollo-guddamalad na e-yokor-ogannodamala, deyob be imakmar.

\VS{13}Degine, bemar inniki-nanaegala igar-inniki be mesmala. Adi, melle dule-muya-muya-nanamalad-e-mali bisgegar, adi, bur nuguegar.


\par }{\SH Dule-Bab-Dummad-obanmaladga iduakwaa ibmar-soglenaid
\par }
{\PP \VS{14}Dulemar-baiganbo bela bogidik-nanaed be imakmar, degine, gwage-swilidik-nanadii be imakmarbar. Ar dule gwage-swilidiksulile, gege Bab-Dummad-daked.

\VS{15}Degisoggu, nue-salakarmar, melle dule-wargwen Bab-Dummad-dule-abonomaidgi bangued be imakmalo. Degine, nue-salakarmarbar, melle bemar-abargi dule-boni-onoged be imakmalo. Ar degiile, dulemar-baigan-oichodmogo-itole.


\par }{\PP \VS{16}Degine, nue-salakarmarbar, melle bemar negsichigi-yoledii gumalo, degine, melle ibmar-isgana Esaú-imaksayobi imakdii gumalo. Ar a-dule, na machi-dummadsoggu, e-ibmar-gaoed unnila mas-bate-gwagwenbina e-urbaga uksa gusad.

\VS{17}Bemar wismalad, a-sorba Esaú e-bab-ega Bab-Dummad nued-begi-binsaena gadinye-sogedbina sognaigusanad. Gwen ega gussulid. Geg oakalogusad, ar a-bina ise-boar gunai gusanad.


\par }{\PP \VS{18}Ar bemar Israel-dulemaryobi yar-sunna-ebulegedse warmaksasurmalad. A-yargi soo gasigusad, negsichid naigusad, neg sakdigar naigusad, degi, dii-burwa-dummad gormai gusad.

\VS{19}Degine, Israel-dorgan gar-trompeta-goled agi itosmalad, degine, Bab-Dummad-e-gayaburba itosgusmarbalid. Dulemar-a-gayaburba-itosmalad sogdegusmalad mer anmarga bar sunmakye.

\VS{20}Ar ade, ibmar-ega-sognaid geg itomalad. Weyob ega sognaid:

\par }{\Q “Ar ibmar-dulase-bakale, we-yar ebusale, akwagi-makar oburgwilegodibe,

\par }{\QB sigugi-makar oburgwilegodibe.”

\par }{\QR Éxodo 19:12-13


\par }{\PP \VS{21}Moisés ibmar-dakgwichid geg-dakedbali sogdegusad:

\par }{\Q “An nue-dobe itoged,

\par }{\QB nue-wawanmak an itobalid.”

\par }{\QR Deuteronomio 9:19


\par }{\PP \VS{22}Ar bemardi, Sión-yalase Bab-Dummad-Dula-Maid-e-neggweburse, Nibneggined-Jerusalén-neggweburse warmaknonikid. Baliwitur-ichesur miliba-mergumalad-abalagi be ase warmaknonimalad.

\VS{23}Bab-Dummad-mimmigan-gebemalad bato e-nug-nibneggi-narmakarmaladse be nonimalad. Bab-Dummad-bela-dulemarga-igar-itogedse be nonimalad, degine, dulemar-nuegan-e-burba-inniki-imaklesmaladse be nonimalad.

\VS{24}Jesús, Igar-Bini-Megisad-irwa-gwisguedse be nonimalad. We-Igar-Binid, Jesús-abe-aryosadba megnonikid. Ar Jesús-abe-aryosad, Abel-abe-aryosadba bur-nued anmarga sunmaknaid.


\par }{\PP \VS{25}Nue salakarmar, Bab-Dummad-bega-sunmaknaid mer baisur be itomalo. Ar anmar-dadgan we-napneggi ega sunmaklenaigusgu, itossurmaladba nue-odurdaklesmalad. Anmar-bursunna, Bab-Dummad-nibneggi-anmarga-sunmaknaid anmar eba dasurmalale, anmar bur bule odurdaklemalodo.

\VS{26}Bab-Dummad sunmaksagusgu, we-napneg ogiglimaksa gusad. Emigindi, na sogsasunnad:

\par }{\Q “Napi-ilagwen an neg-ogiglimakbaloed,

\par }{\QB unnila we-napnegbi an ogiglimakosulid,

\par }{\QB nibnegse-bakar, an ogiglimakoed.”

\par }{\QR Hageo 2:6


\par }{\PP \VS{27}We-degisogedi: “Napi-ilagwenye.” We obardo, sunna-ibmar-ainirmaladdi, ibmar-obinnilesmaladdi, onirleye, adi, ibmar-geg-ainirmaladdi degisadegu nai guegar.

\VS{28}Degisoggu, Bab-Dummad anmarga negdakmaid-geg-bergued-uknaisoggu, dog-nuedye anmar Bab-Dummadga sogmarsun. Agi, Bab-Dummadga anmar arbamarsun, nue-dobedgi, degi, nue-egi-binsaed-nikadaedgi, arbamarsun.


\par }{\Q \VS{29}Ar ade, “anmar-Bab-Dummad sooyobi bela ibmar osuloged.”

\par }{\QR Deuteronomio 4:24




\par }{\MS 7. JESÚSʼBA-NANAIMALAD-E-DAED

\par }\Chap{13}{\MR (13:1-19)

\par }{\SH Jesúsʼba-nanaimalad igi-nanae-wilubmala
\par }
{\PP \VerseOne{1}Na be Cristoʼgi gwenadganga gunonikidgi na be muchub-muchub sabgudii nanamalo.

\VS{2}Melle be iemalo, dulemar-ainebarmalad bese atakdanikile, melle ogabsuli be gumalo. Ar degidaedbali, bukidar na-wissulidba baliwitur-ogabidmalad.


\par }{\PP \VS{3}Melle dule-esgaryagi-mellesimalad be iemalo. Esgaryagi eba mellesiidyob na be itomogo. Degine, dule-sabsur-odurdakledimalad be insamarbalo, bemar-sunnad na be sabsur-odurdaklenaiyob na be itomarmogo.


\par }{\PP \VS{4}Bela ome-nikued-igargi binsaed-nikaa nanamalo, degine, na abirgunagwar-nanaleged-igargi nue-nanadii imakmalo. Ar dulemar-neg-sichigi-yoledimaladi, abirgin-nika-dikarba-yolemaladi, Bab-Dummadse sabsur-odurdaklegoed.


\par }{\PP \VS{5}Mer dogdar manibina be sogmar, na emi be ibmar-nikadgi yeer-itodii be gumar. Ar Bab-Dummad sogsad:

\par }{\Q “An be-iegosurye,

\par }{\QB an be-metosurye.”

\par }{\QR Deuteronomio 31:6


\par }{\PP \VS{6}Degisoggu, sunna Bab-Dummadgi-bensulidgi an sogmarsunnad:

\par }{\Q “Bab-Dummad an-bendakedid,

\par }{\QB degisoggu, an ibmar dobsulid,

\par }{\QB ar dule akar an-imakosulid.”

\par }{\QR Salmo 118:6-7


\par }{\PP \VS{7}Bab-Dummad-Igargi-bemar-idudimalad, bemarga-Bab-Dummad-gayaburbagi-sunmaksamalad be ebinsamalo. Nue be ebinsamalo, e-nanasad igi bemarga oyosmala. Amar-Bab-Jesúsʼgi-bensuli-nanasmaladyob be nanamarmosundo.


\par }{\PP \VS{8}Jesucristo sae-gudigusadyob gudiid, emi-ibagi amba deyob gudibalid. Degisadegu gudii gubaloed, gwen gwagmaisulid.


\par }{\PP \VS{9}Melle akar-akar igar-yogasaar-odurdaklemaladse be binsaed galemalo. Ar ibnuedid, Bab-Jesús-anmargi-nued-binsaedgi anmar-gwage ogannoleged. Masgulleged-igar-mamaidba-nanaedgi anmar-gwage ogannolesulid. Ar dule-mas-gundimalad-igarba-damalad gwen Bab-Jesús-igargi gannaledisurmalad.


\par }{\PP \VS{10}Anmar Bab-Dummadga-ibmar-ukleged-aila nikad. Agine, Babse-goled-neg-sunna-selegedgi-arbamaladga, ibmar-uklemalad-e-san-gunned ega igar maisulid.

\VS{11}Dule-irwa-Bab-Dummadse-gormalad-bur-dummad unnila ibmar-durgan-abebi, Nega-Ise-Islidikidse isgumalad-ular sesdaed. Ar ibmar-durgan-e-sandi neggwebur-dikarba ogumakledaed.


\par }{\PP \VS{12}Ar Jesús, e-abegine dulemar-gwage-swilidik-imakegala, neggwebur-dikarba amba burgwismogad.

\VS{13}Degisoggu, Jesúsʼse neg-magaba anmar nonamarsun. E-wiledigusad, e-naibi-itosad, egi dodolesad, ayob anmar eba gunamarmosun.

\VS{14}Ar ade, anmar we-napneggi neggwebur-sadeguad nikasulid. Anmar yoo neggwebur-sadeguad-danikoed edarbedimalad.


\par }{\PP \VS{15}Degisoggu, anmar Bab-Dummadga ibmar-ogumakar-uklegeyobi, Jesucristo-nuggi Bab-Dummad-nug degisadegu odummodii gusun. Ar anmar Bab-Jesúsʼba-naisoggu, Bab-Dummad-nug-odummodii gumarsun.

\VS{16}Melle ibmar-nued-saed be iemalo. Na be muchub-muchub bendakmalo. Ar ade, weyob ibmar-imaklegedi, Bab-Dummad-yeer-ito imaked, ega ibmar-ogumakar-uklegeyobi itodaed.


\par }{\PP \VS{17}Be-idumalad-Bab-Jesús-igargi-bega-sunmakmaladba be uaya-nikaa damar, a-sogedba be nanamar. Ar wemala bali-bali be-san-burbagi nakuledimalad. Ar ade, igi be-akwismala, agi Bab-Dummadga sunmakgwichi gumaloed. Degisoggu, mer bukib-itogwichi gumalaga, e-arbaed weligwar-imaked be imakmalo. Ar bemar dummagan-bukib-ito-imakele, bemarga ibnuedga guosurmalad.


\par }{\PP \VS{18}Anmarga Bab-Dummadse gormalo. Ar anmar wisid, anmar ulubgi gwen akar-binsaed an niksurmalad, bela nueganbi nanadii an gubimalad.

\VS{19}Bur bule an bemarga sogmar, gatik anmarga Bab-Dummadse gormalo, adi, emisgwasaar an bemar-abargi gudii gumalagar.


\par }{\MS 8. NAPI-SOGLENAID

\par }{\MR (13:20-25)

\par }{\SH Ise-nued-egi-binsanaid
\par }
{\PP \VS{20}Bab-Dummad, ulubgi-bogidik-itogega anmar-imakedid. Degine, anmar-Dummad-Jesucristo-burgwar-mai odulosadid. We-Jesucristoʼde, sibad-wawaad-edarbed-nued-dummadid. Na e-abegi anmarbo degisadegu igar-mesisad.

\VS{21}A-Bab-Dummad bela ibmar-nuegan-imakega bemar-imaksun. Adi, bemar Bab-Dummad-sogedba nanamalagar. Bab-Dummad bemar-gwage-swilidik Jesucristoʼba bemar-imaksun.

\par }{\PP ¡Jesucristo-nug odummolemai degisadegu gusun! Ar deyobdo.


\par }{\SH Napi-dog-nuedye soglenaid
\par }
{\PP \VS{22}Gwenadgan, nue-ise-wilesakwaa an bemarse egismalad, bemar-ogannomalagala we-ibmar-an-bemarga-sogsamaladi, nabir-be-itosmarsun. Ar wis garda giakwasaale an bemarga narmaksamalad.


\par }{\PP \VS{23}An be-owisomalad, anmar-gwenad-Timoteo-esgaryagi-mellesiid bato nosad. Anse emiskwaa nonikile, a-anbo anmar bese ataknadapmaloed.


\par }{\PP \VS{24}Bela Bab-Jesús-Igargi-bemar-idudimaladga, degine, bela Jesucristoʼgi-akananaimaladga be sogo, anmar be-obarmarye. Gwenadgan-Italia-dorgan bemar-obarsimarmogad.


\par }{\PP \VS{25}Bab-Dummad nued-bemargi-binsasun. Be itomargua.

\par }