\NormalFont\ShortTitle{Marcos}

{\MT MARCOS-GAYABURBA-NUED

\par }{\MTB MARCOS

\par }{\IMTB GEBE-SOGLENAID

\par }{\IMT Garda-nug

\par }{\IP Marcos, Bab-Dummad-Burba-Isligwaledba, we-Gayaburba-Nued narmaksad. Adi, Judíoʼsurmaladga-oyogega, we-Jesús, Bab-Dummad-Machi-sunnadye. Marcos, Jerusalénʼginedid, Judío-duled. We-dule, Juan-Marcosʼye bimarbalid. Marcos Jesús-sapingan-warambe-gakabogwad-sordaga gussulid. Binsamardo, we-garda birga 57-63ʼgi narmakles-insaye.

\par }{\IS Marcos-Gayaburba-Nuedgi weyob sunmaklenaid

\par }{\IP Jesús bela-bela gangued-nikadbali, degi, igar-nikadbali ibmar-dakledisulidi imakdii gusad. Jesús niamarba bur gangued nikad, degi, dulemar-isgued-eliega gangued nikabalid. Degine, Marcos anmarga sogbalid, Jesús nakrusgi dulemar-isgued-ular burgwisye, ibapaagine gannar durgusbarye.

\par }{\IP Jesús we-napneggi-gudigusgu, Marcos deun sapingwaa gued. Pablo, Bernabé-ebo Bab-Jesús-igargi sunmakega barmilesgu, Marcos eba nadegusmogad. Marcos eba nadegusmogu, deunni gannar bilisgusad. (Gusmalad 13:13) A-sorba, Bernabéʼba Marcos nadegusbalid. (Gusmalad 14:37-39) Degine, Marcos, Pedroʼbali arbadii gusbalid. Napidgine, Marcos, Pablo-bendakdii gusad. (2 Timoteo 4:11)

\par }{\IP We-gardagine, weyob ilemakar sunmaklenaid:

\par }{\IO 1. Diigi-dule-oged-Juan Bab-Igargi sunmaksad (1:1-8).

\par }{\IO 2. Jesús-gebe-e-arbaed-imakded (1:9-15).

\par }{\IO 3. Jesús, Dule-Wargwen-Barmiledagoye (Mesías) soglesad (1:16–8:30).

\par }{\IOB 3a. Jesús-ibmar-imaksad, degi, ibmar-odurdaksad (1:16–3:12).

\par }{\IOB 3b. Bab-negsemaidgi sunmaklenaid (3:13–6:6).

\par }{\IOB 3c. Jesús sogsad, ede, Mesías, Dule-Wargwen-Barmiledagoye soglesadye (6:7–8:30).

\par }{\IO 4. Jesús, Dule-Machi gued (8:31–16:20).

\par }{\IOB 4a. Jesús na e-burgoedgi iduakwaa sunmaksad (8:31–11:11).

\par }{\IOB 4b. Jesús, Jerusalénʼgi ibmar-imaksad (11:12–13:37).

\par }{\IOB 4c. Jesús-wilesad, e-burgwisad, degi, e-gannar-durgusad (14:1–16:20).

\par }{\IP Be itogua.



\par }{\MS 1. DIIGI-DULE-OGED-JUAN BAB-IGARGI SUNMAKSAD

\par }\ChapOne{1}{\MR (1:1-8)

\par }{\SH Diigi-dule-oged-Juan, Bab-Dummad-Machi-idu igar-mayenonikid
\par }
{\R (Mateo 3:1-12; Lucas 3:1-9, 15-17; Juan 1:19-28)

\par }{\PP \VerseOne{1}Jesucristo, Bab-Dummad-Machi, egi-gayaburba-nued-sunmaklesad, weyobi onoded.


\par }{\PP \VS{2}Igi Bab-Dummad-gayaburba-barsoged-Isaías-e-gardagi-narmakar-naiyob, ibmar gusad:

\par }{\Q “An be-iduale, anga-gayaburba-berbeged an barmided,

\par }{\QB we-dule, be-iduale bega igar-mayoed.”


\par }{\Q \VS{3}“Dule-wargwen nega-dulesulidganba binnasur goled:

\par }{\Q ‘Dule-Dummad-idu igar-mayemar,

\par }{\QB igar-swilidik mesmar.’ ”

\par }{\QR Isaías 40:3; Malaquías 3:1


\par }{\PP \VS{4}Weyobi Diigi-dule-oged-Juan nonikid, nega-dulesulidganba Bab-Dummad-diigi-ogleged-igar imaknonikid, degi, weyobi sunmaknonikid: “Bemar na be-isguedga ulubgi bukib binsamar, be-daed be ogwamar. Bab-Dummad be-isgued bega eliega, Bab-Dummad-diigi-ogleged-igar be imakmar.”


\par }{\PP \VS{5}Bela Judea-yalaganbarmalad, degi, bela Jerusalén-neggweburginmalad, Diigi-dule-oged-Juanʼse nonidamalad. Na e-isgued dukin barsogsamalale, Juan, Jordán-diwargi, Bab-Dummad-diigi-ogleged-igar ega imakdaed.

\VS{6}Diigi-dule-oged-Juan moli-yargan-mureged-e-absar na morga imakdii gualid, degi, moli-uka e-molidubga imakdii guarbalid. Sese, degi, achanis e-masga imakdii gusbalid.


\par }{\PP \VS{7}Juan weyob dulemarga sunmakdii gualid: “An-sorbali, dule-wargwen anba bur-gangued-nikad danikid. Amba an e-sapat-dubse-bakar, geg ei an esiked.

\VS{8}Andi Bab-Dummad-diigi-ogleged-igargi, unnila diigi an be-ogsamalad. Dule-an-sorba-danikiddi, Bab-Dummad-Burba-Isligwaledgi be-ogmaloed.”


\par }{\MS 2. JESÚS-GEBE-E-ARBAED-IMAKDED

\par }{\MR (1:9-15)

\par }{\SH Diigi-dule-oged-Juan, Bab-Dummad-diigi Jesús-ogsad
\par }
{\R (Mateo 3:13-17; Lucas 3:21-22)

\par }{\PP \VS{9}A-ibagangi, Jesús Galilea-yargi, Nazaretʼye-neggwebur-nugadgi gudiid. Agi gudiidgi, Jordán-diwarse nadegusad. Geb a-diwargi Diigi-dule-oged-Juan Bab-Dummad-diigi-ogleged-igargi Jesús-ogsad.

\VS{10}Jesús diwargi nakwiargu, nibnega argad daksad, degine, Bab-Dummad-Burba-Isligwaled nuuyobi egi aidedani daksad.

\VS{11}Degidgine, nibneggi gayaburba gollalid, sogded: “Be, An-Machi-sabedid. An beba weligwar itoged.”


\par }{\SH Jesús, nia-sailase wilubdaklesad
\par }
{\R (Mateo 4:1-11; Lucas 4:1-13)

\par }{\PP \VS{12}A-sorbali, Bab-Dummad-Burba-Isligwaled nega-dulesulidganba Jesús-sesa gusad.

\VS{13}Agi Jesús iba-dulabo (40) ibmar-durgan-abargi gudigusad. Agi nia-saila-Satanás Jesús-wilubdaknai gualid. Baliwiturmar Jesúsʼga ibmar-imaknai guarmalad.


\par }{\SH Jesús, Galilea-yargi e-arbaedgi arbaded
\par }
{\R (Mateo 4:12-17; Lucas 4:14-15)

\par }{\PP \VS{14}Diigi-dule-oged-Juan-esgaryagi-metemalad-sorba, Jesús Galilea-yarse Bab-Dummad-e-negdakmaid-gayaburba-nuedgi sunmakega nonikid.

\VS{15}Jesús sogdii gualid: “Ibagandi nonisun, Bab-Dummad-e-negdakmaid anmarse warmaknonisun. Degisoggu, be-isgudiidga na be wile itomar, degi, Bab-Dummad-Gayaburba-Nued, bensulidgi be abingamar.”


\par }{\MS 3. JESÚS, DULE-WARGWEN-BARMILEDAGOYE (MESÍAS) SOGLESAD

\par }{\MR (1:16–8:30)

\par }{\MSB 3a. Jesús-ibmar-imaksad, degi, ibmar-odurdaksad

\par }{\MR (1:16–3:12)

\par }{\SH Jesús, ua-gamalad-warbakese gochad
\par }
{\R (Mateo 4:18-22; Lucas 5:1-11)

\par }{\PP \VS{16}Jesús Galilea-mata-dummad-gakaba-nadapgu, dakalid, Simón, degi, e-urba-Andrésʼbo, sakigi ua-ganai. Ar we-dulemarde, gusgu ua-gaedgi arbamaladid.

\VS{17}Jesús amarga sogded: “Anba be dagmar, igi bemar ua-gae, ayobi, dulemar-we-napneggi-bukwad-gaega an be-imakmaloed.”

\VS{18}Geb Simón, degi, Andrés, yog e-saki indakar imaksamalad, degi, Jesúsʼba nadmalad.


\par }{\PP \VS{19}Jesús sikwas nadbargu, Zebedeo-machimala-Jacobo, degi, e-urba-Juanʼbo, urgi saki-matumakbukwa dakdapid.

\VS{20}Jesús amarse yog-gollar imaksad. Geb Jacobo, Juan-ebo, e-bab-Zebedeo, degi, ega-arbamalad urgi-obesa, Jesúsʼba nadmalad.


\par }{\SH Jesús, dulegi-niaburba-maid onosad
\par }
{\R (Lucas 4:31-37)

\par }{\PP \VS{21}Jesús na e-sapinganmala, Capernaúm-neggweburse nonimalad. Obunnoged-iba-nagunonigu, Judíoʼmar-onmakednegse nadmalad. Agi Jesús Bab-Dummad-Igargi dulemar-odurdakdegusad.

\VS{22}Dulemar, Jesús-ibmar-odurdaked geger itomalad, ar ade, Garda-Narmaked-Dulemargii dulemar-odurdaksulid, nue-gangued-nika dulemar-odurdaked.

\VS{23}Ukiagwar Judíoʼmar-onmakedneggi dule-wargwen-niaburba-nikad-siid binnasur gollalid, sogded:


\par }{\PP \VS{24}—Jesús-Nazaretʼgined, ¿ibiga be anmargi gwisgudaniki? ¿Be anmar-obelogega daniki? Ar an be-wisid, be doa-dule gue. Be, Bab-Dummad-E-Dule-Isligwaledid.


\par }{\PP \VS{25}Geb Jesús niase uluded, ega sabsur ibmar sogded:

\par }{\PP —Mer be sunmak, dulegi-maid be noe.


\par }{\PP \VS{26}Geb niaburba binnasur-dule-bindumake imaksad, degi, binnasur-gote dulegi noded.

\VS{27}Bela dulemar geger dakmalad. Degisoggu, na muchub-muchub sogdemarsunnad: “¿Wede igidbarsunna? ¿Odurdaked-binidi? Ar ade, nue-gangued-nika dulemar-odurdaked. Amba niaburbamargarse-bakar, igar-ukbalid, amar eba ibsamalad.”


\par }{\PP \VS{28}Deyob ibmar-gusadba, bela Galilea-yalaganba, Jesús-nug dummarba gusad.


\par }{\SH Jesús, Simón-Pedro-e-sakbundor nudaksad
\par }
{\R (Mateo 8:14-15; Lucas 4:38-39)

\par }{\PP \VS{29}Judíoʼmar-onmakedneggi-noarmargua, Simón-negse nadmalad. A-neg, Andrés-negmogad. Jesúsʼba, Jacobo, degi, Juan, nadmalad.

\VS{30}Jesús Simón-negse-dogdapgua, ega sogsamalad, Simón-sakbundor ise-uellegar maiye.

\VS{31}Jesús, Simón-sakbundorse naded, argangi gadapid, degi, ogwichis imaksad. Agine, yog-nuguar naded. Geb Simón-sakbundor emarga yog-ibmar-imakar imakded.


\par }{\SH Jesús, dulemar-bukidar nudaksad
\par }
{\R (Mateo 8:16-17; Lucas 4:40-41)

\par }{\PP \VS{32}Neg-sedodgu, bato dad-argwategua, dulemar Jesúsʼse bela uellemalad, degi, niaburba-nikamalad sesmalad.

\VS{33}Dulemar bukidar Simón-yawagak-naba ambikunonimalad.

\VS{34}Jesús bukidar dule-gegumalad nudaksad. Deginbali, bukidar dulemargi-niamar-mamaid onisbalid. Ar a-niamar e-abin-sunmakega gwen imaksasulid, ar amarde wismalad, we-Jesús doa-dule gue.


\par }{\SH Jesús, Galilea-yalaganba Bab-Igargi sunmakdii gusad
\par }
{\R (Lucas 4:42-44)

\par }{\PP \VS{35}Bolegoedba, amba negsichi-sichigwa, Jesús gwisgusad. Neggweburgi-node, nega-dulesulidganba naded, agi Babse gorsigusad.

\VS{36}Simón-Pedro, degi, e-sordamar Jesús-amiarmalad.

\VS{37}Geb Jesús-amismargu, ega sogdemalad:

\par }{\PP —Bela dulemar be-amidimalad.


\par }{\PP \VS{38}Jesús, e-sapinganga sogded:

\par }{\PP —Anmar neggwebur-bamalad-wegi-itaka-bukmaladse namala, ar amargi an Bab-Dummad-Igargi sunmakbalirgebed. Ar aga an we-napnegse nonikid.


\par }{\PP \VS{39}Bela Galilea-yalaganba Jesús garmakdii gualid. Judíoʼmar-onmakednegmargi Bab-Dummad-Igargi sunmakdii, degi, dulemargi-niamar-mamaid-onidii gusad.


\par }{\SH Jesús, dule-naibe-buna-yaa-maleged-nikad nudaksad
\par }
{\R (Mateo 8:1-4; Lucas 5:12-16)

\par }{\PP \VS{40}Dule-naibe-buna-yaa-maleged-nikad, Jesús-asabin yokorgi-sindigar-sii, egi wilenaigusad:

\par }{\PP —An wisi, sunna be an-nudaked, be an-nudakbier.


\par }{\PP \VS{41}Jesús dule-wiledake, e-argangi dule-ebus imaksad. Geb ega sogded:

\par }{\PP —Nugubi an be-abeged. ¡Be nugusun!


\par }{\PP \VS{42}Jesús deyob sogsagu, dule-naibe-buna-yaa-maleged-nikad yog-nuguar naded.

\VS{43}Jesús, dule-nugusadga sabsur-ibmar-sogsagu, yog-barmiar imaksad. Weyob ega sogsad:


\par }{\PP \VS{44}—Be-nugusad mer dulemar-baiganga be sogo. Unnila dule-irwa-Bab-Dummadse-goledse be nae, adi, be-san-nugusad dakegar. Degine, Moisés-Igar-Mesisadba, Bab-Dummadga-ukega nuu-gwabo be sedbaloed. Deyobi, dulemar dakmaloed, be a-boni bar nikasurye.


\par }{\PP \VS{45}Ar dule-nugusad nadgua, bela emarga sogded, igi Jesús e-nudaksa. A-ulale, Jesús geg-basursunna neggweburmargi doge gualid. Unnila dulemarsulidba besdasunnad. Ar degi-inigwele, bukidar dulemar-neggwebur-baidsik-baidsikmalad Jesúsʼse nonidamalad.




\par }\Chap{2}{\SH Jesús, dule-abagan-burgwar-nikad nudaksad
\par }
{\R (Mateo 9:1-8; Lucas 5:17-26)

\par }{\PP \VerseOne{1}A-undarad-sorbali, Jesús gannar Capernaúmʼse nonikid. Dulemar wisguarmargu Jesús neggi maiye,

\VS{2}dule-bukidar ese noni gusmalad. Degisoggu, yawagak-nagase-bakale, bela ena sigisad. Agi Jesús, Bab-Dummad-gayaburbagi dulemarga sunmaksii gusad.

\VS{3}Geb degine, dule-walabake e-ai-abagan-burgwar-nikad, gabedgi-mai Jesúsʼse senonimalad.

\VS{4}Ar dule-bukidar neg-ena siisoggu, Jesúsʼse geg-warmak guarmalad. Degisoggu, neg-birgi nakwismalad, geb bia Jesús-siid-innik uas egasmalad. Geb abali, Jesús-innik dule-gegumaid gabedgi-mai odesmalad.

\VS{5}Jesús dulemar egi gwen-bensulid-nika dakdegu, dule-gegumaidga sogded:

\par }{\PP —Machi, be-isgumalad bega elilessun.


\par }{\PP \VS{6}Agi gwenna-gwenna Garda-Narmaked-Dulemar bukwamalad. Amar na binsabukwad:

\VS{7}“¿Ibiga we-dule degi-soge? Bab-Dummadgi dodonaid. ¿Unnila Bab-Dummadbi sunna dulega isgued elisursi?”


\par }{\PP \VS{8}Ar Jesúsʼdi sunna ulubgi dulemar-binsaed mag-daksoggu, amarga sogded:

\par }{\PP —¿Ibiga be deyob binsabukmala?

\VS{9}An dule-bonigwaledga sogdibe: ‘¡Be-isgunaid an bega osulos!’ Ar igi, an sogbarsundibe: ‘¡Be nugu, be gwisgu, be nae, be-egi-gabed na be sede!’ Degite, ¿igid bur baisursunna imaklesunna? Suli, ebobela baisursunna imaklesuli.

\VS{10}An bemarga oyomaloed, ani Dule-Machi, we-napneggine gangued-nikad dulemarga e-isgued elied. Geb Jesús dule-abagan-burgwar-nikadga sogded:


\par }{\PP \VS{11}—Be gwisgu, be-egi-gabed be sue, be-negse be nae.


\par }{\PP \VS{12}Dule-bonigwaled gwisgusad, yog na-egi-gabed suar imaksad, geb bela dulemar-wagab ganna-ganna naded. Dulemar geger dakdemalad, geb Bab-Dummad-nug odummodmalad, sogdemalad:

\par }{\PP —Wegiid-ibmar anmar gwen dakdisulid.


\par }{\SH Jesús, Levíʼse gochad
\par }
{\R (Mateo 9:9-13; Lucas 5:27-32)

\par }{\PP \VS{13}Jesús gannar Galilea-mata-dummad-gakaba nadegusad. Dule-bukidar eba nadmarmogad. Geb agi Jesús, Bab-Dummad-igargi emar-odurdakded.

\VS{14}Jesús nadapgu, Alfeo-machi-Leví, Roma-dummadga-mani-galeged-neggi mani-gasii dakalid. Geb ega sogded:

\par }{\PP —Anba be dage.

\par }{\PP Leví gwisgusgu, Jesúsʼba naded. 

\par }{\PP \VS{15}Jesús, na e-sapinganmala Leví-neggi mas-gunsigu, dule-Roma-dummadga-mani-gaedgi-arbamalad, degi, dule-baigan-galagwensuli-isgudimalad eba mas-gunsii gusmarmogad, ar ade, dulemar-bukidar Jesúsʼba gudidimalad.

\VS{16}Garda-narmaked-dulemar, degi, Fariseoʼmar, Jesús dule-isganamarbo mas-gunsii dakarmargu, Jesús-e-sapinganse egichiarmalad:

\par }{\PP —¿Ibiga be-odurdaked-saila dulemar-Roma-dummadga-mani-gaedgi-arbamaladbo, degi, dule-baigan-isgudimaladbo mas gunne?


\par }{\PP \VS{17}Weyob soge itosgua, Jesús Fariseoʼmarga sogded:

\par }{\PP —Dulemar-gegusurmalad ina-duled abesulid, unnila dulemar-gegumaladbi ina-duled abemalad. An we-napnegse dulemar-nueganse-golega an nonisulid, an nonikid, dulemar-isgudimaladse golegar.


\par }{\SH Bab-Dummadse-golega mas-gunsuli gudigued
\par }
{\R (Mateo 9:14-17; Lucas 5:33-39)

\par }{\PP \VS{18}Ibagwengine, Juan-e-sapingan, degi, Fariseoʼmar-e-sapingan Bab-Dummadse-golega mas-gunsuli gudimalad. Dulemar deyob dakarmargua, Jesúsʼse egisnonimalad:

\par }{\PP —Juan-sapingan, degi, Fariseoʼmar-sapingan, Bab-Dummadse-golega mas-gunsuli gudimalad. ¿Ibiga be-sapingandi, Bab-Dummadse-golega mas-gunsuli geg-gudii gue?


\par }{\PP \VS{19}Jesús, abin-sogded:

\par }{\PP —¿Ar dulemar ome-nikued-ibase mas-gunnega nonikile, dule-ome-nikuoed e-abargi-siile, sunna mas-gunsuli gumalo be insae? Dule-ome-nikunaid e-abargi-siile, dulemar geg mas-gunsuli gumalad.

\VS{20}Ar ibagan nonikoed, dule-ome-nikunaid e-idu seledoed. A-ibagindi, Bab-Dummadse-golega mas-gunsuli gudigumaloed.


\par }{\PP \VS{21}”Dule morgoa-binid mor-seredgi matuga-nasikega gwen imakdisulid. Degiir, morgoa-binid sinnii nadele, mor-sered aka bur bule achirmakdo-itole.


\par }{\PP \VS{22}”Deginbali, dule vino-binid gwen ibmar-uka-bugluga-sobaled-seredgi bardisurbalid. Ar deyob imakele, vino-binid mudele, buglu-sered esirmako-itole. Degiir, binsa vino-binid milego-itole, degi, bugluse-bakar binsa miledbaloed. A-ulale, vino-binid buglu-binidgi balileged.”


\par }{\SH Jesús-sapingan, obunnoged-ibagi ibmar-gwag gwachamalad
\par }
{\R (Mateo 12:1-8; Lucas 6:1-5)

\par }{\PP \VS{23}Ibagwengine, obunnoged-ibagi, Jesús orosgi-dakleged-digaled-imbaba nadapgu, e-sapingan ibmar-digaled gwane-gwane imakdemalad.


\par }{\PP \VS{24}Geb Fariseoʼmar, Jesúsʼse egisdemalad:

\par }{\PP —Be dakena, ¿ibiga be-sapingan igar-maisulidba obunnoged-ibagi ibmar-gwag gwane-gwane imaknadapmala?


\par }{\PP \VS{25}Jesús, abin-sogded:

\par }{\PP —¿Bemar Bab-Dummad-Gardagi absodisurmarsi, igi David na e-sordaganmala ibmar-abeargu, degi, ukumecharmargu, imaksamala?

\VS{26}David Bab-Dummadse-goled-negse dogsad, deun Abiatar dule-irwa-Bab-Dummadse-gormalad-e-dummadga-maid. Agi, madu-Bab-Dummadgad-gued guchad. Unnila we-madu dule-irwa-Bab-Dummadse-gormaladbi gunnoye igar maid. E-sordaganga we-madu uksamogad.


\par }{\PP \VS{27}Sogdebalid:

\par }{\PP —Obunnoged-iba dulega nasiklesad, dule obunnoged-ibaga obinnilessulid.

\VS{28}Degisoggu, ani Dule-Machi, obunnoged-iba-e-Dummadbalid.




\par }\Chap{3}{\SH Jesús, dule-argan-burgwaled nudaksad
\par }
{\R (Mateo 12:9-14; Lucas 6:6-11)

\par }{\PP \VerseOne{1}Ibagwengine, Jesús gannar Judíoʼmar-onmakedneggi dognonibalid. Agine, dule-wargwen argan-burgwar-nikad siid.

\VS{2}Dulemar Jesús-argabukwa gusmalad, dakega, Jesúsʼde, obunnoged-ibagi dule-nudakodibeye, adi, egi sunmakmalaga, obunnoged-igar-maidgi annadiiye.

\VS{3}Geb Jesús dule-argan-burgwaledga sogded:

\par }{\PP —Dage, be abarse gwisguda.


\par }{\PP \VS{4}Geb Jesús agi dulemar-bukwadga sogded:

\par }{\PP —¿Wede igar-nuedi obunnoged-ibagi ibmar-nued-imaked, igi, ibmar-isgana-imakeddibe? ¿Igid bur-nabiri, dule-odurguedi, dule-oburgwedi?

\par }{\PP Dulemar gwen abin-imaksasulid, bela boo ambikusmalad.

\VS{5}Jesús sae-itogedgi dulemar-dakded, dulemar gwage-dutusur-nikadba, ulubgi nue bukib-itoge dule-argan-burgwaledga sogded:

\par }{\PP —Be-argan onak.

\par }{\PP Dule e-argan-onakgwidgu, e-argan yog nuguar naded.

\VS{6}Fariseoʼmar Judíoʼmar-onmakedneggi-sii nodmalad, geb Herodes-sordamar-ebo igar-aminanai guarmalad, igi-saele Jesús-oburgwemalodibeye.


\par }{\SH Dule-bukidar Jesúsʼba nadegusad
\par }
{\R (Mateo 12:15-16; Lucas 6:17-19)

\par }{\PP \VS{7}Jesús na e-sapinganmala mata-dummad-gakase nade gusad. Bukidar Galilea-dorgan eba nade gusmogad.

\VS{8}Dulemar Jesús-ibmar-dummagan-imakdiid-wisguarmargu, bukidar Judeaʼginmalad, Jerusalénʼginmalad, Idumea-dorgan, Jordán-diwar-gakabarmalad, Tiro-yarginmalad, degi, Sidón-neggweburginmalad Jesúsʼse nonimarmogad.

\VS{9}Geb degine, Jesús e-sapinganga sogded, ega ur guakwaa nasikmaloye, adi, dulemar mer e-barmesnanai gumalagar.

\VS{10}Ar Jesús dule-bukidar nudaksasoggu, bela dule-uellemalad Jesús-ebugega egi megnanaid.

\VS{11}Deginbali, burba-isganamar, Jesús-dakalile, e-asabin sindigar yokorgi sigisdamalad, geb binnasur gotedamalad: “¡Be, Bab-Dummad-Machi-sunnadid!”

\VS{12}Jesúsʼdi niaburbamarga sabsur-sogsad, mer dulemarga sogoye, ede doa-dule gue.


\par }{\MSB 3b. Bab-negsemaidgi sunmaklenaid

\par }{\MR (3:13–6:6)

\par }{\SH Jesús, dule-e-ambe-gakabo (12) e-sapingan-bur-dummaganga-guega susad
\par }
{\R (Mateo 10:1-4; Lucas 6:12-16)

\par }{\PP \VS{13}A-sorbali, Jesús yar-birse naded. Doamar ese dagbi abesa, amarse gochad. Geb amar ese nonimalad.

\VS{14}Agine, Jesús e-ambe-gakabo (12) susad, adi, eba gudii imakmalaga, degi, Bab-Dummad-gayaburba-barsogega barmidegarba. Geb amar-onugsasad, e-nuggi-barmilenanaidye.

\VS{15}Amarga Jesús gangued uksad, adi, dulemargi-niamar-mamaid oniegar.

\VS{16}Jesús e-ambe-gakabo-susad (12), wemardo:

\par }{\QB Simón, a Pedroʼye onugsasbalid.


\par }{\QB \VS{17}Zebedeo-machimala Jacobo, degi, e-urba-Juan.

\par }{\QC Jesús amar-onugsasad Boanergesʼye. A sogleged: Mar-goled-machimalaye.


\par }{\QB \VS{18}Andrés, Felipe, Bartolomé,

\par }{\QB Mateo, Tomás, degi, Alfeo-machi-Jacobo,

\par }{\QB aginbali, Tadeo, Simón Cananeo-dule,


\par }{\QB \VS{19}degi, Judas-Iscariote, darba-Jesús-uksad-dule.


\par }{\SH Jesús, degi, nia-saila-dummad
\par }
{\R (Mateo 12:22-32; Lucas 11:14-22)

\par }{\PP \VS{20}A-sorba, Jesús na e-sapinganmala negse dognonimalad. Gannar dulemar-bukidar ese ambikunonimalad, degisoggu, geg mas-gunne guarmalad.

\VS{21}E-gwenadgan wisguarmargu, Jesús-sedega armalad, ar ade, sogmalad: “Wis dargwen-itoye.”


\par }{\PP \VS{22}Garda-Narmaked-Dulemar-Jerusalénʼgi-danimalad, sogdemalad: “Jesúsʼgi nia-saila-Beelzebú naiye. Nia-saila-gangued-nikadba niamar-oniye.”


\par }{\PP \VS{23}Geb Jesús, Garda-Narmaked-Dulemarse gochad, geb burbar amarga sunmakded: “¿Igi nia-saila-Satanás na e-sordamar sunna onogo be insae?

\VS{24}Ar neggwebur-gwensakgi e-dulemar na egi dukin-dukin aibitemalale, we-neggwebur bergudeled.

\VS{25}Ar dulemar-na-negyagi-gudimalad, na egi dukin-dukin aibitemalale, we-negyaur bergudeled.

\VS{26}Debayobi, nia-saila-Satanás na dukin e-sordamargi aibitele, e-negdakmaid bergudoed.


\par }{\PP \VS{27}”Ar dule-wargwen dule-dutusulid-e-neggi dogbiele, degi, e-ibe-ibmar-atursabiele, gebedgi a-dule-edingwelergebed. Deyobi, geb sunna e-ibe-ibmar atursaoed.


\par }{\PP \VS{28}”Napira an bemarga soged, bela isgumalad, degi, galagwensuli Bab-Dummadgi-dodoar-sunmaked, Bab-Dummad dulemarga elioed.

\VS{29}Ar doa-dule Bab-Dummad-Burba-Isligwaledgi galagwensuli dodoar-sunmaksardi, Bab-Dummad a-dulega we-isgued eliosulid. Ar a-isgued egi-nai degisadeguoed.”


\par }{\PP \VS{30}Ar ade, Jesúsʼnik sogmalad: “Jesús niaburba nikaye.”


\par }{\SH Jesús-e-nan, degi, Jesús-e-urbamar
\par }
{\R (Mateo 12:46-50; Lucas 8:19-21)

\par }{\PP \VS{31}Degidgine, Jesús e-nan, degi, Jesús-urbamar nonimalad. Neg-magaba gwisgunonimalad, geb dule-wargwen Jesúsʼse-gornaega barmismalad.

\VS{32}Dulemar-Jesús-dikarba-bukmalad, Jesúsʼga sogdemalad:

\par }{\PP —Be-nan, degi, be-urbamar magaba be-edarbebukmalad.


\par }{\PP \VS{33}Jesús, abin-sogded:

\par }{\PP —¿Doamar an-nana, degi, an-urbamala?


\par }{\PP \VS{34}Geb Jesús dulemar-e-dikarba-bukwad-dakdegu, sogded:

\par }{\PP —Wegi an-nan, degi, an-urbamar bukmala.

\VS{35}Ar doa-dule Bab-Dummad-sogedba-ibmar-imaked, a-dule, an-urbad, an-bunad, degi, an-nanad.




\par }\Chap{4}{\SH Jesús, ibmar-gwag-diglegedgi burbar sunmaksad
\par }
{\R (Mateo 13:1-9; Lucas 8:4-8)

\par }{\PP \VerseOne{1}Jesús gannar Galilea-mata-dummad-gaka-naba-sii emar-odurdakdebalid. Dulemar-bukidar ese ambikunonisoggu, Jesús ur-naidgi nakwisad. Dulemardi, gakagi ambikusmalad.

\VS{2}Geb degine, Jesús urgi sii, bukidar ibmar-burbamaladgi dulemar-odurdakded. Ega sogded:

\VS{3}“Bemar nue itomar: Ibagwengine, dule-wargwen-ibmar-gwag-digedi ibmar-gwag dignaded.

\VS{4}Digega ibmar-gwag-bikin-midgua, abar ibmar-gwag igargi babatidapid. Sikwimar nonigua, a-ibmar-gwag guchad.

\VS{5}Abar akwa-yaisulidgi, napa-asginegwadgi babatismalad. Agi gwae-gwae ibmar-gwag ainialid, ar ade, napa-asginegwad.

\VS{6}Ar dad gaargudii, ibmar-gwag gummakded, ar e-maligan asgin-nikasoggu, dinguded.

\VS{7}Baid-ibmar-gwag iko-abargi babatisad. Ikomar dungudgua, bur bule ibmar-gwag-birgi obited, degisoggu, ibmar-gwag gwen sanmaksasulid.

\VS{8}Bamalad-ibmar-gwagdi, napa-nuedgi babatisad. Ainided, dunguded, geb nue sanmaksad. Gwenna-gwenna akusaar sanmaksad, abala bur-nuegwad sanmaksad, baigandi bur bule sanmaksad.” 

\par }{\PP \VS{9}Jesús sogdebalid: “Bemar mag nue-itobiele, nue-itomar.”


\par }{\SH Jesús ibiga burbar sunmakdedae
\par }
{\R (Mateo 13:10-17; Lucas 8:9-10)

\par }{\PP \VS{10}Sorbali, Jesús walagwen besgua, e-sapingan-e-ambe-gakabogwad (12), degi, dulemar-e-walik-bukmalad, Jesúsʼse egichiarmalad, burbar-sunmakleged wede, ibi obarye.

\VS{11}Jesús, abin-sogded:

\par }{\PP “Ar bemargardi, Bab-Dummad-e-negdakmaid-igar-burbar-mamaid osanolesad. Ar dulemar-baigangardi, unnila burbale an odurdaked,


\par }{\Q \VS{12}adi, dulemar ise-dakar imakmar-inigwele, mer mag dakmalaga,

\par }{\QB degi, ise-itogar-imakmar-inigwele, mer mag itomalaga,

\par }{\Q adi, mer Bab-Dummadse gannar namalaga,

\par }{\QB degi, Bab-Dummad mer e-isgued ega eliegar.”

\par }{\QR Isaías 6:9-10


\par }{\SH Jesús ibmar-gwag-digedgi-burbar-sunmaksad odulosad
\par }
{\R (Mateo 13:18-23; Lucas 8:11-15)

\par }{\PP \VS{13}Jesús e-sapinganga sogdebalid:

\par }{\PP “Burbar an ibmar-sogsad, ¿bemar aku-itomala? Degite, ¿igi bemar ibmar-baigan-burbaled magar itomalosunna?


\par }{\PP \VS{14}”Dule-ibmar-gwag-digedi, dule-Bab-Dummad-gayaburbagi-sunmaked-e-wilub gued.


\par }{\PP \VS{15}”Abar-dulemar ibmar-gwag-igarba-babatismaladyob gued. Amar Bab-Dummad-gayaburba itosmalad. Itosad-sorbali, nia-saila-Satanás danidaed. Geb e-gwagegi Bab-Dummad-Gayaburba-Nued-diglesad ei ungenonidaed.


\par }{\PP \VS{16}”Bamalad ibmar-gwag-akwa-yaisulidgi-babatismaladyob gued. Amar Bab-Dummad-gayaburba itomalad, degi, nue-weligwaledgi abingamalad.

\VS{17}Ar wemar unnila asginbi Bab-Dummad-abingasmarsoggu, unnila sikwas Bab-Dummadba nagumalad. Ar Bab-Dummad-gayaburba-ular-wilearmargu, degi, dulemar sabsur-e-imakarmargu, Bab-Dummadgi bangudmalad.


\par }{\PP \VS{18}”Bamalad ibmar-gwag-iko-imbaba-babatismaladyob gued. Amar Bab-Dummad-gayaburba itosmalad.

\VS{19}Ar we-napneggi ibmarba bukib-binsaed, maniginbi bur binsaed, degi, bela-ibmar-nikubied, e-gwagegi dognonigu, Bab-Dummad-gayaburba-e-gwagegi-naid iedmarsunnad. Degisoggu, amar ibmar-gwag-gwen-sanmaksasulidyob gunonisunnad.


\par }{\PP \VS{20}”Ar bamaladdi ibmar-gwag-napa-nuedgi-babatismaladyob gued. Amar Bab-Dummad-gayaburba itosmalad, e-gwagegi nue-abingasmalad. Degisoggu, amar ibmar-gwag napa-nuedgi diglesadyob gued. Gwenna-gwenna akusaar sanmaksad, abala bur-nuegwad sanmaksad, deginbali, baigandi bur-napiragwad sanmaksad.”


\par }{\SH Ibmar-dukualed sanar onolegedsegad
\par }
{\R (Lucas 8:16-18)

\par }{\PP \VS{21}A-sorbali, Jesús sogdebalid:

\par }{\PP “¿Ar gwallu mese-urba-siega, igi, gabed-urba-siegardibe ogalesi? Suli, gwallu neg-mee-saega niba sileged.

\VS{22}Deyobi, ibmar bipisaale gwen dukuosurguoed. Deginbali, ibmar-dukuar-imakleged bela wisgulegedsegad.

\VS{23}Bemar mag nue-itobiele, nue-itomar.” 

\par }{\PP \VS{24}Jesús sogdebalid:

\par }{\PP “Nue itomalo, ar igi bemar dulemarga ibmar-mergu-uke, deyobi Bab-Dummad bemarga ibmar-mergu ukmogoed, degi, bur bule-mergu bemarga ukbaloed.

\VS{25}Ar dule-ibmar-nikadga, aka bur bule ega ibmar uklebaloed. Ar dule-ibmar-sateddina, amba wis-bipi-ibmar-nikadse-bakale, e-ibe sulegoed.”


\par }{\SH Jesús, ibmar-gwag-niedgi burbar sunmaksad
\par }
{\PP \VS{26}Jesús sogdebalid: “Bab-Dummad-e-negdakmaid weyobid, dule-gwensak ibmar-gwag napagi digedyobid.

\VS{27}Baisulid, we-dule gabmaidibe, atakdidibe, mutikidbadibe, neg-ibginedbadibe, gusgu ibmar-gwag na e-itolegedba ainied. We-dule aku-itoged ibiga nabir ibmar-gwag dunguar dae.

\VS{28}Ar napade, ibmar-gwag nabir dunguega imaked. Gebesaila, e-gagan-inse aramakdagoed, a-sorba, durbamakdagoed, geb agine, sanmakdagoed.

\VS{29}Geb ibmar-gwag nue goresale, geb weledagoed, ar ade weleged-ibagan warmaksad.”


\par }{\SH Jesús, mostaza-e-gwaggi burbar sunmaksad
\par }
{\R (Mateo 13:31-32; Lucas 13:18-19)

\par }{\PP \VS{30}Jesús sogdebalid: “¿Bab-Dummad-e-negdakmaid ibiyob gue? Anmar egi sunmakega, ¿Ibu burbar-sunmakleged anmar sunna ebusale?


\par }{\PP \VS{31}”Bab-Dummad-e-negdakmaid, ar mostaza-e-gwag-napagi-diglesayob gued. Ar mostaza-e-gwag bur ibmar-gwag-bamaladba bipii gue-inigwele,

\VS{32}ar dunguderdi, ibmar-dubaled-masga-gued-birgi bur dumma naddaed. E-anagan-dummagan nikuddaed, degisoggu, sunna sikwimar e-anagan-urba, negsichigwadgi obunnomalad.”


\par }{\PP \VS{33}Dulemar-magar-e-itogedse, weyobi Jesús burbar-sunmakale, Bab-gayaburbagi dulemar-odurdakdaed.

\VS{34}Jesús dulemar-odurdakdele, burbar-sunmaksuli geg dulemar-odurdakdaed. Ar e-sapingangardi bachikii bela ega osanalodaed.


\par }{\SH Jesús, burwa, degi, demar obogilesad
\par }
{\R (Mateo 8:23-27; Lucas 8:22-25)

\par }{\PP \VS{35}A-ibagi, neg-sedodgusgu, Jesús e-sapinganga sogded:

\par }{\PP —Anmar mata-dummad-abin-obakar namala.


\par }{\PP \VS{36}Geb dulemar-idu nadmalad, degi, Jesús-urgi-siidgi e-sapingan eba nadmalad. Dule-baigan ur-baidgangi eba nadmarmogad.

\VS{37}Geb degine, mataba egi burwa-dummad noalid. Burwa binnasursoggu, demar-arwedba ur dogedgualid.

\VS{38}Jesúsʼdi ursorba nono-onakwed-birgi nono-onakwiis gabmaid. Degisoggu, e-sapingan Jesús-odaksamalad, ega sogdemalad:

\par }{\PP —Odurdaked-saila, ¿baisur be anmar-dake anmar burgwisar?


\par }{\PP \VS{39}Geb Jesús gwisgusgu, burwaga sabsur ibmar sogsad, degi, demarga sogded: “Be bogidik gue.”

\par }{\PP Geb burwa bogidik naded, bela neg bogidik sigisad.


\par }{\PP \VS{40}Geb Jesús e-sapinganga sogded:

\par }{\PP —¿Ibiga bemar yaisur dobgue? ¿Ar bemar amba Bab-Dummad-benmala?


\par }{\PP \VS{41}Jesús-e-sapingan bela nue-dobe itodmalad, degi, na muchub-muchub sognanai guarmalad:

\par }{\PP —¿Wede doa-dulesunna, burwase-bakar, degi, demarse-bakar, eba ibsamargu?




\par }\Chap{5}{\SH Dule-niaburba-ichesur-nikad nudaklesad
\par }
{\R (Mateo 8:28-34; Lucas 8:26-39)

\par }{\PP \VerseOne{1}Jesús na e-sapinganmala mata-dummad-gaka-obakar Gadaraʼye-neg-nugadse modapmalad.


\par }{\PP \VS{2}Jesús urgi-aidedgu, dule-gwensak-niaburba-nikad, neg-uan-imbaba e-abin noalid.

\VS{3}A-dule neg-uangi gudiid. Dule geg gaed, esgoro-dubginbela geg edillebalid.

\VS{4}Bukidargus esgoro-dubgi e-nag, degi, e-argan edindanigusmalanad, degi-inigwele, esgoro-dub iid-iid imakdaed. Gaega, dule gangued nikasulid.

\VS{5}Dule-niaburba-nikad mutikidba, ibginedba, yala-imbaganba, neg-uan-imbaba binnasur gordii, degi, na dukin akwagi sarsodii daed.


\par }{\PP \VS{6}Bannaba-Jesús-daksagua, abarmakalid, Jesús-asabin yokorgi-sindigar signonikid.

\VS{7}Geb binnasur-gote, Jesúsʼga sogded:

\par }{\PP —Jesús-Bab-Dummad-Bur-Birigined-Machi. ¡Mer be ibgwensur an-sao! Bab-Dummad-nuggi mer be ise-mesagwar an-imake.


\par }{\PP \VS{8}Ar ade, Jesús weyob niaburbaga sogdegusad: “Niaburba, dulegi-be-maid be noe.”


\par }{\PP \VS{9}Jesús a-dulese egichialid:

\par }{\PP —¿Igi be nuga?

\par }{\PP Dule, abin-sogded:

\par }{\PP —Bukidaradye an nuga, ar ade, anmar niamar-ichesulid.


\par }{\PP \VS{10}Niamar Jesúsʼgi gannar-gannar wilenai gusad, mer be dikasur anmar-barmidye.


\par }{\PP \VS{11}Deunni, sinmar-bukidar yar-naba mas-mananaid.

\VS{12}Niaburbamar Jesúsʼgi wilenaigusad, ega sogdemalad:

\par }{\PP —Anmar, sinmargi-ubogega, sinmar-bukwadse be anmar-barmide.


\par }{\PP \VS{13}Degisoggu, Jesús, sinmar-bukwadse niaburbamar-barmisad. Niaburbamar dulegi-nodmargua, sinmargi ubodapid. Sinmar-milibo-yar-wereged-naba-bukwadi (2,000), mata-dummadse babatidapid, bela sinmar gundilegar burgwismalad.


\par }{\PP \VS{14}Sin-edarbemalad dobguar duurmakdemalad. Neggweburgi, degi, sapurba-negmar-bubukwadgi, bela ibmar-gusad sogdapmalad. Geb dulemar degi-neggusad daknadmarsunnad.

\VS{15}Jesúsʼse nonimargua, dakarmalad, dule-nia-bukidar-nika-gudidaed sii. Mor-yoi, degi, nugus-sii dakarmalad. Dulemar dobe itodmalad.

\VS{16}Dulemar-we-ibmar-daksamalad, dulemar-daksasurmaladga sogsamalad, dule-nia-nika-gudigusad igi nugusa, degi, igi sinmar mata-dummadse bela babatisbali.

\VS{17}Geb Gadara-dulemar Jesúsʼgi wilenaigusad, we-yargi-be-gudiid be naye.


\par }{\PP \VS{18}Jesús urgi nainagu, dule-nia-nika-gudigusad, Jesúsʼba-naega Jesúsʼgi wilenaigusad.

\VS{19}Jesús eba-dagega imaksasulid, ega sogded:

\par }{\PP —Be-negse, be-gwenadganse be nae, Bab-Dummad bela bega ibmar-imaksad be sogna, degi, igi nue-wile be-daksabali be sogbalo.


\par }{\PP \VS{20}Degisoggu, dule-niaburba-nika-gudigusad nadsunnad. Geb Decápolis-yargi-neggweburmar-bukwadgi igi-Jesús e-nudaksagusa, sogdii gualid. Bela dulemar geger dakmalad.


\par }{\SH Jairo-bunolo, degi, ome boni-nalur-nikad
\par }
{\R (Mateo 9:18-26; Lucas 8:40-56)

\par }{\PP \VS{21}Jesús gannar urgi mata-dummad-gaka-baidse obaksabargu, a-mata-gaka-naba besad, ar ade, dulemar-bukidar e-dikarba bukunonimalad.

\VS{22}Geb degine, Judíoʼmar-onmakedneg-daked-e-dummad-wargwen, Jairoʼye-nugad, Jesúsʼse nonikid. Jesús-dakargu, yokorgi sindigar Jesús-asabin signonikid.

\VS{23}Jesúsʼgi nue-wilenaigusad, ega sogded:

\par }{\PP —An-bunagwa burgwedani maid. Anba be dage, be-argan egi be mesdage, adi, nuguegar, degi, mer burgwegar. 

\par }{\PP \VS{24}Jesús Jairoʼba nadegusad. Dule-bukidar eba nadmarmogad, ali-ali Jesúsʼgi yolenanai guarmalad.

\VS{25}Dulemar-nadapmalad-abargi ome-gwensak birgambe-gakabogus (12) boni-nalur-nika-gudiid nadap gusmogad.

\VS{26}A-ome, ina-duleganse nue-san-odurdakledii gusad. Aisaar nuguoeyob, bela mani-nikad binsa inadurgangi misgusad. Aka bur bule ega bonigan burgumai gualid.

\VS{27}Ome-boni-nikad Jesúsʼgi sunmakmar-itoargu, emar-abargi, Jesús-yarganba nonikid, degi, e-ibe e-mordummad ebusad.

\VS{28}Ar ome binsaed: “Unnila an e-mordukubi wis-ebusale, an yog-nuguar naoed.”

\VS{29}Ome Jesús-e-morduku-ebusgu, yog-nuguar naded. Geb ome na magasaila itosad, ede nugusa.


\par }{\PP \VS{30}Jesús magar itosmogad egi gangued node, degisoggu, dulemarsik yog-aibiris imaksad, geb egisded:

\par }{\PP —¿Doa an-mor ebusa?


\par }{\PP \VS{31}E-sapingan, abin-sogded:

\par }{\PP —Be dake, dule-bukidar ali-ali begi yolenanaid, degite, be egisde, ¿doa an ebusye?


\par }{\PP \VS{32}Jesús nue-nuu e-dikarba-bukmalad-dakdegu, aminagusad, doa e-ebusa.

\VS{33}Ome e-san-nugusad mag itossoggu, dobe-itogedba ise-wawanmakar Jesús-asabin yokorgi sindigar signonikid. Geb Jesúsʼga bela napiragwadgi ibmar sogsad.


\par }{\PP \VS{34}Jesús omega sogded:

\par }{\PP —Bunor, ar be Bab-Dummadgi bengussursoggu, be nugussun. Be gwage-bogidikidgi nae, degi, be-bonigan bela bei bergussun.


\par }{\PP \VS{35}Jesús amba sunmakgwichidgine, dulemar Judíoʼmar-onmakedneg-daked-e-dummad-Jairo-neggi-danimalad, Jairoʼga sognonimalad:

\par }{\PP —Be-bunolo burgwisa, ¿ibiga bar be odurdaked-sailagi wilenai?


\par }{\PP \VS{36}Jesús deyob-dulemar-soge itosgu, Judíoʼmar-onmakedneg-daked-e-dummad-Jairoʼga sogded:

\par }{\PP —Mer be bukib-binsae, unnila mer be bengue.


\par }{\PP \VS{37}Jesús, dule-bamalad eba-naed imaksasulid. Unnila Pedro, Jacobo, degi, Jacobo-urba-Juan, amarbi eba-naed imaksad.

\VS{38}Jairo-negse modapmargu, Jesús dulemar-dakdapid bela oimakbukwa, bobukwa, degi, binnasur gorbukwa.

\VS{39}Jesús negyaba dogdegu, amarga sogded:

\par }{\PP —¿Ibiga bemar oimakbukwa, degi, bobukwa? Bunolo burgwar maisulid, unnila gabmaid.


\par }{\PP \VS{40}Jesús-deyob-soge-itosmargu, dulemar bela egi dododmalad. Geb Jesús bela dulemar-bukwad-oniega imaksad. Geb bia bunolo maidse, unnila bunolo-e-bab, e-nan, degi, eba-nadapmaladbi dogega imaksad.

\VS{41}Jesús, argangi bunolo-gasgu, Arameo-e-gayaba bunologa sogded:

\par }{\PP —¡Talita-cumi!

\par }{\PP A sogleged: “Bunolo an bega soge, be gwisgu.”


\par }{\PP \VS{42}Jesús weyob ega sogsagu, bunolo birgambe-gakabo-nikad (12) yog-gwisguar imaksad, geb yog nanaaled. Dulemar bunolo-durgus-daksagu, geger dakmalad.

\VS{43}Jesús dulemar-bukwadga ise-binnasur sogsad, mer bipisaale dulemar-baiganga bunolo-durgusad sogmaloye. Geb masgi bunolo-ogunmalaga imaksad.




\par }\Chap{6}{\SH Jesús, Nazaretʼgi gudigusad
\par }
{\R (Mateo 13:53-58; Lucas 4:16-30)

\par }{\PP \VerseOne{1}Jesús na e-sapinganmala Capernaúmʼgi-gudii e-neggwebur-Nazaretʼse naded.

\VS{2}Obunnoged-iba nonigua, Jesús Judíoʼmar-onmakedneggi dulemar-odurdakded. Dulemar-bukidar Jesús-ibmar-odurdaked-itobukmalad geger-itomaladba egichiarmalad:

\par }{\PP —¿Wede bia ibmar-durdaksa? ¿Ibiga nabir binsaed-nikarba sunmake? ¿Ibiga nabir ibmar-dakledisurmalad imakbali?

\VS{3}¿Ar wede urgogi-ibmar-sobed-dulesursi? ¿María-machisursi? ¿Santiago, José, Judas, degi, Simón, amarde e-urbamarsursi? ¿E-bunmarde anmar-abargi gudimarsursi?

\par }{\PP Degisoggu, suli-suli-itoge oes-bukusmalad.


\par }{\PP \VS{4}A-ulale, Jesús dulemarga sogded:

\par }{\PP —Bab-Dummad-gayaburba-barsoged bela neggwebur-baigangi bina nue-sogdamalad. Ar e-neggweburginmaladdi, e-gwenadgandi, degi, e-neg-yaginmaladdi baisur dakdamalad.


\par }{\PP \VS{5}Aga Jesús agi ibmar-dakledisurmalad gwen imaksasulid. Dule-gegumaladgi e-argan mesisgu, unnila wis ichee nudaksad.

\VS{6}Jesúsʼdi geger-itoged, ar ibiyobi na e-neggweburginmalad amba e-benmala.

\par }{\MSB 3c. Jesús sogsad, ede, Mesías, Dule-Wargwen-Barmiledagoye soglesadye

\par }{\MR (6:7–8:30)

\par }{\SH Jesús e-sapingan-ambe-gakabogwad (12) barmisad
\par }
{\R (Mateo 10:5-15; Lucas 9:1-6)

\par }{\PP Jesús neggwebur-iliba Bab-Dummad-Gayaburbagi dulemar-odurdakdii gusad.

\VS{7}Jesús e-sapingan-ambe-gakabogwadse (12) gochad. Geb ebo-ebo barminai gusad. Dulemargi-niamar-mamaid-oniega, ega gangued uksad.


\par }{\PP \VS{8}Amarga igar uksad: “Be nasokalidba mer ibmar, sagu, madu, degi, manise-bakar, be sedmalo. Unnila gaapoledbi be sedmalo.

\VS{9}Nag-uka be yoi namalo, mer mor-ogwaed sedmalo.”


\par }{\PP \VS{10}Jesús e-sapinganga sogdebalid: “Ar bemar neg-gwagwense dogdapile, a-neggweburgi-gannar-noedse, a-negginbi bemar obunnomaloed.


\par }{\PP \VS{11}”Ar ibi-neggwebur nuedgi bemar-abingasurmardibe, degi, bemar-itosurmarbardibe, a-neggweburgi bemar nodele, be-naggi olli-nanaid be nue eli-eli saoed, adi, dulemarga oyogega, emarde Bab-Dummad-dulamar-guega abingalessurmarye.

\par }{\PP ”Napira an bemarga soged, Bab-Dummad-igar-nabirogoed-ibagi, we-neggweburginmalad-be-abingassurmalad, Sodomaʼginmaladba, degi, Gomorraʼginmaladba bur bule sabsur odurdaklemaloed.”


\par }{\PP \VS{12}Jesús-sapingan nadmargu, dulemarga sogdemalad, be-isguedga na be bukib itomar, be-daed be ogwamar.

\VS{13}Deginbali, niamar-bukidar onismarbalid, degi, olivo-gwallugi dule-gegumalad-bukidar mage-mage-imaksamargu, nudaksamarbalid.


\par }{\SH Diigi-dule-oged-Juan-burgwisad
\par }
{\R (Mateo 14:1-12; Lucas 9:7-9)

\par }{\PP \VS{14}Rey-Herodes, dulemar Jesúsʼgi sunmakmar itoalid, ar ade, bela neggwebur-iliba Jesús-nug mag-itomalad. Gwen-gwen sogmalad: “Diigi-dule-oged-Juan gannar durgusye, aga ibmar-dakledisurmalad-imakega nabir gangued nikaye.”

\VS{15}Baigandi sogmalad: “We, Bab-Dummad-gayaburba-barsoged-Elíasʼye.” Baigandi sogmarmogad: “We, epenne Bab-Dummad-gayaburba-barsogmalad-gudigusmalad wargwenadye.”

\VS{16}Herodesʼdi, dulemar weyob soge itoargu, sogded: “We, Diigi-dule-oged-Juan, an e-ibe-dukar-egwachagusadid, a gannar durgus gudiid.”


\par }{\PP \VS{17}Ar ade, Herodes, Herodías-ular esgaryagi Juan-mete-gusad, degi, esgoro-dubgi edicha sisbalid. Herodíasʼde, Herodes-e-urba-Felipe-omenad. Herodesʼdi e-urbagi ome-egwachad.

\VS{18}Juan, Herodesʼga sogsagusad: “Ar Bab-Dummad-igargi maisulid, be-urba-ome be nikued.”

\VS{19}A-ulale, Herodíasʼde Juan-isdar-daked, degi, binsadiid igi-saele an oburgodibeye. Degi-inigwele, geg-oakalo gusad.

\VS{20}Ar Herodes, Juan-dobe itoged. Ar wisid, Juanʼde dule-nuedid, degi, dule-gwage-swilidikidbalid. A-ulale, dule gwen-Juan-okalobisuli abesad. Herodes, Juan-ega-ibmar-soged-itoalile, surbinsa itoddaed, degi-inigwele, Juan-sunmaked yeer-itodaed.


\par }{\PP \VS{21}Herodes na e-gwalulesad-ibagi iba-dummad onosad. A-ibase-dagmalaga, Herodes ega dummaganga-gudimaladse, sordamar-idudimaladse, degi, Galilea-yargi nuga-nikamaladse gochad. Herodías daksad, we-iba ega nagunonikid, adi, Juan-oburgwegar.

\VS{22}Dummagan-mas-gunbukwadgi, Herodías-sisgwa negyaba dognonikid, degi, amar-asabin gwilenai gusad. Herodes, degi, eba-mas-gunbukmalad, bunagwa-gwilesad nue-yeer-daksamalad. Degisoggu, Rey-Herodes bunagwaga sogdesunnad:

\par }{\PP —Ibu be anse egisbie, an bega ukoed.


\par }{\PP \VS{23}Rey-Herodes bunagwaga ise-sogar sogsad:

\par }{\PP —Napira an bega soged, ar an yar-ganikid sunna amba negabar an bega uksabaliled, ar be anse egiser.


\par }{\PP \VS{24}Bunagwa noded, geb e-nanse egisdapid:

\par }{\PP —¿Ibu an Herodesʼse egisoe?

\par }{\PP E-nan ega sogded:

\par }{\PP —Diigi-dule-oged-Juan-e-nono be egise.


\par }{\PP \VS{25}Bunagwa ise-abarmakar Herodesʼse dognonikid, ega sognonikid:

\par }{\PP —Diigi-dule-oged-Juan-e-nono emisbinne bategi be anga udage.


\par }{\PP \VS{26}Rey-Herodes nue bukib-binsaded, degi-inigwele, be anse ibmar-egisnaid an bega ukosurye yapa bunagwaga soge gusad, ar ade, bato dulemar-eba-mas-gunbukwad-wagab ega ise-sogar sogsa gusad, an bega ibmar ukoye.

\VS{27}Degisoggu, Herodes sorda-wargwenga yog-igar-ukar imaksad, ega Diigi-dule-oged-Juan-e-nono bategi sedaye. Sorda esgaryase naded. Agi Diigi-dule-oged-Juan-e-dukar egwachad.

\VS{28}Sorda Diigi-dule-oged-Juan-e-nono bategi-sii senonikid, geb bunagwa uksad, degi, bunagwa e-nanga uksamogad.


\par }{\PP \VS{29}Diigi-dule-oged-Juan-e-sapingan, Juan-deyob-gusad wisguarmargu, e-san sunadmalad, geb e-san neg-uangi digsamalad.


\par }{\SH Jesús, dule-miliatar (5,000) masgi oguchad
\par }
{\R (Mateo 14:13-21; Lucas 9:10-17; Juan 6:1-15)

\par }{\PP \VS{30}Geb Jesús-e-sapingan-bur-dummagan-e-ambe-gakabogwad (12) gannar Jesúsʼse nonimalad, geb ibmar-imaksamalad, degi, igi-emar-odurdaksamalad bela ega sognonimalad.


\par }{\PP \VS{31}Ar dule-bukidar muchub-muchub iirmakbuksoggu, geg mas-gunne guarmalad. Geb Jesús e-sapinganga sogded:

\par }{\PP —Nega-dulesulidganba bemarbi be anba dagmar, agi bemar obunnogegar.


\par }{\PP \VS{32}Degisoggu, Jesús na e-sapinganmala urgi bachikii nadegusmalad.

\VS{33}Ar dule-bukidar-Jesús-nade-daksamaladi, magar-daksamalad bia nadmala. Degisoggu, bela dulemar-neggwebur-baid-baidginmalad, Jesús-iduar nagab duurmakde gusmalad. A-dulemar Jesús-idu mosmalad. Geb Jesús-walik bukunonimalad.

\VS{34}Jesús urgi aidesgu, dulemar-bukidar e-idu-bukwa dakdapid. Geb Jesús amar-nue-wile daksad, ar ade, sibad-wawaad edarbed-satedyob, dule-e-iduged-satedyob gudidimalad. Geb degine, Jesús Bab-Dummad-Igar-Mamaidgi dulemar-odurdakde gusad.


\par }{\PP \VS{35}Neg-sedodgu, e-sapingan Jesúsʼse nonimalad, ega sogdemalad:

\par }{\PP —Wegine negmar gwen buksurmalad, emide nue-neg sedoded.

\VS{36}Be dulemarga sogsunna, bemar namarye, adi, neg-sapurba-bukmaladse, degi, neggweburmar-wegi-walikaa-bukmaladse madu-baknamalagar.


\par }{\PP \VS{37}Jesús, e-sapingan-abin sogded:

\par }{\PP —Ar bemar ega masgunned uke.

\par }{\PP E-sapingan, abin-sogdemalad:

\par }{\PP —Anmar we-dulemar-masgi-ogunnega, ¿nabi be anmar-abege? ¿Dule-wargwen nii-walabaabak-arbanai-bennukleged-wilub (8) madugi mani-mied be abege?


\par }{\PP \VS{38}Jesús, abin-sogded:

\par }{\PP —¿Bule-melu, bemar madu nikasunna? Be daknamala.

\par }{\PP Dakapmargu, e-sapingan Jesúsʼga sognonimalad:

\par }{\PP —Madu-gwaatar, degi, ua-ukabo anmar nikad.


\par }{\PP \VS{39}Geb Jesús e-sapinganga igar uksad, gagan-ara-arad-birgi dulemar dana-dana oambikumarye.

\VS{40}Degisoggu, dulabogakambe-dulabogakambe (50-50), degi, dulatar-dulatar (100-100) dulemar danar-danar ambikusmalad.

\VS{41}Geb Jesús madu-gwaataled-susgu, degi, ua-ukabogwad-susgu, niba atakde, Bab-Dummadga dog-nuedye sogsad. A-sorba, Jesús madu bisge-bisge imaksad, geb e-sapinganga uksad, adi, dulemarga madu mimiega. Deginbali, ua-ukabogwad bela dulemarga mimisbalid.

\VS{42}Bela-dulemar nue-immeles mas guchamalad.

\VS{43}Geb sorbali, Jesús-sapingan madu, degi, ua-obichad garba-gwaambe-gakabo-mergu (12) wesmalad.

\VS{44}Bela-dulemar-madu-guchamalad, macherganbi, miliatar (5,000) gued.


\par }{\SH Jesús demar-birgi nanasad
\par }
{\R (Mateo 14:22-33; Juan 6:16-21)

\par }{\PP \VS{45}A-sorbali, Jesús urgi e-sapingan-onakwisad, adi, e-idu mata-naid-obakar, Betsaidaʼse namalagar. Jesúsʼdi besad, dulemarga sogega, degimaloye.

\VS{46}Jesús dulemar-bela-barmisgu, yar-birse Bab-Dummadse gornaded.


\par }{\PP \VS{47}Mutikgudgua, e-sapingan mata-abala nanaid. Jesúsʼdi walagwen yarbirgi Bab-Dummadse gorsiid.

\VS{48}Jesús na e-sapingan ise-gammiar alamaknanai dakalid, ar ade, burwa asabinnid. Bolegwadba, Jesús na e-sapinganse demar-birgi ganna-ganna danigusad. Walikgusgua, yamo e-sapingan-dikarba nasaoeyobi imaksad.

\VS{49}Jesús-sapingan dule-demar-birgi-dani dakargu, serganye bimalad, degi, binnasur gotemalad.

\VS{50}Bela daksamarsoggu, egi gwakidmalad. Jesús e-sapinganse yog-gollar imaksad, ega sogded:

\par }{\PP —Mer dobgumar, gandik samar, ani an gudiid.


\par }{\PP \VS{51}Geb degine, Jesús na e-sapinganse urgi nakwenonikid. Geb burwa yog-bogilegar naded. E-sapingan bela-bela geger dakmalad.

\VS{52}Ar e-sapingan Jesús-madu-omelosad-daksa-inigwele, amba nue-aku itomalad. Ar e-gwage amba dutusur nikmalad.


\par }{\SH Jesús, Genesaretʼginmalad nudaksad
\par }
{\R (Mateo 14:34-36)

\par }{\PP \VS{53}Jesús na e-sapinganmala mata-dummad-obaksamargu, Genesaret-yarse nonimalad, geb agi gakagi ur edichamalad.

\VS{54}Urgi-bukwa aidedmargu, dulemar bato yog-magasaila Jesús-daksamalad.

\VS{55}Jesús na e-sapinganmala bela Genesaret-yargi gudii gusmalad. Dulemar wisguarmalale bia Jesús gudii, bela ase dule-gegumalad e-megedgi-mai Jesúsʼse senonidamalad.

\VS{56}Ar bia Jesús nadele, neggwebur-burwiganbardibe, neggwebur-dummaganbardibe, neg-sapurba-bukmaladbardibe, bela-gegumalad Jesús-iduar dulemar-ambikuedgi igargi mesisdamalad. Dulemar egi wilenaigusdamalad, wis be-mordukubi ebugega be an-imakye. Dulemar-Jesús-morduku-ebusmaladi yog-nuguar naddamalad.




\par }\Chap{7}{\SH Dulemar-gwage-oichoed
\par }
{\R (Mateo 15:1-20)

\par }{\PP \VerseOne{1}Fariseoʼmar, degi, Garda-Narmaked-Dulemar gwen-gwen-Jerusalénʼgi-danimalad, Jesús-walik bukunonimalad.

\VS{2}Amar, abar-Jesús-sapingan argan-swilisuli, argan-enuksasuli mas-gunne-dakarmargua, egi sunmakarmalad.

\VS{3}Ar Fariseoʼmar, degi, Judíoʼmar-baigan, e-dadgan-igar-mesisadba argan-enuksasulir geg mas gunmalad, ar e-dadgan-ega-igar-metenadedba damalad.

\VS{4}Fariseoʼmar ibmar-ukleged-neggi danimalar, argan-enuksasulir geg mas gunmalad. Deginbali, e-dadgan ega igar-bamalad-metenadedba damarbalid, nog-enukedsik, ibmar-simalad-enukedsik, bormomar-enukedsik, degi, megmalad-enukedsik.

\VS{5}A-ulale, Fariseoʼmar, degi, Garda-Narmaked-Dulemar Jesúsʼse egichiarmalad:

\par }{\PP —¿Ibiga be-sapingan anmar-dadgan-igar-maidba dasurmala? Emide argan-enuksuli mas gunmalad.


\par }{\PP \VS{6}Jesús, abin-sogded:

\par }{\PP —Bemar wagar-darbodaed-dulemalad. Aga Bab-Dummad-gayaburba-barsoged-Isaías, garda-narmaksagu nabir bemarnik sogsagusad, Bab-Dummad weyob sogye:

\par }{\Q ‘We-dulemar unnila asginbi an-nug odummomalad,

\par }{\QB ar e-gwage-ulubgindi, angi gwen binsasurmalad.


\par }{\Q \VS{7}Ar binsa asginbi an-nug odummodimalad.

\par }{\QB E-igar-maid odurdakedi, dulemar-igar-mesisadba bur odurdakmalad.’

\par }{\QR Isaías 29:13


\par }{\PP \VS{8}”Ar bemar dulemar-igar-mesisadba-damalaga, Bab-Dummad-Igar-Mesisadba dasurmalad.”


\par }{\PP \VS{9}Jesús sogdebalid:

\par }{\PP —Bemar be-dadgan-igar-mamaidgi bur bule binsasoggu, Bab-Dummad-Igar-Mamaid be iedmarsunnad.

\VS{10}Ar Moisés sogsagusad: ‘Be-babgi, degi, be-nangi, be binsaed-nikaa damaloye.’ Degi sogsabalid: ‘Dule-gwensak na e-babgi, degi, e-nangi, gaya-ichakwa sunmaksale, a-dule oburgwilegoye.’


\par }{\PP \VS{11}”Ar bemardi, odurdakmalad sunna dule-wargwen e-babga, degi, e-nanga sogye: ‘Geg an be-bendake, ar bela an be-bendakega-ibmar-nikadi bato an Bab-Dummadga uksaye.’

\VS{12}Degidbali, mimmi na e-bab-bendaked, degi, e-nan-bendaked, bar be imakega imaksurmalad.

\VS{13}Wegi-bemar-daed-odurdakedba, bemar Bab-Dummad-Igar-Maidba geg damalad. Wegi-damalad-baigan bukidar be imakmarbalid.”


\par }{\PP \VS{14}Geb Jesús dulemarse gannar gochad, ega sogded:

\par }{\PP —Bela an-itomalo. We, be magar-itomala:

\VS{15}Ibmar-neg-asgi-danikid dulegi-uboder, geg dule-gwage ichoged. Ar gwagegi-ibmar-naid-ainieddi, dule-gwage ichoged.

\VS{16}Bemar nue-itobiele, nue itomar.


\par }{\PP \VS{17}Jesús dulemargi-bangudgu, negyaba dogdapid. Agi e-sapingan ese egichialid:

\par }{\PP —Emisgwa be ibmar-burbar-odurdaksigusad, wede ibi nue obare.


\par }{\PP \VS{18}Jesús e-sapingan-abin sogded:

\par }{\PP —¿Amba bemar akusunna itomarmoga? ¿Bemar wissursi, ibmar-neg-asginmalad dulegi uboder, geg dule-gwage ichoged?

\VS{19}Ar ade, e-gwagese ubosulid, unnila e-sabanse ubodapdaed, geb gannar ber mileddabalid.

\par }{\PP A-Jesús sognaisundo, bela Bab-Dummadga mas swilidikidbiye.

\VS{20}Jesús sogdebalid:

\par }{\PP —Ar dule-gwagegi ibmar-ainiedi dule-ichoged.

\VS{21}Ar ade, e-gwagegi binsaed-isgana ainiardaed:

\par }{\QB Omegangi-galagwensuli-binsaed,

\par }{\QB atursaed, emar-ibloged,


\par }{\QB \VS{22}ome-dikarba, degi, machered-dikarba-yoleged,

\par }{\QB aimar-ibmarbina-soged,

\par }{\QB aimargi-isdar-binsaed,

\par }{\QB emar-yardaked,

\par }{\QB e-itolegedba-galagwensulidaed,

\par }{\QB nobgued,

\par }{\QB dulegi-gakansaar-sunmaked,

\par }{\QB san-dummarba-imaked,

\par }{\QB degi, binsaed-satedaed.


\par }{\QC \VS{23}Bela we-ibmar-isganamar dule-gwagegi ainied, degi, dulemar-ichoged.


\par }{\SH Ome-Sirofeniciaʼgined, Bab-Dummadgi-bensulid-nikad
\par }
{\R (Mateo 15:21-28)

\par }{\PP \VS{24}Jesús Genesaretʼgi-gudii, Tiro-yarse, degi, Sidón-yarse, nadegusad. Neg-gwagwengi dogdapid, dule-gwen-e-wisgubisuli abesad, degi-inigwele, geg-duku gusad.

\VS{25}Ome-wargwen e-bunolo-niaburba-nikad, Jesúsʼgi sunmakmar-itoargu, Jesúsʼse nonikid, yokorgi asabin sindigar signonikid.

\VS{26}A-ome Judío-dulesulid, Sirofeniciaʼginedid. Geb ome Jesúsʼgi wilenaigusad, e-bunologi-nia-maid ega onoye.

\VS{27}Jesúsʼdi ome abin-sogded:

\par }{\PP —Bina mimmigan-inse mas-gunnega be imake. Ar ade, ibnuedsulid mimmigan-annik mas-sued, degi, achuga a-mas uked.


\par }{\PP \VS{28}Ome, Jesús-abin sogded:

\par }{\PP —Dummad, napira be soge, degi-inigwele, mimmigan-mese-urba-mas-obatemamaid amba achumarse-bakar, gunmogad.


\par }{\PP \VS{29}Jesús omega sogded:

\par }{\PP —Ar weyob be anga sogsad-ular, gwage-bogidikidgi be-negse be nae. Be-bunologi-nia-maid bato nosad.


\par }{\PP \VS{30}Ome na e-negse mosgua, e-bunolo e-gabedgi-mai dakdapid. Bunologi-nia-maid bato nosad.


\par }{\SH Jesús dule-geg-sunmaked, geg-itobalid, nudaksad
\par }
{\PP \VS{31}Jesús Tiro-yargi-gudii gannar alid. Geb Sidón-yarsik-argua, Decápolis-yala-imbaganba Galilea-mata-dummad-naidse nodapid.

\VS{32}Agi, dule-uaya-yalliled, degi, naya-naya-sunmakbalid Jesúsʼse senonimalad. Dulemar Jesúsʼgi wilenaigusmalad, a-dule-nudakega argan egi mesye.


\par }{\PP \VS{33}Jesús a-dule dulesulidba bachikii sesad. Geb Jesús dule-bonigwaled-uaya-yaba e-goo odos imaksad, degi, e-googi wiaksagu, dule-bonigwaled-e-gwabin, e-googi ebus imaksabalid.

\VS{34}Geb Jesús niba atakdegu, ise-bunnoar imaksad, geb dule-bonigwaledga sogded:

\par }{\PP “¡Efata!” A sogleged: “Be argaye.”

\VS{35}Geb dule-bonigwaled yog-magar-ito naded, degi, nued sunmaknadbalid.


\par }{\PP \VS{36}Jesús dulemarga sogsad, mer dule-baiganga bipisaar sogmaloye. Ar Jesús dulemarga degi-sogdele, aka bur bule dulemar Jesús-barsogde damalad.

\VS{37}Dulemar bela-bela geger Jesús-dakmalad, sogdemalad: “We-dule ibmar-nueganbi imaked. Ar dule-uaya-yalliledse-bakar, magar-ito imaked, degi, dule-geg-sunmaked nabir sunmak imakbalid.”




\par }\Chap{8}{\SH Jesús, dule-milibake (4,000) masgi oguchad
\par }
{\R (Mateo 15:32-39)

\par }{\PP \VerseOne{1}Ibagwengine, dule-bukidar gannar Jesús-walik ambikunonimarbalid. Dulemar masgunned satesoggu, Jesús na e-sapinganse gochad, ega sogded:


\par }{\PP \VS{2}—An wile we-dulemar-daked, ar ibapaagus anmarba garmakdimalad, emide, masgunned satemalad.

\VS{3}Mas-guchasuli an e-negse barmidele, igarba ukudba negoedmaloed, ar ade, bukidar dikasur danimalad.


\par }{\PP \VS{4}E-sapingan, Jesús-abin sogdemalad:

\par }{\PP —Ar wegine dulemar mamaisulid. ¿Bia anmar dule-bukidaradga mas unniguar amiosunna?


\par }{\PP \VS{5}Jesús na e-sapinganse egisded:

\par }{\PP —¿Bemar gwabigwa madu nikasunna?

\par }{\PP E-sapingan, Jesús-abin sogdemalad:

\par }{\PP —Anmar gwagugle (7) madu nika.


\par }{\PP \VS{6}Geb Jesús dulemar napagi oambikued imaksad. E-argangi madu-gwagugled-susgua, Bab-Dummadga doggus-nuedye sogsad. Geb Jesús madu-bisge-bisge-imasgu, e-sapinganga madu uksad, adi, dulemarga mimiegar. Deyobi e-sapingan imaksad.

\VS{7}Deginbali, ua-burwigana wis-ichesaar nikamarbalid. Jesús Bab-Dummadga doggus-nuedye sogsabalid, geb e-sapinganga sogsad, dulemarga mimimarye.

\VS{8}Dulemar bela-nue-immeles mas guchamalad. Geb sorbali, Jesús-sapingan garba-gwagugle (7) mas-obichad wesmalad.

\VS{9}Bela-dule-milibakesaar (4,000) mas guchamalad. Geb Jesús e-neg-e-negse dulemar-barmisad.

\VS{10}A-sorbali, Jesús na e-sapinganmala urgi nakwisgu, Dalmanuta-yalaganba nadegusmalad.


\par }{\SH Ibmar-wilubgan-dakledisulid dakbimalad
\par }
{\R (Mateo 16:1-4; Lucas 12:54-56)

\par }{\PP \VS{11}Fariseoʼmar, Jesúsʼse nonimalad, geb Jesúsʼbo abin-abin imakarmalad. Yamo Jesús-wilubdakega, nibneggined-ibmar-wilubgan-dakledisulid emarga oyoye ese egichiarmalad.

\VS{12}Jesús ulubgi ise-nue-bunnoar imaksad, geb sogded:

\par }{\PP “¿Ibiga we-dulemar-emmisgwamalad ibmar-wilubgan-dakledisulid imakbi an-abege? Napira an bemarga soged, bemar anse-ibmar-egisnaid, an bemarga oyogosulid.”

\VS{13}Geb degine, Jesús Fariseoʼmar-idu naded. Geb gannar urgi nakwisgu, mata-abin-obakar naded.


\par }{\SH Fariseoʼmar-e-igar-odurdaked
\par }
{\R (Mateo 16:5-12)

\par }{\PP \VS{14}Jesús-sapingan madu-seded ies nadmalad. Unnila madu-gwagwen uryagi semamaid.

\VS{15}Jesús na e-sapinganga sogded:

\par }{\PP —Fariseoʼmar-madubur-inagi, degi, Herodes-madubur-inagi, nue salakarmar.


\par }{\PP \VS{16}E-sapingan na muchub-muchub sognanai guarmalad: “Ar anmar madu satedbali, wede weyob soged.”


\par }{\PP \VS{17}Jesús na e-sapingan degi-soge-itosgu, ega sogded:

\par }{\PP —¿Ibiga bemar madu surye sogmala? ¿Amba bemar aku dakmala, degi, nue aku itomarbali? ¿Amba be gwage dutusurmala?

\VS{18}Bemar ibya nikanad, degite ¿amba be aku dakmarde? Bemar uaya nikamarbalid, degite ¿amba bemar aku itomarbarde? ¿Bemar insasursi?

\VS{19}An dule-miliataledga (5,000) madu-gwaataled-mimisgu, ¿bemar garba-gwabigwa madu-obichad wesagusmala?

\par }{\PP E-sapingan, abin-sogdemalad:

\par }{\PP —Garba gwaambe-gakabo (12) anmar wesmalad.


\par }{\PP \VS{20}Jesús sogdebalid:

\par }{\PP —Dule-milibaked-abargi (4,000) an madu-gwagugled-mimisbargu (7), ¿Bemar garba-gwabigwa wesagusmarbali?

\par }{\PP E-sapingan, abin-sogdemalad:

\par }{\PP —Garba gwagugle (7) anmar wesmalad.


\par }{\PP \VS{21}Geb Jesús na e-sapinganga sogdebalid:

\par }{\PP —Degite ¿Ibiga bemar amba aku-itosunna?


\par }{\SH Jesús, Betsaidaʼgi dule-aku-ataked nudaksad
\par }
{\PP \VS{22}Betsaida-neggweburse-nonimargu, dulemar dule-wargwen aku-ataked Jesúsʼse senonimalad. Dulemar, Jesúsʼgi wilenaigusmalad, dule-ebuye.

\VS{23}Jesús dule-aku-ataked argangi-gasgu, neggweburgi ega banguded. Geb Jesús dule-aku-ataked-ibyagi-wiaksagu, degi, e-argan egi mesisgu, ese egichided:

\par }{\PP —¿Emigindi, sunna mag be atake?


\par }{\PP \VS{24}Dule-aku-ataked, atakdegu sogded:

\par }{\PP —Ar dulemar sapimaryob an daked, degi-inigwele, nanamar an daked.


\par }{\PP \VS{25}Geb Jesús na e-argan gannar dule-aku-ataked-e-ibyagi mesisad, geb dule nugusad, magar atakded, degi, nue-swilidik atakdesunnad.

\VS{26}Jesús dule-nugusad e-negse barmisad, ega sogsad:

\par }{\PP —Mer be neggweburse doggwelo, degi, mer dulemarga be we-ibmar sogbalo.


\par }{\SH Pedro, Jesúsʼga sogsad, be Bab-Dummad-Machi-sunnadye
\par }
{\R (Mateo 16:13-20; Lucas 9:18-21)

\par }{\PP \VS{27}Jesús na e-sapinganmala, Cesarea-De-Filipos-neggwebur-burwigana-bukwadse nade gusmalad. Igarba-nadapidgi, Jesús na e-sapinganse egichialid:

\par }{\PP —Dulemar, ¿doaye an-annik sogmala?


\par }{\PP \VS{28}E-sapingan, abin-sogdemalad:

\par }{\PP —Gwenna-gwenna Diigi-dule-oged-Juanʼye benik sogmalad. Baigandi, Elíasʼye benik sogmalad. Bamaladdi, be Bab-Dummad-gayaburba-barsoged-wargwenadye benik sogmalad.


\par }{\PP \VS{29}Jesús na e-sapinganga sogded:

\par }{\PP —Bemardina, ¿doaye be an-annik sogmarmosunna?

\par }{\PP Pedro, Jesús-abin sogded:

\par }{\PP —Be, Cristo. (Griego-gayaba we-sogleged, Bab-Dummad epenne dule-wargwen-barmidagoye-sogsad-duleye).


\par }{\PP \VS{30}Jesús na e-sapinganga igar uksad, melle dulemar-baiganga bipisaar sogoye, ede Cristoʼye, Bab-Dummad-dule-wargwen-barmidagoye-sogsad-duleye.


\par }{\MS 4. JESÚS, DULE-MACHI GUED

\par }{\MR (8:31–16:20)

\par }{\MSB 4a. Jesús na e-burgoedgi iduakwaa sunmaksad

\par }{\MR (8:31–11:11)

\par }{\SH Jesús na e-burgoedgi sunmaksad
\par }
{\R (Mateo 16:21-28; Lucas 9:22-27)

\par }{\PP \VS{31}Jesús na e-sapingan-odurdakde, sogded:

\par }{\PP —Ani Dule-Machi, nue wilegergebed. Judíoʼmar-girmar-dummagan, dule-irwa-Bab-Dummadse-gormalad-e-dummagan, degi, Garda-Narmaked-Dulemar, gwen an-abingaosulid. An-oburgwemaloed, degi-inigwele, ibapaagi an gannar durgubaloed.


\par }{\PP \VS{32}Jesús na e-sapinganga e-burgoedgi ise-bakarbud sunmaksad. Geb degine, Pedro Jesús-bachikii sesad. Jesús weyob-sogsad-ulale, Pedro Jesúsʼga binnasur ibmar sogded.

\VS{33}Jesúsʼdi biir-imaksagu, e-sapingan-dakdegu, Pedroʼga sabsur sogded:

\par }{\PP —Nia-saila-Satanás, be angi bangusunna. Be Bab-Dummad-binsaeyob binsasulid, unnila dulemar-sunnaa be binsaed.


\par }{\PP \VS{34}Geb Jesús na e-sapinganse, degi, dulemar-baiganse-gochagua, ega sogded:

\par }{\PP —Ar dule-gwensak an-sapinga gubiele, na dukin san-iegergebed. Bato burgwenadapidgi-nakrus-semaiyob nanaergebed, geb a-dule anba dagodo.

\VS{35}Ar dule-wargwen, unnila na e-san-bendakbiedginbi binsaele, na e-san-burba ei yogguoed. Ar dule anba-naid-ular, degi, an-gayaburba-nued-ular, burgwenonikirdi, na e-san-burba yogguosulid.


\par }{\PP \VS{36}”Dule bela napneg-naid egadga imakele, ¿ar ega ibi-nued-gue, na e-san-burbadi yogguer?

\VS{37}Igidibe, dule-gwensak na e-san-burba-ular, ¿ibi na uksar be insae? Ibmar sate, san-burba-ular uked.

\VS{38}Degisoggu, dule-gwensak, we-dulemar-galagwensulidamalad-abargi, degi, dule-isganamar-abargi, anba-naid-ular, degi, an-gayaburba-nuedgi, bingeguele, ani Dule-Machi, an-baliwiturmar-islidikidmalad-abargi, an-Bab-Dummad-gangued-yeerdakleged-nikadgi an danikir, an we-dulegi bingegumogoed.”




\par }\Chap{9}{\PP \VerseOne{1}Jesús sogdebalid:

\par }{\PP —Napira an bemarga soged, gwenna-gwenna bemar-wegi-bukmalad burgosulid, amba-dula-gudii Bab-Dummad-e-negdakmaid bela e-ganguedba-dani be dakedsemalad.


\par }{\SH Jesús-e-san-gwagsad
\par }
{\R (Mateo 17:1-13; Lucas 9:28-36)

\par }{\PP \VS{2}A-ibanergwad-sorbali (6), Jesús na e-sapingan-warbaa eba sesgusad: Pedro, Jacobo, degi, Juan. Geb yar-matusulidse bachikii, amarbi eba nadegusmalad. Jesús yar-birgi-gwichi, amar-asabin e-san-dakleged gwagdegusad.

\VS{3}E-mor, isedar-dagudik dakar-dakar-gae dakle naded. Dule napneggi ayobi geg-mor-sibudik enuked.

\VS{4}Geb Jesús-sapingan-warbaagwad dulemar-epenne-dula-gudigusmalad dakarmalad, Elías, degi, Moisés. Amar Jesúsʼmala sunmakgwichid.

\VS{5}Geb Pedro Jesúsʼga sogded:

\par }{\PP —Odurdaked-saila, wegi anmar gudiid, we nueddo. Anmar neg-matargana-gwapaa sunna sobmalad: Gwagwen bega, baid Moisésʼga, degi, baidbali Elíasʼgarmo.


\par }{\PP \VS{6}Ar Jesús-sapingan bela gwakidmalad. Pedro yogasaar gole-gole gwisgusad.

\VS{7}Geb agine, mogir emar-birgi nagunonikid. Negsichii nadsunnad. A-mogir-imbaba gayaburba gollalid: “We, An-Machi-sabedi gued. A, be nue itomar.”


\par }{\PP \VS{8}Jesús-sapingan ukiar e-dikarba-atakdemargu, unnila Jesúsʼbi walagwen-gwichi dakarmalad, dule-bamaladdi bar daksasurmalad.

\VS{9}Yargi aidedanimargu, Jesús e-sapinganga igar-uksad, bemar ibmar-daksamaladi mer emarga sogmaloye. Geb ani Dule-Machi, an burgwisar, geb an gannar-durgusad-sorbardi, be sunna sogmarye.

\VS{10}Agala na emarbi wisi gudigusmalad. Degi-inigwele, na muchub-muchub egisnanai-guarmalad, wede burgwisar-gannar-durgued ibi nue-obarye. 

\par }{\PP \VS{11}Jesúsʼse egichiarmalad:

\par }{\PP —¿Ibiga Garda-Narmaked-Dulemar soge, Elías-inse Mesías-idu bina danigweloye?


\par }{\PP \VS{12}Jesús, abin-imaksad:

\par }{\PP —Ar napiragwa Elías-inse nonikoed, adi, bela igar-nabogegar. Deginbali, ¿Bab-Dummad-Gardagi sognaisursi? Ani Dule-Machi, nue ise-wilegar guoye, degi, isdar dakmarbaloye.

\VS{13}Degisoggu, an bemarga sogsundo, bato Elías arbi. Igi Bab-Dummad-Gardagi egi narmakar-nai, deyobi, dulemar, imakbiedba imaksamalad.


\par }{\SH Jesús, machigwa-niaburba-nikad nudaksad
\par }
{\R (Mateo 17:14-21; Lucas 9:37-42)

\par }{\PP \VS{14}Jesús na e-sapingan-warbaagwadmala e-sapingan-baigan-bukwadse modapmargu, dule-bukidar e-sapingan-ebirbukwa dakdapmalad. Deginbali, Garda-Narmaked-Dulemar e-sapingan-bamalad-ebo abin-abin-imaknanai daknonibalid.

\VS{15}Dulemar Jesús-nonikid-dakarmargua, geger dakdemalad. Geb Jesúsʼga be-dog-nued-sogeye-sogega ese duurmakarmalad.

\VS{16}Jesús e-sapinganse egichisided:

\par }{\PP —¿Ibi igargi bemar Garda-Narmaked-Dulemar-ebo abin-abin imaknanai?


\par }{\PP \VS{17}Dule-wargwen dulemar-abargi-gwichid gollalid:

\par }{\PP —Odurdaked-saila, an wegi an-machi begala sedanikid, ar ade, an-machigi niaburba-geg-sunmaked maid.

\VS{18}An-machigi nia nagunonikir, aimukud-daed. Wii maku-maku guardaed, nugar ogornagusdabalid, degi, gannarkwaa megisdabalid. Be-sapinganga an sogsanad, bemar an-machigi-niaburba-maid onoye. Degi-inigwele, be-sapingan gwen nia-onossurmalad.


\par }{\PP \VS{19}Jesús, abin-sogded:

\par }{\PP —¡Bemar Bab-Dummadgi-bengumalad-dulemar! ¿Sanagwadse an bemar-abargi gudiguoe? ¿Sanagwadse be ibmar durdakmaloe? Anga be-machigwa be seda.


\par }{\PP \VS{20}Geb degine, Jesúsʼse machigwa searmalad. Niaburba Jesús-daksagu, machigwa-binnasur-wawanmakega imaksad. Degisoggu, machigwa napagi aimukussunnad, geb napagi bindu-bindu-mai, gaya-yaba wii makumakmai gusad.


\par }{\PP \VS{21}Jesús machigwa-e-babse egichided:

\par }{\PP —¿Wede sana bei weyob-guali?

\par }{\PP Machigwa-e-bab, abin-sogded:

\par }{\PP —Bipigwad-akar weyob gualid.

\VS{22}Imbagwena niaburba machigwa-oburgwega, soo-yagi, degi, dii-yagi omukudaed. Ar be sunna anmar-bendakele, be wile anmar-dake, be anmar-bendake.


\par }{\PP \VS{23}Jesús, abin-sogded:

\par }{\PP —¿Ibiga be anga soge, be sunna an-bendaksar-sogeye? ¡Dule-Bab-Dummadgi-bensulidga, bela ega ibmar sunna gued!


\par }{\PP \VS{24}Geb degine, machigwa-e-bab binnasur-gote sogded:

\par }{\PP —An wisi be sunna an-bendaked, an be-bensulid. ¡Be an-bendake! ¡Bur bule mer-begi-bengued be an-imake!


\par }{\PP \VS{25}Jesús e-dikarba dule-bukidar-ambikumai-dakargu, niaburbaga binnasur sogded:

\par }{\PP —Niaburba-dule-geg-sunmaksaed, degi, dule-uaya-yallir-sabalid, an bega soged, we-machigwagi be noe, mer be gannar bar ese dognoniko.


\par }{\PP \VS{26}Niaburba binnasur goted, degi, binnasur machigwa-wawanmakega imaksagu, geb egi noded. Geb machigwa burgwaleyob megisad. Degisoggu, dule-bukidar sogdemalad: “Machigwa burgwis maiye.”

\VS{27}Ar Jesúsʼdi argangi machigwa-gasgu, ogwichis imaksad. Geb machigwa gwisgusad.


\par }{\PP \VS{28}A-sorbali, Jesús negyaba-dogsagua, e-sapingan bachikii ese egichiarmalad:

\par }{\PP —¿Ibiga anmardi geg we-niaburba onogusa?


\par }{\PP \VS{29}Jesús, abin-sogded:

\par }{\PP —Nia-wegiimalad, unnila Bab-Dummadse-goledgi, degi, mas-gunsuli-gudiguedgi onoleged.


\par }{\SH Jesús na e-burgoedgi gannar sunmaksad
\par }
{\R (Mateo 17:22-23; Lucas 9:44-45)

\par }{\PP \VS{30}Agi-gudii Jesús na e-sapinganmala nadmargu, Galilea-yalaganba nasmalad. Jesús, dule gwen-e-wisgubisur abesad, ede nadapye.

\VS{31}Ade, e-sapingan-odurdakdiid, ega sogdiid: “Ani, an Dule-Machi, dulemarga uklegoed, degi, dulemar an-oburgwemaloed. Geb an burgwisad-sorbali, ibapaagi an gannar durguoed.”


\par }{\PP \VS{32}E-sapingandi nue-aku-itomalad, wede ibi nue emarga obare. Dobedbali Jesúsʼse gwen egichissurmalad.


\par }{\SH ¿Doa bur-dule-dummadi?
\par }
{\R (Mateo 18:1-5; Lucas 9:46-48)

\par }{\PP \VS{33}Jesús na e-sapinganmala Capernaúm-neggweburse nonimalad. Geb negyaba-dogsagu, Jesús e-sapinganse egichialid:

\par }{\PP —¿Ibigi bemar igarba na abin-abin imakdani gusmala?


\par }{\PP \VS{34}E-sapingandi gwen abin-imaksasurmalad. Ar ade, igarba na abin-abin imakdani gusmalad, doa bur-dummadga guodibeye.


\par }{\PP \VS{35}Geb Jesús sigisgua, e-ambe-gakabogwadse (12) gochad, amarga sogded:

\par }{\PP —Dule-wargwen dule-iduedga-gubiele, bela-aimar-sorbalidga guergebed, degi, bela-aimar-maiga guergebbalid.


\par }{\PP \VS{36}Geb Jesús mimmi-wargwen-susgua, e-sapingan-abargi mimmi-ogwichisad. Geb Jesús mimmi-angaagwar-gasgua, sogded:


\par }{\PP \VS{37}—Ar dule-wargwen we-mimmiyobid-wargwen an-nuggi abingaele, an-abinganaiyob gunaid. Ar dule-gwensak an-abingaele, anbi an-abingasulid, dule-an-barmialid abinganaibalid.


\par }{\SH Anmargi-yoledisurmaladi, anmarba-naid
\par }
{\R (Lucas 9:49-50)

\par }{\PP \VS{38}Jesús-e-sapin-wargwen, Juanʼye-nugad Jesúsʼga sokalid:

\par }{\PP —Odurdaked-saila, anmar dule-wargwen-daksado be-nuggi niamar-onodii. Ar anmar-sordasursoggu, anmar ega sogsad, mer be Jesús-nuggi niamar-dulemargi-maid bar onogoye.


\par }{\PP \VS{39}Jesús, abin-sogded:

\par }{\PP —Mer be a-dule-ibe igar-bisgo, ar ade, dule-wargwen an-nuggi ibmar-dakledisurmalad-imakdiile, a-dule geg angi ichakwa-sunmaknai gued.

\VS{40}Ar dule anmargi yoledisulile, a-dule, anmarba naido.


\par }{\PP \VS{41}”Napira an bemarga soged, ar bemar Cristo-sapinga-gued-ular, dule-wargwen an-nuggi bemarga nog-gwagwen dii uksale, a-dulega, Bab-Dummad bur bule ibmar ukoed.


\par }{\SH Aimar-isguega-imaked
\par }
{\R (Mateo 18:6-9; Lucas 17:1-2)

\par }{\PP \VS{42}”Ar dule-wargwen, we-mimmi-burwigana-angi-bensur-gudidiid isguega-imaksale, we-dulega bur-nuedirdo, akwamuu-dummad e-dukargi ega nasikmalar, degi, demar-wilase metemalar.

\VS{43}Ar be-argan isguega be-imakdibe, bur be sike. Ar argan-warbo-nika nia-negse-naedba, bur nuedid, argan-wargwen-nika dulagudigued. Ar nia-neggindi,


\par }{\Q \VS{44}[‘nusmar geg burgwed,

\par }{\QB soo geg ginbalid.’]


\par }{\PP \VS{45}”Ar be-nag isguega be-imakdibe, bur be sike. Ar nag-warbo-nika nia-negse-naedba, bur nuedid, nag-wargwen dulagudigued. Ar nia-neggindi,


\par }{\Q \VS{46}[‘nusmar geg burgwed,

\par }{\QB soo geg ginbalid.’]


\par }{\PP \VS{47}”Ar be-ibya isguega be-imakdibe, bur be be-ibya onoge. Ar ibya-gwabo-nika nia-negse-naedba, ibya-gwagwen-nika Bab-Dummad-e-negdakmaidse-doged bur nuedid.

\VS{48}Ar nia-neggindi,

\par }{\Q ‘nusmar geg burgwed,

\par }{\QB soo geg ginbalid.’

\par }{\QR Isaías 66:24


\par }{\PP \VS{49}”Ar igi-ibmar baluba-narilege, deyobi anmar belagwapa soogi-wilubdaklegega balugi maglegoed.


\par }{\PP \VS{50}”Balu ibnuedid. Ar balu sayee naderdi, ¿igi be bar balu-balu gannar saosunna? Geg be sae. Degisoggu, balu-nuedyob be gumar, adi, na be muchub-muchub bogidik-gudii gumalagar.”




\par }\Chap{10}{\SH Ome-meted, degi, sui-meted-e-igar
\par }
{\R (Mateo 5:31-32; 19:1-12; Lucas 16:18)

\par }{\PP \VerseOne{1}Jesús Capernaúmʼgi nodegusad, geb Judea-yalaganba, degi, Jordán-diwar-obakar-yar-naidse naded. Agi gannar dulemar-bukidar ese nonimalad. Ar igi Jesús na gusgu dulemar-odurdakdae, deyob dulemar-odurdakdebarsunnad.


\par }{\PP \VS{2}Agine, Fariseoʼmar Jesúsʼse nonimalad. Geb yamo Jesús-wilubdakega, ese egisnonimalad:

\par }{\PP —¿Wede sunna ome-metoye igar mai?


\par }{\PP \VS{3}Jesús, abin-imakded:

\par }{\PP —Moisés, ¿igi igar bemarga mesissunna?


\par }{\PP \VS{4}Fariseoʼmar, abin-sogdemalad:

\par }{\PP —Moisés igar-mesisad, sui ome-metebiele, omega ome-meted-garda narmakoye, geb agi ome-metoed.


\par }{\PP \VS{5}Jesús, Fariseoʼmar-abin sogded:

\par }{\PP —Bemar-uayasulidaed-ulale, Moisés bemarga we-igar mesisad.

\VS{6}Ar Bab-Dummad gebesaila-ibmar-obinnisgudii, ‘Bab-Dummad machered, ome-ebo abirgunagwar ogwisnonikid.’

\par }{\QR Génesis 1:27


\par }{\PP \VS{7}” ‘A-ular, machered ome-nikusar, e-babgi, degi, e-nangi, banguoed, adi, unnila na e-ome-ebo gudiguegar.

\VS{8}Ebogwad dule-wargwennaga gunonikoed. Degisoggu, bar dule-warbo gusurmalad, unnila dule-wargwen gumalad.’

\par }{\QR Génesis 2:24


\par }{\PP \VS{9}”Degisoggu, Bab-Dummad dule-abirgunagwar-imaksadi, dule, mer metega imako.”


\par }{\PP \VS{10}A-sorba, negse nonimargua, Jesús-sapingan Jesúsʼse gannar ome-meted-igar egichiarmalad.


\par }{\PP \VS{11}Jesús, ega sogded:

\par }{\PP —Ar doa-dule ome-metedibe, degi, ome-baid-nikusale, we-machered ome-gebe-nikusad-dikarba negsichigi yoledido.

\VS{12}Ar ome sui-metedibe, degi, sui-baid-nikusale, we-ome sui-gebe-nikusad-dikarba negsichigi yoledimodo.


\par }{\SH Jesús mimmigangi nued binsasad
\par }
{\R (Mateo 19:13-15; Lucas 18:15-17)

\par }{\PP \VS{13}Jesúsʼse mimmigan senonigusmalad, adi, Jesús mimmigan-ebugega, egi ise-nued binsalegegar. Ar Jesús-sapingandi, dule-mimmigan-senonidamaladse uluarmalad.

\VS{14}Jesús deyob daksagua, sae-itode, na e-sapinganga sogded: “Mimmigan be anse-daged imakmar, mer be igar-gamar, ar Bab-Dummad-e-negdakmaid we-mimmigan-damaladyob-damaladgadid.

\VS{15}Napira an bemarga sogmalad, ar dule-wargwen Bab-Dummad-e-negdakmaid mimmiganyob abingasulile, bipisaale Bab-Dummad-e-negdakmaidse dogosulid.”

\VS{16}Jesús mimmigan-angaagwar-gasgua, e-argan mimmigan-birgi-mesisad, nued mimmigangi binsasad.


\par }{\SH Dule-mani-ibed
\par }
{\R (Mateo 19:16-30; Lucas 18:18-30)

\par }{\PP \VS{17}Jesús bato nasokargu, dule-wargwen ese abarmaknonikid, geb Jesús-abin yokorgi-sindigar-sii ese egichided:

\par }{\PP —Odurdaked-saila-nued, an burba-geg-bergued-nikuega, ¿ibi an imakergebe?


\par }{\PP \VS{18}Jesús, abin-sogded:

\par }{\PP —¿Ibiga dule-nuedye be anga soge? Dule-wargwen nued, sated, unnila Bab-Dummadbi wargwenna dule-nued gued.

\VS{19}Ar be Bab-Dummad-Igar-Mesisad bato be wisid: ‘Mer dule-oburgo. Mer sui-dikarba, degi, ome-dikarba yolemalo. Mer atursamalo. Mer gakansaar aimargi sunmakmalo. Mer aimar-yardakmalo. Be-babgi, degi, be-nangi nue-binsaed-nikaa be damalo.’

\par }{\QR Éxodo 20:12-16


\par }{\PP \VS{20}Dule, abin-sogded:

\par }{\PP —Odurdaked-saila, gusgu an-sapingwagwad-akar bela we-Igarmar-Mamaidba an nanadiid.


\par }{\PP \VS{21}Jesús dule-dakdegu, nue-sabedba ega sogded:

\par }{\PP —Ibmar-gwensak amba be napi: Be nae, bela be ibmar-nikadi, be manigi ukna. Geb a-mani wileganaga be mimioed. Deyobi be nibneggi ibmar-nued nikuoed. Geb a-sorba, be an-sapinga-guega be dagoed.


\par }{\PP \VS{22}Dule, weyob ega sogles-itosgu, wile-itoded, degi, undar-naibi-itoded, ar ade, dule mani-ibedid.


\par }{\PP \VS{23}Jesús e-dikarba atakdegu, e-sapinganga sogded:

\par }{\PP —Ibiyobi dulemar-mani-ibganga Bab-Dummad-e-negdakmaidse-doged dutusur gue.


\par }{\PP \VS{24}E-sapingan weyob-Jesús-ibmar-sogsadi, geger itodmalad. Ar Jesúsʼdi gannar ega sogdebalid:

\par }{\PP —Sapingan, ibiyobi dule-maniginbi-dogdar-binsadimaladga, Bab-Dummad-e-negdakmaidse-doged dutusur gue.

\VS{25}Ar moli-yargan-muregedga bur baisursunna gued, iko-ibyagi doged. Ar dule-mani-ibeddi, bur-beedse Bab-Dummad-e-negdakmaidse doged.


\par }{\PP \VS{26}Ar Jesús weyob sogsabargu, bur bule e-sapingan geger itodmalad, na dukin-dukin egisnanai guarmalad: “Degite, ¿ar doa sunna abonolegosunna?”


\par }{\PP \VS{27}Jesús e-sapingan-dakdegu, ega sogded:

\par }{\PP —Dulemargardi, geg gued, Bab-Dummadgardi, nabir gued, ar Bab-Dummadgala bela ibmar nabir guedbiid.


\par }{\PP \VS{28}Pedro Jesúsʼga sogdesunnad:

\par }{\PP —¿Anmardi igi guoe? Anmardi beba-gudigumalaga, bela-ibmar-nikadi obesad.


\par }{\PP \VS{29}Jesús, Pedro-abin sogded:

\par }{\PP —Napira an bemarga soged, ar dule an-nug-ular, degi, An-Gayaburba-Nued-ular, na e-neg, e-gwenadgan, e-bunmar, e-bab, e-nan, e-ome, e-mimmigan, degi, e-nainu metele,

\VS{30}we-napneggi we-dule dulataledba (100) bur bule we-ibmarmar abingaoed: Negmar, gwenadgan, bunmar, nangan, mimmigan, degine, nainugan. Ar mesagwar we-napneggi gudiguo-inigwele, ibagan-danikoedsedi, burba-geg-bergued nikuoed.

\VS{31}Ar emi, dule-dummagan-gumalad, dule-sorbarmaladga guoed. Dule-sorbarmaladdi, dummaganga guoed.


\par }{\SH Jesús gannar na e-burgoedgi sunmaksad
\par }
{\R (Mateo 20:17-19; Lucas 18:31-34)

\par }{\PP \VS{32}Jerusalén-neggweburse nakwemai gusmalad. Jesús e-sapingan-idu nadapi gusad. E-sapingan geger dakmalad, degi, dule-bamalad-sorba-danimarmogad nue-dobe itomalad.

\par }{\PP Geb Jesús gannar na e-sapingan-ambe-gakabogwad (12) bachikii sesad. Geb agi amarga sogded, ede igi guoe:

\VS{33}“Anmar Jerusalén-neggweburse nadapmalad. Ani an Dule-Machi, dule-irwa-Bab-Dummadse-gormalad-e-dummaganga, degi, Garda-Narmaked-Dulemarga an-ukmaloed. Amar sogmaloed oburgwemarye, geb Judíoʼsurmaladga an-ukmaloed.

\VS{34}Amar angi dodomaloed, angi wiakmaloed, an-bibyomaloed, degi, an-oburgwemaloed. A-sorbali, ibapaagi an gannar durguoed.”


\par }{\SH Jacobo, Juanʼbo ibmar-egichisad
\par }
{\R (Mateo 20:20-28)

\par }{\PP \VS{35}Zebedeo-machimala Jacobo, degi, Juan, Jesúsʼse nonimalad, ega sogdemalad:

\par }{\PP —Odurdaked-saila, anmar bese ibmar-egisoedi, be anmarga ukbi anmar abedo.


\par }{\PP \VS{36}Jesús, abin-sogded:

\par }{\PP —¿Ibi bemarga ukbi be an-abesunna?


\par }{\PP \VS{37}Jesús-abin imakdemalad:

\par }{\PP —Yoedse bela-ganguedgi be-ologangi be sigisale, be-dikarba anmar-sied be anmar-imako. Gwensak be-argan-nuedsik, baid be-argan-sapiledsik.


\par }{\PP \VS{38}Geb Jesús amarga sogded:

\par }{\PP —Bemar wissulid ibi be anse egisnanai. ¿Bemar sunna dummad-wilegoed-nog an goboed, gobmaloe? Degi, ¿bemar sunna an-diigi-oglegoedgi, oglemogoe?


\par }{\PP \VS{39}Jesús-abin sogdemalad:

\par }{\PP —Eye, anmar sunna gumala.

\par }{\PP Jesús amarga sogded:

\par }{\PP —Eye napiragwa, an-nog-goboed bemar gobmarmogoed. An-diigi-oglegoedgi bemar oglemarmogoed.

\VS{40}Ar an-argan-nuedsik, degi, an-argan-sapiledsik-sigeddi an-sogedba uklegosulid. Adi, bato dulemarga-uklegoye-soglesadga uklegoed.


\par }{\PP \VS{41}E-sapingan-baigan-ambemalad (10), Juan, degi, Jacobo, dummadga-gubimalad-egisnai-itosmargu, ese uludmalad.

\VS{42}Degisoggu, Jesús na e-sapinganse gochad, geb amarga sogded:

\par }{\PP —Bemar nue wismalad, dulemar-we-napneggi na dummagan-itomalad, e-sordamar-irgwensuli imakdaed. Degi, e-dummaganga-gudimalad gandikidba dulemar-barmidaed.

\VS{43}Ar bemardi, mer deyob gumalo. Ar be dummadga-gubiele, emar-maiga be guergebed.

\VS{44}Ar dule emar-iduedga-gubiele, bela-dulemar-maiga guergebed.

\VS{45}Ar ani Dule-Machi, we-napnegse anga ibmar-imakmalaga an nonisulid. Ar an emarga ibmar-imakega nonikid, deginbali, an san-ukega an nonibalid, adi, dule-bukidar-isgudimalad-anar an burgwegar.


\par }{\SH Jesús, Bartimeo-aku-ataked nudaksad
\par }
{\R (Mateo 20:29-34; Lucas 18:35-43)

\par }{\PP \VS{46}Geb degine, Jericó-neggweburse nonimalad. Geb gannar Jesús, e-sapinganmala, degi, dule-bukidarmala Jericó-neggweburgi noarmargua, dule-aku-ataked, Timeo-machi-Bartimeoʼye-nugad igargi siid, mani-egissiid.

\VS{47}Bartimeo itoargu Jesús-Nazaretʼgined nadapye, binnasur gotegusad:

\par }{\PP —¡Jesús, Rey-David-Machi, wile be an-dake!


\par }{\PP \VS{48}Bukidara, Bartimeoʼse uluarmalad, adi, mer sunmakegar. Aka bur bule Bartimeoʼdi binnasur-gorsii gusad:

\par }{\PP —David-Machi, ¡wile be an-dake!


\par }{\PP \VS{49}Geb Jesús gwisgusunnad, degi, sogded:

\par }{\PP —Ese gornamar.

\par }{\PP Degisoggu, Bartimeoʼse gochamalad, ega sogdemalad:

\par }{\PP —Bartimeo, be gandik sae, be gwisgu, Jesús bese goled.


\par }{\PP \VS{50}Geb Bartimeo e-suba-mide yog-gwisguar imaksad, degi, Jesúsʼse nonisunnad.


\par }{\PP \VS{51}Jesús Bartimeoʼga sogded:

\par }{\PP —¿Ibi bega imakbi be an-abege?

\par }{\PP Dule-aku-ataked-Bartimeo, abin-sogded:

\par }{\PP —Odurdaked-saila, ibya an nugubied.


\par }{\PP \VS{52}Jesús, abin-sogded:

\par }{\PP —Be nae, be an-bengussursoggu, be nugussun.

\par }{\PP Geb agi, Bartimeo yog-magasaila atake naded, degi, Jesúsʼba nade gussunnad.




\par }\Chap{11}{\SH Jesús, Jerusalén-neggweburgi reyyob dogsad
\par }
{\R (Mateo 21:1-11; Lucas 19:28-40; Juan 12:12-19)

\par }{\PP \VerseOne{1}Bato Jerusalén-neggwebur-modanimargu, Betfagé-neggweburse, degi, Betania-neggweburse warmakdanimargu, Yar-Olivosʼye-nugad-siidgi, Jesús na e-sapingan-warbo barmisad,

\VS{2}amarga sogsad: “Anmar-asabin neggwebur-bipi-siidse be namar. A-neggweburgi bemar dogdapmalale, bemar moli-bipi-uayasuid, dule-egi-yoo-gwen-siged, atinnar-nai be dakdapmaloed. Be esikmaloed, geb be sedamaloed.

\VS{3}Dule-wargwen bemarga sokardibe: ‘¿Ibiga bemar moli-bipi esiknanai?’ Bemar, abin-sogoed: ‘Ar Dummad we-moli abeged. Ebusad-sorba, bega yog-gannar sedabaloed.’ ”


\par }{\PP \VS{4}Jesús-sapingan nadmalad, geb moli-bipi-uayasuid, igargi magaba, yawagakgi atinnai dakdapmalad. Geb a-moli esiksamalad.

\VS{5}Geb degine, dulemar-agi-gunanaid, ega sogdemalad: “¿Ibiga bemar moli-bipi-uayasuid esiknanai?”

\VS{6}Jesús-sapingan-warbogwad, Jesús-ega-sogsadba, abin-imakdemalad, geb moli-bipi-esikega imaksamalad.

\VS{7}Jesúsʼse moli-bipi-uayasuid senonimalad. Geb sorbali, moli-bipi-birgi na e-mormar ogichamalad, geb Jesús moli-birgi sigisad.

\VS{8}Jesús bia igargi nasaoe, agi dulemar-bukidar na e-mor ogitemalad, abala ogob-gagangiid-e-gagan gwachamalad, degi, Jesús-iduar igargi mesismalad.

\VS{9}Dulemar-Jesús-idu-nadapmalad, degi, sorba-danimalad, bela oimakdemalad:

\par }{\Q “¡Bab-Dummad-nug odummomar!

\par }{\QB ¡Dule-Bab-Dummad-nuggi-danikid, bela ega ibnuedga gusun!”

\par }{\QR Salmo 118:26


\par }{\Q \VS{10}“¡Anmar-dad-Rey-David-yar-ganiguoedgi, Bab-Dummad nued-binsasun!

\par }{\QB ¡Nibneggi e-nug odummomarbar!”


\par }{\PP \VS{11}Jesús Jerusalénʼse dogdapid, geb Bab-Dummadse-goled-negse naded. A-neggi bela ibmar-daksad-sorbali, bato neg-osedodsoggu, e-sapingan-ambe-gakabogwadmala (12), Betania-neggweburse nadmalad. 

\par }{\MSB 4b. Jesús, Jerusalénʼgi ibmar-imaksad

\par }{\MR (11:12–13:37)

\par }{\SH Jesús higuera-sapi ukabsasad
\par }
{\R (Mateo 21:18-19)

\par }{\PP \VS{12}Banedgine, Betaniaʼgi noarmargu, Jesús ukudmaad itoalid.

\VS{13}Jesús bannaba higuera-sapi gagan-aramakbukwa-daksagua, ese nadegusad, adi, dakega e-san nikadibeye. Sapise mosgua, unnila gaganbi aramakwichi dakdapid, ar ade, amba yoo san-nikued-e-ibagan moed.

\VS{14}Jesús higuera-sapiga sogdesunnad: “Be-san dule bipisaale gwen bar gunnosulid.”

\par }{\PP Jesús-degi-sogsad bela e-sapingan itosmalad.


\par }{\SH Jesús, Bab-Dummadse-goled-neggi-ibmar-ukbukmalad-onosad
\par }
{\R (Mateo 21:12-17; Lucas 19:45-48; Juan 2:13-22)

\par }{\PP \VS{15}Jesús, na e-sapinganmala gannar Jerusalénʼse nonimargu, Bab-Dummadse-goled-neggi dognonikid, geb agi dulemar-ibmar-baknanaid, degi, ibmar-ukbukmalad onisad. Dulemar-mani-ogwabukmalad-e-mese binnasur-bikiin meted, degi, dulemar-nuu-ukbukmalad-e-gan bikiin metebalid.

\VS{16}Jesús dule-wargwensaar ibmar-semai Bab-Dummadse-goled-neggi gwen imaksasulid.

\VS{17}Geb Jesús dulemar-odurdakde, weyob sogded:

\par }{\PP “Bab-Dummad-Gardagi weyob narmakar naid: ‘An-neg bela dulemar-yar-baid-baidgi-bukwamaladga, anse-goled-negye nugguoed.’ Ar bemardi, atursamalad-negga imaksamalad.”

\par }{\QR Isaías 56:7; Jeremías 7:11


\par }{\PP \VS{18}Dule-irwa-Bab-Dummadse-gormalad-e-dummagan, degi, Garda-Narmaked-Dulemar, weyob soge itosmargu, igar-amiarmalad igi-saer Jesús-oburgwemalodibeye. Ar Jesús-dobmalad, ar ade, bela dulemar Jesús-emar-odurdaked geger dakmalad.


\par }{\PP \VS{19}Neg-mutikgudgu, Jesús, Jerusalénʼgi banguded.


\par }{\SH Higuera-sapi dingusad
\par }
{\R (Mateo 21:20-22)

\par }{\PP \VS{20}Jesús na e-sapinganmala, banedgi wakudaryalaba higuera-sapi-walik-nadapmargu, dakarmalad, bela higuera-sapi e-malise-bakar, dingus gwichi.

\VS{21}Agi Pedro ebinsaargu, Jesúsʼga sogded:

\par }{\PP —Odurdaked-saila, be dake, be higuera-sapi-ukabsasgusad, dinguded.


\par }{\PP \VS{22}Jesús ega sogded:

\par }{\PP —Bab-Dummadgi mer be bengumala.

\VS{23}Ar napira an bemarga soged, ar doa-dule we-yarga sogdibe: ‘Wegi-siid be ainire, be demarse nae’, a-dule bensulidgi deyob sogdibe, ar e-sogedba ibmar-ega-guo daksoggu, ar deyob ega ibmar guodo.

\VS{24}A-ulale, an bemarga soged: Bab-Dummadse be gorsigusar, bela be-ibmar-egissiid bato be bela abingasye binsae, ar deyob be binsaele, be ibmar nikuoed.

\VS{25}Bab-Dummadse be gorsiidgine, dule begi-nosale, be igi-barsaye binsae. Deyobi, be-Bab-nibneggi-maid be-isgusad bega elimogoed.

\VS{26}Ar bemar dule-begi-nosad igi-barsaye be sogsulile, be-Bab-Dummad-nibneggi-maid be-isgusad bega eliosurmogad.


\par }{\SH Jesús-e-gangued
\par }
{\R (Mateo 21:23-27; Lucas 20:1-8)

\par }{\PP \VS{27}Jesús na e-sapinganmala Jerusalénʼse gannar nonimarbalid. Jesús Bab-Dummadse-goled-negyaba nadapgu, dule-irwa-Bab-Dummadse-gormalad-e-dummagan, Garda-Narmaked-Dulemar, degi, Judíoʼmar-girmar-dummagan ese nonimalad,

\VS{28}Jesúsʼga sogdemalad:

\par }{\PP —¿Doa-nuggine wede be we-ibmar imakdii? ¿Ar doa bega gangued uksa, be weyob ibmar imakega?


\par }{\PP \VS{29}Jesús, abin-imakdegu, sogded:

\par }{\PP —An bemarse ibmar-soggwen egismogo. Bemar an-abin-imaksale, geb an bemarga sogmogoed, ar doa we-gangued anga uksa, an weyob we-ibmar imakegar.

\VS{30}Diigi dulemar-ogega, ¿doa Diigi-dule-oged-Juan-barmiali? ¿Bab-Dummadi, igi dulemala? Anga be sogmala.


\par }{\PP \VS{31}Judío-dummagan na muchub-muchub sognanai guarmalad: “Anmar sogdibe: ‘Bab-Dummad barmiarye’, anmarga sogdagoed: ‘Degite, ¿ibiga bemar bengusmarsunna?’

\VS{32}Ar anmar sogbardibe: ‘Dulemarye.’ ”

\par }{\PP Ar dulemar-dobmarsoggu, geg weyob sogmarbalid, ar ade, bela dulemar sogmalad, Juanʼde, Bab-Dummad-gayaburba-barsoged-sunnadye.

\VS{33}Degisoggu, Judío-dummagan Jesús-abin sogdemarsunnad:

\par }{\PP —Anmar wissurmala.

\par }{\PP Jesús, abin-imakdemogad:

\par }{\PP —An bemarga sogosurmogad, wede doa-nuggine an weyob we-ibmar imakdii.




\par }\Chap{12}{\SH Nainugi-arbamalad-isganamar
\par }
{\R (Mateo 21:33-46; Lucas 20:9-19)

\par }{\PP \VerseOne{1}Geb degine, Jesús dulemarga burbar sunmakdesunnad: “Dule-wargwen nainugi uva-digsad. Ber ebilis emaksad, agi uva-egured-neg sobsad, degi, nakulegega neg-warakgwagad-matusulid sobsabalid. Geb nainu-ibed dule-arbamaladga e-nainu manigi-urmaksad. Nainu-ibeddi dikasur neggwebur-baidse naded.


\par }{\PP \VS{2}”Uva-weed-ibagan-mosgu, nainu-ibed na e-mai-wargwen nainugi-arbamaladse barmialid, adi, uva-egadga-gued suegar.

\VS{3}Ar nainugi-arbamaladdi nainu-ibed-e-mai gasmalad, sabsur sarsosmalad, degi, unni-arganagwabi gannar barmismalad.

\VS{4}Geb nainu-ibed e-mai-baid barmiarbalid. Adi, e-ibe nono marismalad, degi, egi dodosmarbalid.

\VS{5}Nainu-ibed gannar e-mai-baid barmiarbalid, adi, oburgwismalad. Deyobi, bukidar maigan-bamalad barmiarbalid. Gwen-gwen sarsosmalad, baigandi oburgwismalad.


\par }{\PP \VS{6}”Napi, e-ibe wargwen bedapid, adi, e-machi-sabed. Napidgine, na e-machi-sabed barmialid, ar ade, binsaed: ‘An-machigindi binsaed-nikaadamalo an insaye.’

\VS{7}Ar nainugi-arbamaladdi, na muchub-muchub sogdemalad: ‘We-dule nainu-gaoedid. Anmar oburgwemala. Deyobi, nainu anmargadga guoed.’

\VS{8}Degisoggu, machigwa-gasmarsunnad, degi, oburgwismalad. Geb nainu-dikarba machi-metemalad.”


\par }{\PP \VS{9}Jesús dulemar-e-itobukmaladga sogded: “¿Nainu-ibed, igi dulemar-imako be insae? Nonikogu, nainugi-arbamalad-oburgwenonikoed. Geb dule-bamaladga e-nainu urmakoed.

\VS{10}¿Ar bemar Bab-Dummad-Garda absodisurmarsi? Agi weyob sognaid:

\par }{\Q ‘Akwa dule-neg-sobmaladse-oballesadi,

\par }{\QB neg-sobleged-e-akwasailaga gunonikid.


\par }{\Q \VS{11}Bab-Jehová deyob we-ibmar imaknonikid,

\par }{\QB anmarga geger-dakle gunonikid.’ ”

\par }{\QR Salmo 118:22-23


\par }{\PP \VS{12}Judío-dummagan, degi, dule-irwa-Bab-Dummadse-gormalad-e-dummagan, Jesús-burbar-ibmar-sogsad emargi-sunmaknaid magar itosmalad. A-ulale, Jesús-gabi guarmalanad, degi-inigwele, dulemar-dobe-itomalad. Degisoggu, Jesús-akar-imaksasurmalad, geb nadmalad.


\par }{\SH Roma-dummadga-mani-galeged-igar
\par }
{\R (Mateo 22:15-22; Lucas 20:20-26)

\par }{\PP \VS{13}Geb sorbali, Jesúsʼse abar Fariseoʼmar, degi, Herodes-sordamar barmiarmalad, adi, Jesús na e-ibmar-sogedgi egi gwisgumalagar.

\VS{14}Jesúsʼse-nonimargu, ega sogdemalad:

\par }{\PP —Odurdaked-saila, anmar be-wisdo, be dule-innikigwadid. Be dule-ibmar-sogedba binsaed galesulid, ar ade, be dulemar-e-daklegedgi ataksulid. Ar be napiragwadgi Bab-Dummad-Igar-Maid odurdaked. Be anmarga soge, ¿ar we igar-nuedi, Roma-Dummad-Césarʼye-nugad anmargi-mani-gaed, anmar bennuked?

\VS{15}¿Anmar bennukoe, igi bennuko suli?

\par }{\PP Ar Jesúsʼdi we-dulemar yamo e-yardakdanimalad-wissoggu, amarga sogded:

\par }{\PP —¿Ar ibiga bemar yamo an-yardakdanimala? An dakegala, be anga Roma-mani-gwagwen sedamala.


\par }{\PP \VS{16}Ega mani senonimalad, geb Jesús ese egichided:

\par }{\PP —¿Ar wede we-manigi doa-wagar-wilub sii? ¿Doa-nug narmakar naibali?

\par }{\PP Jesús-abin sogdemalad:

\par }{\PP —Roma-Dummad-Césarʼye-nugad-e-wagar-wilub sii.


\par }{\PP \VS{17}Jesús, abin-imakdegu, ega sogded:

\par }{\PP —Ar ibmar Césarʼgadir, be Césarʼga ukmardo. Ar ibmar Bab-Dummadgadir, be Bab-Dummadga ukmardo.

\par }{\PP Ar weyob Jesús ega soge itosmargu, bela dulemar geger Jesús-dake bukusmalad.


\par }{\SH Jesúsʼse gannar-durguleged-igar egichismalad
\par }
{\R (Mateo 22:23-33; Lucas 20:27-40)

\par }{\PP \VS{18}Geb degine, Saduceoʼmar Jesúsʼse nonimalad. Amar sogmalad, dule burgwisale, gannar geg bar durguye. A-ulale, a-igar Jesúsʼse egisdemalad:


\par }{\PP \VS{19}—Odurdaked-saila, Moisés anmarga Bab-Dummad-Gardagi narmakar obesad, dule-wargwen burgwisale, degi, mimmi-nikussuli ome-obesale, e-urba a-ome-nikuoye, adi, e-iaga anagan-urbegarye.

\VS{20}Dakargua, machimala na e-gwenadgan-walagugle (7) gumalad. Ia-dummad ome-nikusgu, anagan-urbissuli burgwisad.

\VS{21}E-urba-sorbalid, e-ia-omega-gusad nikunonikid, amba e-iayob mimmi-nikussuli burgwismogad. Amba deyobi e-urba-sorbalid-baid a-ome nikunonimogad.

\VS{22}Bela-e-walagugled (7) a-ome-nikusmaladbiid, anagan-gwen-obessuli burgwismalad. Geb a-sorbali, ome burgwenonimogad.

\VS{23}Ar dule-gannar-durguoed-iba-nonikile, a-omede, ¿doa-omega guosunna, ar ade, bela e-gugledi nikusmaladbiid?


\par }{\PP \VS{24}Geb Jesús, abin-imakdegu, sogded:

\par }{\PP —Ar bemar we-igar noar-ganimalad. Ar ade, bemar Bab-Dummad-Garda-narmakar-maid wissurmalad, degi, Bab-Dummad-gangued aku-itomarbalid.

\VS{25}Ar dulemar gannar durguarmalale, bar ome-nikunai, degi, sui-nikunai guosurmalad. Ar ade, baliwitur-nibnegginmaladyob gumaloed.

\VS{26}Ar dulemar-gannar-durgued-igarsikdi, ¿bemar Moisés-gardagi-narmakar-maid absodisurmarsi? Deun Moisés sapi-bula-gummakgwichi-dakargu, ese nadgu, igi Bab Dummad ega sogsa-gusa: ‘Ani an Abraham, Isaac, degi, Jacob e-Bab-Dummad gued.’

\VS{27}Bab-Dummad dulemar-burgwarmalad-e-Bab-Dummadsulid, Bab-Dummad dulemar-dula-gudidimalad-e-Bab-Dummadid. Bemar nue-noar sunmakdimalad.


\par }{\SH Bab-Dummad-Igar-Mesisad bur-birigined
\par }
{\R (Mateo 22:34-40)

\par }{\PP \VS{28}Garda-Narmaked-Dule-wargwen Jesúsʼse nonikid, geb Jesús Saduceoʼmarbo abin-abin-imaknanai itosad. Ar Jesús nue-yeer Saduceoʼmar-abin-imaksa itossoggu, Jesúsʼse egichialid:

\par }{\PP —Bela Bab-Dummad-Igar-Maid, ¿igid bur-biriginedi?


\par }{\PP \VS{29}Jesús, abin-sogded:

\par }{\PP —Igar-bur-birigined, wedo: ‘Israel-dulemar be itomar. Anmar-Bab-Dummad, abi unnila Dummad gued.

\VS{30}Bab-Dummad-be-Dummad, bela-belad be-gwagegi, be-san-burbagi, be-binsaedgi, degi, be-ganguedgi be sabgue.’ We bur-igar-biriginedid.

\VS{31}A-igar-sorbalid amba degisaarbalid: ‘Na be-san-sabgueyob, be, dule-baid sabgumoga.’ We-igarmarba bur igar-baid-birigined sated.


\par }{\PP \VS{32}Garda-Narmaked-Dule, Jesús-abin sogded:

\par }{\PP —Odurdaked-saila, nue-napira be soged, ar Bab-Dummadbi unnila wargwennaa gued, ayobid baid sated.

\VS{33}Bab-Dummadga bela ibmar-ogumakar-ukedba, degi, ibmar-baigan-ega-ukedba, bur-biriginedid, bela-belad gwagegi Bab-Dummad-sabgued, mag-ito-guedgi sabgued, san-burbagi sabgued, ganguedgi sabgued, degi, na be-san-sabgueyob dule-baid-sabgued.


\par }{\PP \VS{34}Jesús, Garda-Narmaked-Dule nue-binsaed-nikaa e-abin-imaksa-itosgu, ega sogded:

\par }{\PP —Bab-Dummad-negdakmaidgi be dikasur gudisulid.

\par }{\PP A-sorbali, Jesúsʼse dule-baid bar-gwen-ibmar-egisbi itossurmalad.


\par }{\SH Wede Cristo, ¿doa-machisunna?
\par }
{\R (Mateo 22:41-46; Lucas 20:41-44)

\par }{\PP \VS{35}Jesús, Bab-Dummadse-goled-neggi dulemar-odurdaksigu, sogded:

\par }{\PP —Garda-Narmaked-Dulemar, Bab-Dummad-dule-wargwen-barmidagoye-sogsadnik sogmalad, a-dule, Rey-David-e-machiye.

\VS{36}Ar Rey-David-sunnaddi, Bab-Dummad-Burba-Isligwaledba, sogsagusad:

\par }{\Q ‘Bab-Dummad, an-Dummadga sogsad:

\par }{\QB An-argan-nuedsik be sige,

\par }{\QB be-isdarmalad an bela ogalakuedse be sige.’

\par }{\QR Salmo 110:1


\par }{\PP \VS{37}”Ar David-sunnad ‘Dummadye’ ese goled, degite, ¿Cristo igi e-machiga gubarsunnoe?”

\par }{\PP Dulemar-bukidar bela nue-yeer Jesús-itobukwa gusmalad.


\par }{\SH Jesús Garda-Narmaked-Dulemargi sunmaksad
\par }
{\R (Mateo 23:1-36; Lucas 11:37-54; 20:45-47)

\par }{\PP \VS{38}Jesús dulemar-odurdakdebali, sogded:

\par }{\PP —Garda-Narmaked-Dulemargi nue salakarmar. Amardi, mor-oyaarmakdiir na yeer-itodamalad, degi, dulemar bela ese ibmar-ukleged-neggi-goledbimalar, yeer-itodamarbalid.

\VS{39}Amar Judíoʼmar-onmakedneggi dule-dummagan-gan-sigedginbi sigbidamalad, degi, mas gullealir, dummagan-gan-sigedginbi sigbidamarbalid.

\VS{40}Omegan-ei-sui-burgwismalad-ibe ibmar susdamalad, deginbali, dulemar yeer e-dakegala, yamo suitii Bab-Dummadse gorgwisdamarbalid. Ar amar bur bule sabsur-odurdaklemaloed.


\par }{\SH Ome-ei-sui-burgwisad Bab-Dummadga-e-mani-uksad
\par }
{\R (Lucas 21:1-4)

\par }{\PP \VS{41}Jesús Bab-Dummadse-goled-neggi, bia mani-Bab-Dummad-ukleged-e-ulu-siid-asabin signonikid. Agi, daksigualid, igi dulemar ulu-yagi mani-urbenonidamala. Bukidar mani-ibgan ulu-yagi mani-ichesur egwadnonidamalad.

\VS{42}Agine, ome-ei-sui-burgwisad-wileged-wargwen nonimogad, geb mani-esnon-gwabo wis egwachad.


\par }{\PP \VS{43}Geb Jesús na e-sapinganse gochad, ega sogded: “Napira an bemarga soged, we-ome-ei-sui-burgwisad-wileged bur bule ulu-yagi dule-baiganba mani-egwachad.

\VS{44}Ar dule-baigandi, mani-ei-gwabgusad egwachamalad. Ar we-omedi, na e-wilesagwadgine bela-mani-nika-gudiid egwachad. We-maniginbi gudiinad.” 



\par }\Chap{13}{\SH Jesús sogsagusad, Bab-Dummadse-goled-neg ayaroye
\par }
{\R (Mateo 24:1-2; Lucas 21:5-6)

\par }{\PP \VerseOne{1}Jesús Bab-Dummadse-goled-neggi-nomaigua, e-sapin-wargwen ega sogded:

\par }{\PP —Odurdaked-saila, akwamar bule-burwi be dake, degi, negmar yeerdaklebalid.


\par }{\PP \VS{2}Jesús, abin-imakdegu, ega sogded:

\par }{\PP —Bela we-neg-dummagan be dakedi, e-akwa-dummagan bipisaale gwagwensaar birgin-birgin bar sigosulid, bela egwallegoedbiid.


\par }{\SH Neg-bergued-iduar neg-wilubgan-oyolegoed
\par }
{\R (Mateo 24:3-28; Lucas 17:22-24; 21:7-24)

\par }{\PP \VS{3}A-sorbali, Jesús Olivo-yargi, Bab-Dummadse-goled-neg-asabin sigdapid. Geb Pedro, Jacobo, Juan, degi, Andrés, bachikii ese egichiarmalad:


\par }{\PP \VS{4}—Be anmarga soge, ¿sanagwadse we-ibmar guoe? ¿Ibi-wilubgan oyoledagosunna, adi, oyogega bela we-ibmarmar gusokarye?


\par }{\PP \VS{5}Jesús, abin-sogdegu, amarga sogded:

\par }{\PP —Nue salakarmar, mer dulemar be-yardaked be-imakmalo.


\par }{\PP \VS{6}”Ar bukidar yamo anyob na imaknonimaloed.

\par }{\PP ”Sognonimaloed: ‘Ani an Cristoʼye,’ dulemar-bukidar ese yardaklemaloed.


\par }{\PP \VS{7}”Bemar bila-onolenaiye itoardibe, degi, bila-onoleged-daniye be itoarmardibe, mer be gwayemalo.

\par }{\PP ”Ar weyob ibmarmar gugwelergebed, degi-inigwele, amba yoo negdi bergued-moed.


\par }{\PP \VS{8}”Dulemar-yar-baid-baidgi-bukmalad na muchub-muchub bila-ononanai gudamaloed, degi, reymar na muchub-muchub egi-yolenanai gudamarbaloed.

\par }{\PP ”Bela yar-baid-baidgi negabandur-dummagan nagumai gudagoed. Ukud-dummad nagubaloed.

\par }{\PP ”We-ibagan-bulegan, igi ome gebe e-bonigan-nunmaked-itoardaedyobi guoed.


\par }{\PP \VS{9}”Ar bemardi nue salakarmar. Ar dulemar dulemar-igar-nabiromaladga bemar-ukmaloed, degi, Judíoʼmar-onmakedneggine sabsur be-bibyomarbaloed. An-nug-ulale, dummagan-negdakmamaid-asabin, degi, reymar-asabin be-sedmaloed, adi, bemar angi amarga sunmakmalagar.

\VS{10}Degi-inigwele, bela bin dulemar-yar-baid-baidgi-bukmaladga Bab-Dummad-Gayaburba-Nuedgi sunmaklegwelergebed.


\par }{\PP \VS{11}”Ar bemar-gasmalale, degi, bemarga igar-itolealile, mer bukib binsamalo, ibu an sogodibeye. Unnila Bab-Dummad-bega-binsaed-ukoed be sogmaloed. Ar ade, bemar sunmakosulid, Bab-Dummad-Burba-Isligwaled bemar-ular sunmakoed.


\par }{\PP \VS{12}”Oburgwega na gwenadgan muchub-muchub-urmaknanai gumaloed. Bab, na mimmigi-aibinnai guoed. Mimmigan, babgangi gwisgunai gumaloed, degi, na oburgwemaloed.

\VS{13}Bela dulemar an-nug-ulale, isdar-be-dakmaloed. Ar we-ibmar-berguedse dule-gwen-sikirmaksasuliddina, bendaklegoed.


\par }{\PP \VS{14}”Bab-Dummad-gayaburba-barsoged-Daniel, weyob narmaksad: ‘Bemar Bab-Dummadga bela-bela-ibmar-isgana-guedi Bab-Dummadse-goled-neggi sige-wilubsulinadgi sii be dakalile, bemar Judea-yargi-gudimalad, be yalaganba wakinmarsun.’

\par }{\QR Daniel 9:27; 11:31


\par }{\PP \VS{15}”Dule-neg-uas-birgi-siid mer aidedago, deginbali, ibmar-oniega mer be negyaba dogbalo.

\VS{16}Dule-sapurba-gudiid, mor-sudagega mer gannar negse dago.

\VS{17}Ar omegan-gurgin-nika-gudidimalad, degi, a-ibagangi mimmigan-gwaru-onunanaimalad, duledar-wilesmar.

\VS{18}Bab-Dummadse be gormala, adi, we-ibagan-bulegan mer dii-wied-niigi guegar.

\VS{19}Ar a-ibagan, naibi-dummad-itoleged-ibaganad. Ayobi, Bab-Dummad-neg-obinnisad-akar, emi-ibadse, dulemar bela-bela wiledisurmalad. A-sorbali, ayobi, bar gannar wilemalosurbalid.

\VS{20}Ar Bab-Dummad, a-ibagan giar imaksasulina, dule gwen durguosulinad. Ar Bab-Dummad na e-sordamar-susad-ulale, a-ibagan giar nasiksad.

\VS{21}Degisoggu, dule-wargwen bemarga sokardibe: ‘Be dakena, wegi Cristo gudii, igidibe, weba Cristo gudii,’ mer be itomalo.

\VS{22}Ar ade, Bab-Dummad-dule-wargwen-barmidagoye-sogsad-duleyob, degi, Bab-Dummad-gayaburba-barsogedyob dulemar nonimaloed. Amar dulemar-yardakega galagwensuli ibmar-wilubgan, degi, ibmar-dakledisurmalad imakdamaloed. Amba Bab-Dummad-na-dulemar-susmaladse-bakar, sunna ese yardaklesmalaled.

\VS{23}Degisoggu, nue salakarmar, an bato iduakwaa bela bemarga ibmar sogsad.”


\par }{\SH Jesús-gannar-danikoed
\par }
{\R (Mateo 24:29-44; Lucas 21:25-36)

\par }{\PP \VS{24}Jesús sogdebalid: “Ar a-ibagangine, a-ibagan-naibi-itoleged-sorbali,

\par }{\Q ‘dad-ibeler bar gaosulid,

\par }{\QB nii bar gaosurbalid.


\par }{\Q \VS{25}Niisgwamar-nibneggi-nanaid babatidagoed.

\par }{\QB Nibneggi ibmar-dummagan-gala-nika-nanaid bela giglimakoed.’

\par }{\QR Isaías 13:10; 34:4


\par }{\PP \VS{26}”Geb degine, ani Dule-Machi, mogir-imbaba bela-bela-ganguedba, degi, bela-bela-yeerdaklegedba dani dakdamaloed.

\VS{27}Geb degi, an-baliwiturmar bela napneg-ugakaase, degi, nibneg-ugakaase, an-sordamar-nugsalesmalad anga weenaega an barmidoed.


\par }{\PP \VS{28}”Sapi-higuera-e-wilubgangi we-ibmar be durdakmar: Ar e-anagan dudumaksale, degi, e-gagan aramaksale, bemar nue-wisid bato yor omodanikid.

\VS{29}Amba deyobmodo, bemar we-ibmarmar an-bemarga-sogsad deyob guar bemar dakalir, bemar wisdo, gannar an-danikid bato nue omosad.

\VS{30}Napira an bemarga soged, we-dulemar-emi-dula-gudimalad-burgwed-idu, we-ibmarmar bela guedsegad.

\VS{31}Nibneg, degi, napneg, bela berguoed. An-gayaburbadi bipisaar berguosulid, degisadeguoed.


\par }{\PP \VS{32}”Ar an-danikoed-ibadi, degi, e-wachidi, dule gwen wissulid. Amba baliwiturmar-nibneggi-bukwamaladse-bakar wissurmalad. Anse bakale, an wissurmogad. Unnila Bab-Dummadbi wisid.

\VS{33}Degisoggu, nue atakmar, guagwar ambikumar, gatik Babse gormar, ar ade, bemar wissulid sanagwadse an danikoe.


\par }{\PP \VS{34}”Ar dule-wargwen neggwebur-baidse nasokaliyob gued. A-dule, ega-neg-akwemalaga e-neg obesnaded. Ega-arbamaladga arbaed uksa naded. Yawagak-dakedga nue-nakulegoye sogsa naded.

\VS{35}Degisoggu, mer gabmalo, ar be wissurmalad sanagwadse dummad-neg-ibed danikoe. Neg-sedogwendibe, neggabgwendibe, gebe-gannir-namakedgindibe, wakdardibe, bemar wissulid.

\VS{36}Ar ade, ukiagwar bemargi danikir, mer gabmai bemar-dakegar.

\VS{37}An bemarga sogedi, an bela dule-bamaladga sogmogad: ¡Mer gabmalo, nue nakulemalo!”




\par }\Chap{14}{\MSB 4c. Jesús-wilesad, e-burgwisad, degi, e-gannar-durgusad

\par }{\MR (14:1–16:20)

\par }{\SH Jesús-gaega igar-amismalad
\par }
{\R (Mateo 26:1-5; Lucas 22:1-2; Juan 11:45-53)

\par }{\PP \VerseOne{1}Oburgwilegoenad-Iba-onoleged, degi, Madu-Inasuli-Gulleged-Iba-onoleged ibabo-napid. Dule-irwa-Bab-Dummadse-gormalad-e-dummagan, degi, Garda-Narmaked-Dulemar igar-amiarmalad, igi-saele, yamo-yardakar Jesús-gamalodibeye, adi, oburgwemalagar.

\VS{2}A-ulale, na muchub-muchub sogdemalad:

\par }{\PP “Mer anmar ibagi Jesús-gamaloye. Abakale, Jesúsʼbina dulemar urwearmalarye.”


\par }{\SH Betania-neggweburgi Jesús-nonogi gwallu-wawa eolesad
\par }
{\R (Mateo 26:6-13; Juan 12:1-8)

\par }{\PP \VS{3}Jesús Betania-neggweburgi Simón-naibe-buna-yaa-maleged-nika-gudigusad-neggi mas-gunsigua, ome-wargwen gwallu-wawa-nued, nardoʼye-nugad, gargerba-baklegedi, bute-akwa-alabastroʼgi-sii senonikid. Ome bute-nono-bichisgu, Jesús-nonogi gwallu-wawa eosad.

\VS{4}Gwenna-gwenna-bukmalad sae-itode sogdemalad:

\par }{\PP —¿Ibiga we-ome binsarsunna gwallu-wawa-nued wiosa?

\VS{5}Ar we gwallu-wawa mani-dummarba nabir uklegoenad, adi, wileganaga a-mani uklegegar.

\par }{\PP Dulemar omegi sunmaknanai guarmalad.


\par }{\PP \VS{6}Jesúsʼdi sogded:

\par }{\PP —Mer be omegi sunmakmar. ¿Ar ibiga bemar ese urwemala? Ar we-ome ibmar-imaksad dog-nued angi binsasad.

\VS{7}Ar bemar-abargi dule-wilegana degisadegu gudiguoed. Bemar dule-wilegana-bendakbiele, sunna be bendakoed.

\VS{8}We-ome, unnila na sunna-ibmar-imakedba ibmar-imaksad. An-diglegoedga iduakwaa an-san gwallu-wawagi magsad.

\VS{9}Napira an bemarga soged, we-napneggi bia Bab-Dummad-Gayaburba-Nuedgi sunmaklegoe, we-ome-ibmar-imaksad-ebinsamalaga egi sunmaklemogoed.


\par }{\SH Judas, darba Jesús-uksad
\par }
{\R (Mateo 26:14-16; Lucas 22:3-6; Juan 13:21-30)

\par }{\PP \VS{10}Judas Iscariote, Jesús-sapingan-ambe-gakabogwad-wargwenad (12), darba Jesús-ukega dule-irwa-Bab-Dummadse-gormalad-e-dummaganse nadegusad.

\VS{11}Judío-dummagan, Judas-itosmargu, weligwar itosmalad, ega mani ukmaloye sogsamalad. Degisoggu, Judas igar-amiarsunnad, igi-saele darba Jesús-ukodibeye.


\par }{\SH Bab-Jesús-burgwisadgi-binsaegala igar-megisad
\par }
{\R (Mateo 26:17-29; Lucas 22:7-23; 1 Corintios 11:17-34)

\par }{\PP \VS{12}Madu-Inasuli-Gulleged-Iba gebe-onodedgi, gusgu Oburgwilegoenad-Ibagi-sibad-wawaad-oburgwiledaedgi, e-sapingan Jesúsʼse egichiarmalad:

\par }{\PP —Oburgwilegoenad-Ibagi-mas-gulleged gunnega, ¿bia anmar bega guagwar ibmar-imaknabi be anmar abege?


\par }{\PP \VS{13}Jesús na e-sapingan-warbo barmisad, ega sogsad:

\par }{\PP —Neggweburse be namar. Agi dule-wargwen gwidugi dii-semai bemargi nodagoed, eba be namalo.

\VS{14}A-dule bia dogdapoe, a-neg-ibedga be sogmaloed: ‘Odurdaked-saila sogye: ¿Bia Oburgwilegoenad-Ibagi an, an-sapinganmala mas-gunnoed-neg siiye?’

\VS{15}Geb neg-ibed, niba-aila-birgi neg-dummad bato guagwar nuesaar-sii bemarga oyogoed. Agi bemar anmar-mas-gunnoed guagwar urbemaloed.


\par }{\PP \VS{16}Jesús-sapingan-warbogwad neggweburse nadmarsunnad. Neggweburse dogdapmalad, ar igi Jesús emarga sogsagusa, deyobi dakdapmalad. Degisoggu, masgullegoed guagwar urbismalad.


\par }{\PP \VS{17}Neg-mutikgudgu, Jesús na e-sapingan-ambe-gakabogwadmala (12) nonimalad.

\VS{18}Mese-naba mas-gunsimargu, Jesús sogded:

\par }{\PP —Napira an bemarga soged, bemar-wargwen-anba-mas-gunsiidi, darba an-ukoed.


\par }{\PP \VS{19}Geb e-sapingan wile itodmalad, na warwargwengi Jesúsʼse egisdemalad:

\par }{\PP —¿Ani an be-ukoe?

\par }{\PP Baid sogdemogad:

\par }{\PP —¿Ani an be-ukoe?


\par }{\PP \VS{20}Jesús e-sapingan-abin sogded:

\par }{\PP —Bemar-ambe-gakabogwad-wargwenad, bategi anba-madu-wara-imaknaid, a darba an-ukoed.

\VS{21}Napira an bemarga soged, ani Dule-Machi, ar igi Bab-Dummad-Gardagi angi narmakar-nai, ar deyob an burgoed. Ar dule-darba-an-ukoeddina nue-wilegoed. A-dule gwalulessulina, bur nabirindo.


\par }{\PP \VS{22}Mas gunbukmargu, Jesús madu-susgua, Bab-Dummadga dog-nuedye sogsad. Geb a-sorba, madu-bisge-bisge-imaksagua, e-sapinganga uksad, ega sogded:

\par }{\PP —Be sumar, we-madu an-sanad.


\par }{\PP \VS{23}A-sorbali, Jesús nog susbalid. Geb Bab-Dummadga dog-nuedye-sogsagu, e-sapinganga uksad, agi e-sapingan bela gobsamalad.


\par }{\PP \VS{24}Jesús e-sapinganga sogded:

\par }{\PP —We, an-ablisad. An-ablisgi Bab-Dummad dulemarbo igar-bini mesnaid. An-ablis dulemar-bukidar-ulale, milegoed.

\VS{25}Napira an bemarga soged, bar an vino gobosulid. Geb iba-nonikoedse, Bab-Dummad-e-negdakmaidgi an vino-binid gobdapoed.


\par }{\PP \VS{26}Namaksamalad-sorbali, geb Olivo-yarse nadmalad.


\par }{\SH Jesús, Pedro-aku-e-dakye-sogoed sogsad
\par }
{\R (Mateo 26:30-35; Lucas 22:31-34; Juan 13:36-38)

\par }{\PP \VS{27}Geb Jesús na e-sapinganga sogded:

\par }{\PP —Belagwapa bemar emi-mutik angi bangudmaloed. Ar ade, Bab-Dummad-Gardagi narmakar naid:

\par }{\Q ‘Sibad-wawaad-edarbed an oburgoed,

\par }{\QB Geb agi sibad-wawaadmar bela duurmakdoed.’

\par }{\QR Zacarías 13:7


\par }{\PP \VS{28}Jesús sogdebalid:

\par }{\PP —Ar an gannar durgusad-sorbali, an bemar-idu Galilea-yarse naoed.


\par }{\PP \VS{29}Geb degine, Pedro, Jesúsʼga sogded:

\par }{\PP —Bela begi bangudmalale, andi begi banguosulid.


\par }{\PP \VS{30}Jesús, Pedro-abin sogded:

\par }{\PP —Napira an bega soged, emi-mutiki, gannir-irbo-namaked-iduar, be ilapaa an-osulogoed.


\par }{\PP \VS{31}Aka bur bule Pedroʼdi sogded:

\par }{\PP —Ar an beba burgweye sogele, an be-osulogosulid.

\par }{\PP E-sapingan-baigan bela degibi sogdemalad.


\par }{\SH Jesús, Getsemaníʼgi Bab-Dummadse gorsigusad
\par }
{\R (Mateo 26:36-46; Lucas 22:39-46)

\par }{\PP \VS{32}Jesús na e-sapinganmala Getsemaníʼye-neg-nugadse nadmalad. Agi Jesús e-sapinganga sogded: “Wegi be ambikumar, andi an Bab-Dummadse gorgwelo.”

\VS{33}Unnila Pedro, Jacobo, degi, Juan, eba sesagusad. Agi, Jesús nue-wile itoalid, degi, nue-surbinsa itoarbalid.

\VS{34}Jesús na e-sapingan-walapaagwadga sogded:

\par }{\PP —Andi an ulubgi nue-bukib-itoged, sunna an burgwisar an itoged. Wegi be ambikumar, mer be gabmalo.


\par }{\PP \VS{35}Jesús sikwas nadgu, napagi yokorgi-sindigar sigdapid. Geb Bab-Dummadse gorsigusad, egi-nunmaked-danikoedi bitigi ega sunna osulogena gadinye.

\VS{36}Jesús weyob sogsigusad: “¡Abba! (Abba obared Baba). Begardi, bela ibmar sunna guedbiid. Bitigi be anga dummad-an-wilegoed osulogena gadin. Degi-inigwele, an-ibmar-abegedba mer ibmar guo, unnila be-ibmar-abegedbarbi be ibmar imaksun.”


\par }{\PP \VS{37}Jesús gannar nonigua, e-sapingan-gabmai daknonikid. Geb Pedroʼga sogded:

\par }{\PP —Simón, ¿be gabmade? ¿Bipisaar wis be wachi-irgwensaar atakdii gussurde?

\VS{38}¡Atakmala! ¡Bab-Dummadse-gormala! Adi, bemar isguedse mer galakumalagar. Napiragwa bemar-burbadi ibmar-nued-imakega guagwar gudiinad, ar bemar-sandi nolloo gued.


\par }{\PP \VS{39}Jesús gannar nadbalid. Igi iduar Bab-Dummadse-gocha, deyobi gannar Babse gochabalid.

\VS{40}Jesús gannar nonibargua, e-sapingan gannar gabmamai daknonibalid, ar ade, gabed egi nue-obin itomalad. Degisoggu, aku-itomalad igi Jesús-abin sogmaloe.

\VS{41}Jesús gannar ilapaagus e-sapinganse nanadanikid, geb ega sogded: “¿Bemar amba gabmamade? ¿Amba obunnomamade? Mer bar be gabmarsun. Wachidi bato omosad. Ani Dule-Machi, dulemar-isgudidimaladga uklesokalid.


\par }{\PP \VS{42}”¡Be gwisgumala! ¡Anmar nae! Dule-darba-an-uksokalid bato anmar-walikgusad.”


\par }{\SH Jesús-galesad
\par }
{\R (Mateo 26:47-56; Lucas 22:47-53; Juan 18:1-11)

\par }{\PP \VS{43}Jesús amba sunmakgwichidgi, e-sapingan-warambe-gakabogwad-wargwenad, Judasʼye-nugad nonikid. Judasʼba dulemar-bukidar es-suidyalaba, degi, suarmar-annik-annik danimalad. A-dulemar, dule-irwa-Babse-gormalad-e-dummagan, Garda-Narmaked-Dulemar, degi, Judíoʼmar-girmar-dummagan, barmiar gusmalad.

\VS{44}Judas, Jesús-darba-uksad, dulemarga weyob sogsagusad: “An dule-e-wagar-uoedi, a-duled. A be gamaloed, degi, nue-atinnar be sedmaloed.”

\VS{45}Judas nonigua, Jesús-walikaa naded, geb ega sogded:

\par }{\PP —Odurdaked-saila.

\par }{\PP Geb ei-wagar usad. 

\par }{\PP \VS{46}Geb degine, dulemar Jesús-gasmarsunnad.

\VS{47}Agi Jesús-sapin-wargwen-gwichidi, es-suid-onosgu, dule-irwa-Bab-Dummadse-gormalad-e-dummad-e-mai naibi imaksad, e-ibe uaduk siksad.


\par }{\PP \VS{48}Jesús dulemarga sogded:

\par }{\PP —¿Ibiga dule-ibmar-atursaedyob es-suidyalaba, degi, suarmaryalaba be an-gadanimala?

\VS{49}Bane-bane an bemar-abargi gudigusad. Bab-Dummadse-goled-neggi, an dulemar-odurdakdii gusad, degite, gwen be an-gassurmalad. Degi-inigwele, ar Bab-Dummad-Gardagi-narmakar-naidba ibmar guergebed.


\par }{\PP \VS{50}Geb degine, bela e-sapingan Jesús-metenadmalad, e-idu wakitemalad.

\VS{51}Sapingwa-wargwen unnila atuedgi-bipirmakar Jesúsʼba nadapgusad. A-sapingwa gasmalad.

\VS{52}Edi binnasur-guargu, atued-mide uka-swiri wakited.


\par }{\SH Jesús, igar-nabiromalad-dummagan-asabin selesad
\par }
{\R (Mateo 26:57-68; Lucas 22:66-71; Juan 18:19-24)

\par }{\PP \VS{53}Dulemar dule-irwa-Bab-Dummadse-gormalad-bur-dummadse Jesús-senonimalad. Agi bela dule-irwa-Bab-Dummadse-gormalad-e-dummagan, Judíoʼmar-girmar-dummagan, degi, Garda-Narmaked-Dulemar ambikunonimalad.

\VS{54}Pedroʼdi bannaba Jesúsʼba nadapgusad, degi, dule-irwa-Bab-Dummadse-gormalad-bur-dummad-neg-imbase warmakdapid. Agi Pedro waega suar-ibmala-abargi soo-walik sigdapid.


\par }{\PP \VS{55}Dule-irwa-Bab-Dummadse-gormalad-e-dummagan, degi, bela-Judío-dummagan-igar-nabiromalad, igar-aminanai-guarmalad, igi-saele Jesús-nodiid amimalodibeye, adi, Jesús-oburgwemalagar. Degi-inigwele, Jesús-nodiid gwen amissurgusmalad.

\VS{56}Bukidar yamo-gakansaar Jesúsʼgi sunmaknanai gusad. Degi-inigwele, na e-ibmar-sognanaidi gwen balillaa sogsasurmalad.

\VS{57}Geb degine, gwen-gwen gwisgusmargu, yamo-gakansaar weyob Jesúsʼgi sunmakdemalad:


\par }{\PP \VS{58}—Anmar weyob Jesús soge itosmalad: ‘We-neg-Bab-Dummadse-goled-dulemar-sobsadi, an earoye. Geb ibapaagi an baid soboye, dulemar sobosurye.’


\par }{\PP \VS{59}Degi-inigwele, amba e-ibmar-sognanaid gwen balillaa sogsurmalad.


\par }{\PP \VS{60}Geb dule-irwa-Bab-Dummadse-goled-bur-dummad, dummagan-abargi-gwisgusgu, Jesúsʼga sogded:

\par }{\PP —¿Be dulemar-abin-imakosuli? Be wemar-abin-imakega, ¿igi be sogmogoe?


\par }{\PP \VS{61}Ar Jesúsʼdi bipisaar sunmaksasulid, gwen abin-imaksasulid.

\par }{\PP Geb dule-irwa-Bab-Dummadse-goled-bur-dummad gannar Jesúsʼse egisdebalid:

\par }{\PP —¿Ar be Cristo, Bab-Dummad-Bur-Odummolediid-E-Machi?


\par }{\PP \VS{62}Jesús, abin-sogded:

\par }{\PP —Eye, ani an adi. Ani Dule-Machi, Bab-Dummad-Bela-Gangued-Nikad-e-argan-nuedsik sii be an-dakmaloed, degi, nibneggi mogir-imbaba-dani be an-dakmarbaloed.


\par }{\PP \VS{63}Geb dule-irwa-Bab-Dummadse-goled-bur-dummad, na e-mor siir-imaksad, oyogega, ede Jesús deyob-ibmar-sogsadi sae-itoye. Geb sogded:

\par }{\PP —¿Ar ibiga e-barsogmalad bar anmar abesunna?

\VS{64}We-Jesús Bab-Dummad-nuggi-dodosad, bemar-sunnad itosmalad. ¿Igi bemar itomarmosunna?

\par }{\PP Bela dummagan-igar-itobukmalad sogsamalad, Jesúsʼga burgwed-igar maiye, degisoggu, oburgwilegergebye.

\VS{65}Gwenna-gwenna Jesúsʼgi wiakdemalad. Jesús-ibya-edichamalad, geb e-wagar-bibyonai gusmalad.

\par }{\PP Ega sognanai guarmalad:

\par }{\PP —Ar be soge, doa be-sarsosa.

\par }{\PP Suar-ibmala wagargi Jesús-bibyonai gusmarmogad.


\par }{\SH Pedro, Jesús-akudakye sogsad
\par }
{\R (Mateo 26:69-75; Lucas 22:54-62; Juan 18:15-18, 25-27)

\par }{\PP \VS{66}Pedro aila-urba neg-imbagi sii, dule-irwa-Bab-Dummadse-goled-bur-dummadga-bunagwa-arbaed nonikid.

\VS{67}Bunagwa, Pedro soogi wasii dakargua, nue-nuu dakdegu, ega sogded:

\par }{\PP —Be Jesús-Nazaretʼginedba gudidamogad.


\par }{\PP \VS{68}Pedroʼdi bunagwa-abin-osulosa, sogded:

\par }{\PP —Aku an dake. Deginbali, aku an itobalid ibu be anga soge.

\par }{\PP Geb Pedro neg-imba-dogedse, magaba noded. Geb agi gannir namakded.


\par }{\PP \VS{69}Bunagwa gannar Pedro-dakarbargu, dulemar-bukmaladga sogded:

\par }{\PP —We-dule, Jesúsʼba naimogadid.


\par }{\PP \VS{70}Pedro gannar osulosbalid.

\par }{\PP Sikwas-sorbali, dulemar agi bukmalad Pedroʼga sogdemalad:

\par }{\PP —Napiragwa be Jesúsʼba naimogadid, ar be Galilea-dolad, degi, be-sunmakedi a-dulemaryob be sunmakmogad.


\par }{\PP \VS{71}Geb Pedro gakansaar, gandikidba ise-sogar sogded:

\par }{\PP —We-dulegi be sunmakmaladi, an aku dake.


\par }{\PP \VS{72}Degi-sogsagu, gannir gannar namakdebalid, ase ilabogus namaked. Agi Pedro ebinsaas-naded igi Jesús ega ibmar sogsa: “Gannir-ilabo-namaked-iduar, be ilapaa an-osulogoye.” Geb Pedro ise-boar naded.




\par }\Chap{15}{\SH Jesús, Pilato-abin gwichid
\par }
{\R (Mateo 27:11-26; Lucas 23:1-5, 13-25; Juan 18:28–19:16)

\par }{\PP \VerseOne{1}Wakudaryalaba, dule-irwa-Bab-Dummadse-gormalad-e-dummagan, Judíoʼmar-girmar-dummaganmala, Garda-Narmaked-Dulemarmala, degi, Judío-dummagan-igar-nabiromaladmala igar-amismalad. Igar-itoged-bergusgua, Jesús-edichamalad. Geb Jesús-sesmalad, degi, Pilatoʼga Jesús-ukdapmalad.


\par }{\PP \VS{2}Geb Pilato Jesúsʼse egichided:

\par }{\PP —¿Ar be, Judíoʼmar-E-Rey?

\par }{\PP Jesús, abin-imaksad:

\par }{\PP —Ar be-sunnad soged.


\par }{\PP \VS{3}Dule-irwa-Bab-Dummadse-gormalad-e-dummagan Jesús ibmar-isgana-imakdiiye egi sognanai guarmalad.

\VS{4}Pilato gannar Jesúsʼse egichided:

\par }{\PP —¿Be dulemar-abin imakosuli? Be dake, bule begi sognanai, bede ibmar-isgana imakdiiye.


\par }{\PP \VS{5}Ar Jesúsʼdi amba gwen bipisaale abin-imaksasurbalid. Degisoggu, Pilato geger daksunnad.


\par }{\SH Jesúsʼga burgwed-igar-megisad
\par }
{\PP \VS{6}Ibagine, gusgu Pilato Judíoʼmar-egismaladba dule-wargwen-esgaryagi-mellesiid ega onodaed.

\VS{7}Agine, deun dule-wargwen, Barrabásʼye-nugad, e-sordamarmala esgaryagi mellesiid. Amar Roma-dulemargi-gwisgusmargu, dulemar-oburgwis gusmalad.

\VS{8}Dulemar-bukidar Pilatoʼse nonimalad. Geb ese egisnonimalad, igi gusgu dule-wargwen-esgaryagi-mellesiid onodae, deyob ega onobarye.


\par }{\PP \VS{9}Pilato dulemar-abin sogded:

\par }{\PP —¿Bemarga Judíoʼmar-E-Rey onobi be an-abemala?

\VS{10}Ar ade, Pilato magar-daksad, dule-irwa-Bab-Dummadse-gormalad-e-dummagan binsa-Jesúsʼgi-nobedba ega uksamala.


\par }{\PP \VS{11}Ar dule-irwa-Bab-Dummadse-gormalad-e-dummagandi, dulemar-oimakega imaksamalad, adi, dulemar Pilatoʼse egisega, ega bur Barrabás onoye.


\par }{\PP \VS{12}Pilato dulemarse gannar egisdebalid:

\par }{\PP —¿Judíoʼmar-E-Reyye bemar biedi, igi imakbi be an-abemarsunna?


\par }{\PP \VS{13}Dulemar, Pilato-abin-oimakdemalad:

\par }{\PP —¡Nakrusgi bioke!


\par }{\PP \VS{14}Pilato, dulemar-abin-sogded:

\par }{\PP —¿Ibigala? ¿Ar we-dulede ibu-ibmar-isgana imaksasunna?

\par }{\PP Ar dulemar bur bule oimakdemalad, sogdemalad:

\par }{\PP —¡Nakrusgi bioke!


\par }{\PP \VS{15}Ar Pilato nabir-dulemar-ito-imakbisoggu, ega Barrabás onossunnad. Geb Jesús-bibyosad-sorba, suar-ibmalaga Jesús-uksad, adi, nakrusgi bioknamalagar.


\par }{\SH Suar-ibmala Jesúsʼgi dodosmalad
\par }
{\R (Mateo 27:27-31; Juan 19:2-3)

\par }{\PP \VS{16}Geb degine, suar-ibmala Pilato-neg-Pretorioʼye-nugad-imbase Jesús-sesmalad. Agi suar-ibmala, bela-e-sordamar-danagwenad oambikusmalad.

\VS{17}Jesúsʼga mor-suir-akwagiid yosmalad. Geb sorbali, gurgin-ikobiid sobsamalad, geb Jesús-nonogi sismalad.


\par }{\PP \VS{18}Geb Jesúsʼgi dododmalad, binnasur gotemalad:

\par }{\PP “¡Judíoʼmar-E-Rey, be-nug dummarba gusunna!”


\par }{\PP \VS{19}Suargi Jesús-nono-sarsonanai, degi, egi wiaknanai gusmalad. Jesús-nug-odummogega yamo Jesús-abin yokorgi-sindigar signonidamalad.

\VS{20}Suar-ibgan Jesúsʼgi-dodosmalad-sorba, e-ibe mor-suir-akwagiid esusmalad, geb e-mor ega gannar yosmalad. Geb neggi Jesús-onosmalad, adi, nakrusgi bioknamalagar.


\par }{\SH Jesús nakrusgi bioklesad
\par }
{\R (Mateo 27:32-44; Lucas 23:26-43; Juan 19:17-27)

\par }{\PP \VS{21}Suar-ibgan igarba Jesús-semaigu, dule-wargwen Cireneʼgined Simónʼye-nugad sapurba-gudidaniki dakarmalad. A-dulede, Alejandro-e-babad, degi, Rufo-e-babad. Suar-ibgan a-dule nakrus-seega imaksamalad.

\VS{22}Deyobi suar-ibgan Gólgotaʼye-neg-nugadse Jesús-sesmalad. Gólgota sogleged, Dule-Nonogar-Negye.

\VS{23}Agi Jesúsʼga vino ina-gagbid-oburaled uksamalad, adi, Jesús mer dogdar nunmaked-itogegar. Ar Jesúsʼdi gobsasulid.

\VS{24}Geb suar-ibgan nakrusgi Jesús-bioksamalad. Jesús-mor siir-siir imaksamalad. Geb dodoar wilubdaknai-guarmalad, Jesús-mor-igid na emargadga guodibeye. 

\par }{\PP \VS{25}Wakdar-wachi-ilabakebaki, nakrusgi Jesús-bioksamalad.

\VS{26}E-nakrus-birgi narmaksamalad, ibiga Jesús burgwenai. Narmakaled weyob sognaid:


\par }{\PC {\SC{We-Jesús}}

\par }{\PC {\SC{Judíoʼmar-E-Reyd}}

\par }{\PP \VS{27}Jesúsʼba dulemar-atursamalad-warbo nakrusgi bioksamarmogad. Wargwen Jesús-argan-nuedsik ogwichismalad, baiddi Jesús-argan-sapiledsik.

\VS{28}Deyobi Bab-Dummad-Gardagi-sognaiyob ibmar gusad. A-gardagi weyob sognaid:

\par }{\Q “Dulemar-isgumaladyob imaklesmogad.”

\par }{\QR Isaías 53:12


\par }{\PP \VS{29}Dulemar-Jesús-dikarba-nasdamalad nono-ege-ege imakdamalad, geb egi dodoar ega sogdedamalad:

\par }{\PP —Be-dule, be sunna Babse-goled-neg-earye sogsad, degi, ibapaagi be gannar sobsabalirye sogsad,

\VS{30}be nakrusgi-naid aidedage, na be-dukin bendake.


\par }{\PP \VS{31}Deyopira dule-irwa-Bab-Dummadse-gormalad-e-dummagan, degi, Garda-Narmaked-Dulemar Jesúsʼgi dododmarmogad, sogdedamalad:

\par }{\PP —Dule-baigandi nabir bendaksad, na edi dukin geg bendaked.

\VS{32}Ede na sogsagusad, ani an Bab-Dummad-dule-wargwen-barmidagoye-sogsad-duleye, Israel-dulemar-E-Reyye. Ar nabirile, nakrusgi-naidgi emisgwa aidedage, adi, anmar dakega, degi, anmar egi benguosulid.

\par }{\PP Jesúsʼba-nakrusgi-bioklegar-naimarmogad egi dodonanai gusmarmogad.


\par }{\SH Jesús-burgwisad
\par }
{\R (Mateo 27:45-56; Lucas 23:44-49; Juan 19:28-37; Hebreos 9:1-28)

\par }{\PP \VS{33}Dad-yorukugusgu, bela-napneggi negsichid nagunonikid, wachi-irbaase nai gusad.

\VS{34}Wachi-irbaa-gusgu, Jesús binnasur-gote, sogded:

\par }{\Q —¡Eloi, Eloi! ¿Lama sabactani?

\par }{\QB A-sogleged: ‘¡An-Bab-Dummadye, an-Bab-Dummadye! ¿Ibiga be an-obacha?’

\par }{\QR Salmo 22:1


\par }{\PP \VS{35}Gwenna-gwenna-walik-bukmalad, Jesús deyob soge itosmargu, sogdemalad:

\par }{\PP —Be itomala, Elíasʼse gornaid.


\par }{\PP \VS{36}Dule-wargwen abarmakded, ibmar-buta-butad vino-gagbidgi-owardikusgu, suar-dukugi edichad, geb Jesús-gobega Jesús-walikaa imaksad. Geb sogded:

\par }{\PP —Anmar dakmalo, bule Elías odenonikodibe. Degisoggu, mer ese achamalo.


\par }{\PP \VS{37}Geb agi, Jesús napi-binnasur-gote, burgwided.


\par }{\PP \VS{38}Geb a-wachigi, Jerusalénʼgi, Bab-Dummadse-goled-neg-siidgi, Neg-Islidikid-irwa-mor-naid niba achirmakded, urbalidse.

\VS{39}Roma-suar-ibed-sordamar-dulatar-sediid (100), Jesús-asabin-gwichid, Jesús-binnasur-gote-itosgu, degi, igi-burgwis-daksagua, sogded:

\par }{\PP —Napiragwa, we-dule, nue-Bab-Dummad-Machi-sunnadid.


\par }{\PP \VS{40}Omegan gwenna-gwenna bannaba dakbuk gusmalad. Amar-abargine María-Magdalena, Salomé, degi, María Jacobo-bipigwad-e-nan, degi, José-e-nanbalid, dakbukwa gusmarmogad.

\VS{41}We-omegan, Jesús-Galileaʼgi-gudidagu, gusgu Jesúsʼba gudidamarmogad, degi, ega ibmar-imakdii gusmalad. Deginbali, omegan-baigan-bukidar Jesúsʼba-Jerusalénʼse-nonigusmaladi, dakbukwa gusmarmogad.


\par }{\SH Jesús-diglesad
\par }
{\R (Mateo 27:57-61; Lucas 23:50-56; Juan 19:38-42)

\par }{\PP \VS{42}Deun a-ibagi ibmar-guagwar-sied-ibad, a-sogleged, bato obunnoged-iba nagusokarye. Degisoggu, neg-sedodgu,

\VS{43}dule-wargwen Arimatea-neggweburgined-Joséʼye-nugad, Jesús-e-mui-egisega Pilatoʼse dobsuli nonigusad. A-dulede, Judío-igar-nabiromalad-abargi dule-nue-nug-nikadid. Deginbali, José, Bab-Dummad-e-negdakmaid nue edarbedibalid.

\VS{44}Pilato, bato-Jesús-burgwisad geg-itogedba, Roma-dule-sorda-dulatar-sediidse (100) gochasunnad. Ese egichided, Jesús bato burgwis-sogeye.

\VS{45}Roma-dule-sorda-dulatar-sediid, Pilatoʼga bela ibmar sogsagu, Pilato Joséʼga Jesús-mui uksasunnad.

\VS{46}Geb degine, José Jesús-mui-nakrusgi-naid odesad. Atued-baksadgi nue-obipirmaksad, geb akwa-gwisar-neg-uanga-siid-yaba Jesús-mesisad. Geb sorbali, neg-uan-yawagak-doged-idu akwa-dummad sisad.

\VS{47}María-Magdalena, degi, José-e-nan-María, bia Jesús-megisad daksamalad.




\par }\Chap{16}{\SH Jesús-gannar-durgusad
\par }
{\R (Mateo 28:1-10; Lucas 24:1-12; Juan 20:1-9)

\par }{\PP \VerseOne{1}Obunnoged-iba-nasgu, María-Magdalena, Santiago-e-nan-María, degi, Salomé, gwallu-wawa-nuegan baksamalad, adi, Jesús-muigi eonamalagar.

\VS{2}A-omegan gebe-itoged-iba-nagudedgi, wakudaryalaba, gebe dad-nakwialidgi, neg-uanse nadmalad.

\VS{3}Igarba na muchub-muchub sunmaknadapmalad: “¿Doa wede anmarga akwa-dummad-neg-uan-yawagakgi-siid oniroe?”

\VS{4}Ar akwade, bela-bela dungued.

\par }{\PP Ar neg-uan-mosmargu, dakarmalad, akwa-dummad-neg-uan-yawagakgi-siidi bato onirar sii.

\VS{5}Omegan neg-uan-yaba-dogdemargu, dakarmalad, Jesús-mai-gusad-argan-nuedsik sapin-gwensak mola-sibu-suid-yoi sii. Deyob dakarmargu, omegan gwakidmalad.


\par }{\PP \VS{6}Sapingwa omeganga sogded:

\par }{\PP —Mer be dobgumar. Ar bemar Jesús-Nazaretʼgined, nakrusgi-biokles-gusad amidanimalad. Wegi bar maisulid, bato gannar durgusad. Bia e-mui-mesisgusmalad-e-gannar be dakmala.

\VS{7}Ar bemar e-sapinganga, degi, Pedroʼga sognamar: ‘Jesús bemar-idu Galileaʼse nadye.’ Igi bemarga sogsagusa, agi bemar dakoed.


\par }{\PP \VS{8}Omegan dobedba wawanmakgwichi neg-uangi wakitemalad. Ar nue-dobe-itomarsoggu, dulemarga gwen ibmar sogsasurmalad.


\par }{\SH Jesús, María-Magdalenaʼse magarosad
\par }
{\R (Juan 20:10-18)

\par }{\PP \VS{9}[Jesús gebe-itoged-iba-naguded-wakudaryalaba-durgusgua, gebesaila María-Magdalenaʼse na sanar magarosad. A-omegi, Jesús nia-walagugle (7) onosgusad.

\VS{10}A-ome nadgua, geb dulemar-Jesúsʼba-gudigusmalad owisosad. Amardi bukib-binsabukwad, degi, bobukmarbalid.

\VS{11}Ar amar, Jesús dula-gudiiye itoarmargu, degi, María-Magdalena daksaye itoarmarbargu, bengusmalad.


\par }{\SH Jesús, e-sapingan-warbogwadse magarosad
\par }
{\R (Lucas 24:13-35)

\par }{\PP \VS{12}A-sorba, Jesús na e-sapingan-warbo-sapurba-nadapidse dule-baidyob magarosad.

\VS{13}Amar-warbogwad, gannar Jerusalén-neggweburse nonimalad, geb sapingan-baigan owisosmalad. Ar sapingan-warbogwad-ibmar-sognonikid, sapingan-baigandi bengusmarbalid.


\par }{\SH Jesús, e-sapingan-bur-dummaganga igar-uksad
\par }
{\R (Mateo 28:16-20; Lucas 24:36-49; Juan 20:19-23)

\par }{\PP \VS{14}Geb napidgine, Jesús na e-sapingan-ambe-gakagwensakad-mas-gunbukwadse (11) na sanar magarosad. Jesús, e-sapingan amba egi benmarsoggu, degi, dulemar-gannar-e-durgusad-daksamalad-ega-sogsad benmarbarsoggu, na e-sapinganga binnasur ibmar sogsagussunnad.


\par }{\PP \VS{15}Jesús e-sapinganga sogded: “Bela dulemar-we-napneggi-bukmaladse be namar, bela amarga Bab-Dummad-Gayaburba-Nuedgi be sunmaknamar.


\par }{\PP \VS{16}”Ar dule-angi-bensulid, degi, Bab-Dummad-diigi-ogleged-igar-imaked, abonolegoed.

\par }{\PP ”Ar dule-angi-benguerdi, na e-san-burba degi-odurdakle-sii sadeguoed.


\par }{\PP \VS{17}”Dulemar-angi-bensurmalad, we-ibmar-wilubgan-dakledisurmalad imakoed:

\par }{\QB An-nuggi niamar-onioed,

\par }{\QB degi, gaya-gwapidba sunmak gumaloed.


\par }{\QB \VS{18}E-argangi naibe-bulegan gamaloed.

\par }{\QB Ina-nusu-gobsamalale, gwen-akar gumalosulid.

\par }{\QB Dulemar-gegumalad-birgi e-argan-mesmaloed, geb a-dulemar nugumaloed.”


\par }{\SH Jesús nibnegse nakwided
\par }
{\R (Lucas 24:50-53; Gusmalad 1:6-11)

\par }{\PP \VS{19}Bab-Jesús e-sapinganga ibmar-sogsad-sorba, Bab-Dummad, Jesús nibnegse sesad. Geb Bab-Dummad-argan-nuedsik sigidapid.

\VS{20}Jesús-sapingan nadmargu, bela neggwebur-iliba Bab-Dummad-Gayaburba-Nuedgi sunmakdemalad. Bab-Jesús nue amar-bendaksad, degi, ibmar-wilubgan-dakledisurmalad-imakdemaladba Bab-Jesús oyosad, e-sapingan e-Gayaburba-napiragwadgi sunmakdimarye.] Be itomargua.

\par }