\NormalFont\ShortTitle{1 Pedro}

{\MT PEDRO-GARDA-GEBED

\par }{\MTB 1 PEDRO

\par }{\IMTB GEBE-SOGLENAID

\par }{\IMT Garda-nug

\par }{\IP Pedro, Jesús-e-sapingan-bur-dummagan-warambe-gakabogwad-wargwenad gued. We-dule, gebegi Simónʼye nugad. Jesús ega nug-baid uksabalid, Pedroʼye onugsasad. (Juan 1:42) Pedro, Judíoʼmar-abargi bur arbasad. Judío-dummagan Jesús-nakrusgi-oburgwega igar-itonanaigua, Pedro ilapaa Jesús-osulos gusad. Geb a-sorbali, Pedro mag neg-itosnadgua, Pedro, Jesúsʼba-nanaimalad gannar amis gusad. Pedro gwenadgan-abargi emar-idugega dule-dummadga gunonigusad. Binsamalad, we-garda birga 63ʼgi narmakles-insaye.

\par }{\IS Pedro-Garda-Gebegi weyob sunmaklenaid

\par }{\IP Bab-Burba-Isligwaledbali, Pedro gwenadgan-yar-baid-baidgi-bukmaladse we-garda narmaksad. Adi, gwenadgan-Jesúsʼba-nanaimalad-ogannogegar. Gwenadgan-Jesúsʼba-naidbali nue-naibi-itodimaladga Pedro sognaid, we-naibi-itogedi unnila ichee naguoye. Ar a-sorbali, Bab-Dummad bur-nued bemargi binsaoye.

\par }{\IP We-gardagine, weyob ilemakar sunmaklenaid:

\par }{\IO 1. Gebe-sikwas-soglenaid (1:1-12).

\par }{\IO 2. Cristoʼgi burba-binid-nikgued (1:13–2:10).

\par }{\IO 3. Jesúsʼba-nanaimalad ibmar imakergebed (2:11–4:6).

\par }{\IO 4. Neg-bergudanikid-idu, Bab-Jesúsʼba-nanaimalad igi-damalargebe (4:7-19).

\par }{\IO 5. Unalemalad (5:1-11).

\par }{\IO 6. Napi-soglenaid (5:12-14).

\par }{\IP Be itogua.



\par }{\MS 1. GEBE-SIKWAS-SOGLENAID

\par }\ChapOne{1}{\MR (1:1-12)

\par }{\PP \VerseOne{1}Ani Pedro, Jesucristo-e-sapin-dummadga-nugsalesmogadid. We-garda, an bemar-na-e-yargi-gudisurmaladse an narmaknaid: Ponto-yargi-bukmaladse, Galacia-yargi-bukmaladse, Capadocia-yargi-bukmaladse, Asia-yargi-bukmaladse, degine, Bitinia-yargi bukmaladse an narmaknaid.

\VS{2}Bab-Dummad anmar-Babga-gumaid, bato e-igar-maidba, e-ibmar-wisidba be e-dulamarga-guega sulesmalad. Bemar Bab-Burba-Isligwaledgi Bab-Dummadgadgarbi-gumalaga be sulesmalad, adi, uaya-nikaa damalaga, degi, Jesucristo-abegi nugumalagar.

\par }{\PP Bab-Dummad bemargi bela-bela nued binsasun, degine, bela-bela ulubgi-bogidik-itogega be-imakbarsun.


\par }{\SH Jesús-dula-gudiid-ular, anmar dulagudigued edarbedimarmogad
\par }
{\PP \VS{3}Bab-Dummad-nug odummolesun. We-Bab-Dummad anmar-Dummad-Jesucristo-e-babad. Bab-Dummad nue-wile anmar-dakedba Jesucristo-burgwar-mai-durgusadgi gannar-gwalulegega anmar-imaksad. Adi, agi anmar Jesús-dula-maidgi dulagudigued-edarbedii guegar.

\VS{4}Adi, bemarga ibmar-nibneggi-abingaoed uklegegar. We-ibmar-anmarga-uklegoye-sogsad geg bergued, geg isgued, degine, geg gaganyob dingubalid.

\VS{5}Bemar-Jesucristoʼgi-bensulidba, Bab-Dummad na e-ganguedgi bemar-akwedisunnad. Adi, bemar-abonolesad bemarga-guagwar-sabolesadi, ibagan-berguoedgi-ogwinmaklegoed bemarga oyolegegar.


\par }{\PP \VS{6}Ar a-ular, emigindi be wergudimarsunnad. Degi-inigwele, amba be wegi sikwas wilubdaklenanaimalad.

\VS{7}Ar Jesucristoʼgi-be-bensulidi, oloyob gued: Ar orde wilubdaklegegala, soogi dulegergebed. Deyobi, be-nue-Jesucristoʼgi-bensulid wilubdaklemogargebed. Ar be-we-Jesucristoʼgi-bensulid wilubdaklegedgi-obichale, or-sunna-berguedba bur gandik gued. A-ular, Jesucristo-danikoed-ibagangi bega soglegoed nued be imaksaye, be-nug odummolegoed, degi, begi nueganbi sunmaklegoed.


\par }{\PP \VS{8}Ar we-Jesucristo-e-wagar be daksurmar-inigwele, amba be sabmalad, amba bemar egi bensurmalad. A-ular, bemar nue Jesucristoʼgi wergudimalad. We-werguedi geg gayagi sogleged, bela-bela nue-yeer itolegedid.

\VS{9}Ar ade, bemar Jesucristoʼgi-bensulidba, bemar abonolenonimalad.


\par }{\PP \VS{10}We-abonoleged-igar Bab-Dummad-gayaburba-barsogmalad iduakwaa deun sogsagusmalad, Bab-Dummad na e-itolegedba bemar-abonogoye. A-dulemar we-abonoleged-igar nue-ise-egisagwar baramididii gusmalad.

\VS{11}Jesucristo-daged-iduale, Bab-Dummad-gayaburba-barsogmaladga Cristo-Burba-Isligwaled-egi-naid, ega iduar sognai-gusad, wede igi Cristo naibi-itogoe, degine, a-sorbali, igi Cristo-nug odummolebaloe. Degidbali, wemar baramidii gusmalad, wede doa-dule, degine, sana wede deyob gubaloe.


\par }{\PP \VS{12}Bab-Dummad, e-gayaburba-barsogmaladga oyosad, we-igar bemargadsurye, dulemar-bemar-sorba-danimaloedgadye. Amar unnila we-ibmar-ega-oyosad akwedidii gusmalad. Emigindi, bemarga Bab-Burba-Isligwaled-nibneggi-danikidba Bab-Gayaburba-Nued sogledisunnad. Ar we-ibmar baliwiturmar aisaar nue-dakbi gudidimarmoganad.


\par }{\MS 2. CRISTOʼGI BURBA-BINID-NIKGUED

\par }{\MR (1:13–2:10)

\par }{\SH Bab-Jesús-Igargi swilidik-nanaed-igar
\par }
{\PP \VS{13}Degisoggu, ibmar-mag-itogega guakwaa be gudii imakmar, nue-itoakwaa be nanamar, degine, Bab-Dummad-ibmar-bega-ukoed, abi unnila bensuli edarbedii be imakmarsun. A-ibmarmar, Jesucristo-gannar-danikoed-ibagi, Bab-Dummad nued-bemargi-binsamaidba bemarga ukoed.


\par }{\PP \VS{14}Bemar Bab-Dummad-mimmigan uaya-nikaa-damaladsoggu, mer epenne igar-napiragwad-wissuli-gudigusmaladyob gannar be damalo. Deun, bemar na ibmar-abegedba, na be-itolegedba gudii gusmalad.

\VS{15}Melle deyob be bar damalo. Emigindi, Bab-Dummad-bese-gochadi, dule-gwage-isligwaledsoggu, ayob bemar-daedgine na be gwage-swilidik nanamarsun.

\VS{16}Ar Bab-Dummad na E-Gardagi sognaid:

\par }{\Q “Gwage-swilidik be gumar,

\par }{\QB ar igi an gwage-isligwale, deyob be gumar.”

\par }{\QR Levítico 11:44-45


\par }{\PP \VS{17}Bab-Dummad dulemar ber emarbi dakmaid, degine, dulemar-na-ibmar-imaksamaladba ega igar-nabogoed. A-Bab-Dummadse, Babye, ese be golele, we-napneggi-be-gudiidgi, a-Bab-Dummad-dobekwaa be nanamarsundo.


\par }{\PP \VS{18}Be nue wismalad, be-dadgan-be-odurdaksamalad-igargi be gales gudimalanad. A-igargi, Bab-Dummad bemar-onosad. Be-onolesadi, ologi-baklegar be onolessulid, manigi-baklegar be onolessulid. Ar we-ibmardi sunna bergumalad.

\VS{19}Be-onolesadi, Bab-Dummad Cristo-abe-sunsoged-nakrusgi-aryosadgi bemar-onosad. We-Cristo, sibad-wawaad-gutu-gwen-nikasulidyob, degine, swilidik-gwen-boni-nikasulidyob, anmar-anar Bab-Dummadga uklesad.


\par }{\PP \VS{20}Bab-Dummad, amba yoo we-napneg-nagued-idu bato Cristo-sunonikid, bemarga-uklegegar. Bemar-sabed-ulale, emigine, geb bemarga oyolenonisunnad.

\VS{21}A-ular, bemar Cristoʼba Bab-Dummadgi-bensuli gunonikid. We-Bab-Dummad Cristo-burgwisad gannar odulosad, degi, Cristo-nug odungunonikid. Adi, bemar Bab-Dummadgi-dulagudigued edarbedii gumalaga, degine, egi bensuli gumalagar.


\par }{\PP \VS{22}Emide, bemar Bab-Burba-Isligwaledgi, igar-napiragwadba nanaed-ular, Bab-Dummad bemar-san-burba uruknonikid. Adi, be gwenadgan nue-napiragwadgi sabgumalagar. Degisoggu, gwage-swilidikidgi na be muchub-muchub ise-nue-sabguar nanamarsun.

\VS{23}Ar bemar gannar gwalulenonimalad. Be-gwalulesmaladi, we-ibmar-sunna-berguedgi be gwalulessurmalad. Geg ibmar-berguedgi be gwalulesmalad. We-ibmar-geg-bergued Bab-Dummad-gayaburba-degisadegu-dula-gudiidid. Agi be gwalulesmalad.

\VS{24}Ar ade, Bab-Dummad-Gardagi sognaid:

\par }{\Q “Dulemar gaganyobi gued.

\par }{\QB E-yeerdaklegedi, nainugi-dutu-achunneyobi gued.

\par }{\Q Gaganmala baisur-dinguddaed,

\par }{\QB dutumala, baisur-batiddaed.


\par }{\Q \VS{25}Ar Bab-Dummad-Gayaburbadi

\par }{\QB degisadegu maiguad, berguosulid.”

\par }{\QR Isaías 40:6-8

\par }{\PP Ar we-Bab-Gayaburba-Nued bemarga emide soglenonisunnad.




\par }\Chap{2}{\PP \VerseOne{1}Degisoggu, a-ular, be bela ibmar-isgana-imaked mimarsun, bela emar-yardaked, wagar-darbodaed, aimargi-nobgued, degi, bela gakansaar-aimargi-sunmaked, be obelomarsun.

\VS{2}Mimmigan-emisgwa-aidenonikidyob bemar nunis-burbaled-nuedbina be sogmar. We-nunis Bab-Dummad-Gayaburba gued. Adi, agi be gatik nasgumai be-abonolesmaladgi gumalagar.

\VS{3}Ar bemar bato Bab-Dummad-dulemar-sabed begi na be itosmalad.


\par }{\SH Jesucristo, akwa-nued-neg-ganikidyobidid
\par }
{\PP \VS{4}Degisoggu, Jesucristo-akwa-dulayobidse be dagmar. Dulemardi isdar a-akwa daksamalad. Bab-Dummaddi na susagusad, degine, we-akwa, akwa-garged-sunnadid, akwa-nuedid.

\VS{5}Amba deyob be akwa-duladyob gumarmogad. A-akwa-duladgi Babse-goled-neg-burbaled-soblegedga be gumalad. Deyobi, be dule-irwa-Bab-Dummadse-gormalad-swilidikidga be gumalad, adi, Bab-Dummadga Babga-ibmar-ukleged-burbaled-nuegan be Cristo-nuggi ukmalagar.

\VS{6}A-ulale, Bab-Dummad-Gardagi, Cristo-akwa-nuedye-sognaidgi sognaibalid:

\par }{\Q “¡Be dakmala! Ani an Sión-yalagi akwa-bur-nued-sulealed, negsailaga mesisad.

\par }{\QB Ar dule agi bensulile, suli-suli itogosulid.”

\par }{\QR Isaías 28:16


\par }{\PP \VS{7}Ar a-akwa-Jesucristoʼgi be bensurmarsoggu, bemargardi, we-Cristo, ibmar-sunsogedid. Ar dulemar-egi-benmaladgardi, Bab-Dummad-Gardagi Cristoʼgi-sognaidba gunonikid:

\par }{\Q “Akwa dule-neg-sobmaladse-oballesadi,

\par }{\QB neg-sobleged-e-akwasailaga gunonikid.”

\par }{\QR Salmo 118:22


\par }{\PP \VS{8}Degine, Bab-Dummad-Gardagi sognaibalid:

\par }{\Q “A-akwa, dule-egi-goo-warmakedga gunonikid,

\par }{\QB A-akwa-dummad, dule-omukuedga gued.”

\par }{\QR Isaías 8:14-15

\par }{\PP Ar ade, uaya surmarsoggu, Bab-Dummad-Gayaburbagi yoledimarsunnad, ar ade, bato iduar deyob amarga igar-megisad.


\par }{\SH Bab-Dummad-e-dulamar
\par }
{\QB \VS{9}Ar bemardi, dula-sulegaled gumalad.

\par }{\QB Bemar Bab-Dummad-e-negdakmaidgi, dule-irwa-Bab-Dummadse-gormaladga gumalad.

\par }{\QB Bemar dulamar-swilidikid gumalad.

\par }{\QB Degine, bemar Bab-Dummad-e-dulamar gumalad.

\par }{\PP Bab-Dummad deyob be-susmalad, adi, Bab-Dummad-ibmar-nued-imakedgi be dulemar-baiganga sunmakmalagar, sogmalagar, igi bemar negsichidgi-gudigu, Bab-Dummad be-onosmala, e-neg-meegwad-nuedse be-searmala.


\par }{\PP \VS{10}Bemar iduardi, Bab-Dummadgadsurmalanad, emigindi, Bab-Dummadgadga be gunonimalad. Ar iduardi, Bab-Dummad wile be-daksasurmalanad, emigindi, Bab-Dummad wile bemar-daknonikisunnad.


\par }{\MS 3. JESÚSʼBA-NANAIMALAD IBMAR-IMAKERGEBED

\par }{\MR (2:11–4:6)

\par }{\SH Dummagan-urbalikwaa be nanamar
\par }
{\PP \VS{11}Gwenadgan-sabesarmalad, an bemargi wilemar, we-napneg bemar-negsursoggu, we-napneggi be sikwas gudimarsoggu, mer be-san-ibmar-isganabina-soged be imakmar. Ar we-ibmar-isgana anmar-burba-nued-ebo urwenaid.

\VS{12}Gwenadgan, bemar dule-Bab-Dummad-wissurmalad-abargi nued-nanadii be imakmar. Adi, gakansaar-dule-isganaye-begi-sunmakdimaladi be ibmar-nuegan-imakedbali, a-dulemar, Bab-Dummad-bela-dulemarga-igar-nabodanikid-ibagi, Bab-Dummad-nug odummomalagar.


\par }{\PP \VS{13}Bab-Dummad-abemaidba bemar bela dule-dummagan-nugsalesmalad-urbaligwa be nanamar. Rey, bur-dummadsoggu, a-urbaligwa be nanamar.

\VS{14}Dummagan-negdakmamaid-urbaligwa be nanamar. Ar wemar, rey-nuggi dule-ibmar-isgana-imakmalad-sabsur-odurdakega barmilearmalad, degi, dule-ibmar-nuegan-imakmalad-e-nug-ogannomalaga barmilearmalad.

\VS{15}Ar Bab-Dummad weyob abemaid: Be ibmar-nued-imakedba, dule-ibmar-wissurmalad, isdar-begi-sunmakmalad, begi geg ibmar-soge gumalagar.


\par }{\PP \VS{16}Ar bemar be-binsaedba be nanamar. Melle we-be-deyob-nanaedi, ibmar-isgana-imakega be ebumar. Bemar Bab-Dummad-mai-napiragwadsunnadsoggu, deyob na be san oyomar.

\VS{17}Bela dulemargi binsaed-nikaa be damar. Na be gwenadgan sabgumar, Bab-Dummad-dobekwaa be nanamar. Reygi binsaed-nikaa be damar.


\par }{\SH Maiga-gudimalad igi-e-dummagangi daoe
\par }
{\PP \VS{18}Bemar maiga-gudidimalad, be-dummadgi bela nue-binsaed-nikaa be nanamar. Dummagan-nuegan-daedginbi mer be deyob nanamalo. Amba dummagan-ichakwa-daedgi be binsaed-nikaa dabaloed.

\VS{19}Dulemar-Bab-Dummadba-daedba-sabsur-wiledimaladgi Bab-Dummad nued binsadaed. Ar we-dulemala ibmar-oakalossulidba wiledimalad.

\VS{20}Ar be-isgudiid-ular dulemar sabsur-be-odurdaker, ¿ar ibi-nued egi be amiosunna, ar bede isgudiid? Ar ibmar-nued-imaked-ular, dulemar sabsur-be-odurdakerdi, wedi Bab-Dummad yeer be-dakdo.

\VS{21}Ar Bab-Dummad a-ular anmarse gochad. Ar Cristo amba deyob anmar-anar wilesmogad, anmarga e-wilub na oyosad, adi, anmar eba daegar.


\par }{\PP \VS{22}Ar Bab-Dummad-Gardagi we-Cristoʼgi sognaid:

\par }{\Q “We-dule gwen isgussulid,

\par }{\QB degi, dulemarga gwen gakan-imaksasurbalid.”

\par }{\QR Isaías 53:9


\par }{\PP \VS{23}Cristoʼgi dulemar isdar sunmaknanaigusgua, edi gwen dulemargi isdar sunmaksasulid. Dulemar e-wionanai-gusgua, edi gwen dulemar-abin-sogsasulid, anse be oitolemogoye. Ar deyob wilenaigusgua, Cristo bela ega igar-nudakega, Bab-Dummad-igar-inniki-naboged-maidga e-igar na uksagusad.


\par }{\PP \VS{24}Ar e-sunnad nakrusgi-bioklenai-gusgua, anmar-isgued e-sangi sesagusad, adi, anmar isguedga burgwar gudiguega, igar-innikigwadginbi nanadii guegar. We-Cristo-bemar-anar-naibigusadgi be nugunonimarsunnad.

\VS{25}Ar bemar sibad-wawaad-yoggus-gudigusmaladyob gudigusanad. Emigindi, igi-sibad-wawaad e-dule-edarbedse gannar noniki, deyob be gannar Cristo-be-san-burba-akwemaidse nonimarsunnad.




\par }\Chap{3}{\SH Abirgunagwar-nanaed-igar
\par }
{\PP \VerseOne{1}Ar amba deyobmo, omegan, bemar be-sui-urbaligwa be nanamar. Deyobile, be-sui-Bab-Dummad-Gayaburba-abingabisulile, ega be sunmakedba, bur be-daedba Bab-Dummadba nagumaloed.

\VS{2}Be-sui nue-innikii-nanae be-dakdagoed, egi nue-binsaed-nikaa-nanae be-dakdagoed. Abali, Bab-Dummad-Gayaburba abingaoed.


\par }{\PP \VS{3}Omegan, bemar nue-yeerdakle-guegala,

\par }{\QB we asgi ise-nudakar imakedginsulid,

\par }{\QB sailagia ise-nudakar imakedginsulid,

\par }{\QB ormar-nasikedginsulid,

\par }{\QB degi, mormar-gargemalad-yoedginsulid.


\par }{\QC \VS{4}Be-yeerdakleged-napiragwad be-gwage-ulubgi siid.

\par }{\PP We-yeerdakleged-napiragwaddi geg bergued. We, yeer-itogedgi-ibmar-imakedid, urwedgi ibmar imaksulidid.

\par }{\PP We, degidaedi, Bab-Dummadga bur ibi-nuedid.


\par }{\PP \VS{5}Ar epenne weyobi omegan-ulubgi-nue-Bab-Dummadba-akanai-gusmaladi, gudigusmarmogad, gwen Bab-Dummad-bengussurmalad. Amar na e-sui-sogedba ibmar-imakdii gusmalad.

\VS{6}Sara be dakena, na e-sui-Abraham-sogedba ibmar-imakdii gusad. E-suise an-dummadye na gordii gusad. Emigindi, be ibmar-nuegan imakmalar, degine, dobsulidba be nanamalar, a-e-sisganga be gunonimaloed.


\par }{\PP \VS{7}Bemar, macherganmo, be-omegangi be nue-binsaed-nikaa-nanadii imakmarmo. Be-ome be nue akwemar, ar omegan anmarba bur nollogwad. Degi-inigwele, Bab-Dummad amba amarga anmar-sunnaa burba-geg-bergued ega uksamogad. Degisoggu, be-ome-e-nug-odummodii be nanamar. Adi, bemar Bab-Dummadse-gotele, Bab-Dummad be-itomalagar.


\par }{\SH Ibmar-nued-imaked-ular wileged
\par }
{\PP \VS{8}Deginbali, napi an bemarga sogsun:

\par }{\QB Bela na be emarbi binsabukwa gumar,

\par }{\QB wile na be dakmaladba, na be muchub-muchub-bendakbukwa gumar,

\par }{\QB gwenatigwar na be nue sabgumar,

\par }{\QB wile na be dakmar,

\par }{\QB aigwar na be nanamar.


\par }{\QB \VS{9}Dule ibmar-isgana begi imaksale, mer abin ibmar-isgana be imako.

\par }{\QB Dule be-ukabsasale, mer abin imako, bur ibmar-nued ega be uke.

\par }{\QC Ar bemar wisid, Bab-Dummad bese gochamaladi, be-susmaladi, bega ibmar-nuegan ukegalad.


\par }{\PP \VS{10}Ar ade, Bab-Dummad-Gardagi sognaid:

\par }{\Q “Na dule nued-gudii gubiele,

\par }{\QB iba-nuegangi weligwar nanadii gubiele,

\par }{\Q ibmar-isganagi-sunmakedgi na e-gwabin bargaergebed.

\par }{\QB E-gaya na gakangi sunmaksuli guergebed.


\par }{\Q \VS{11}We-dule ibmar-isganagi banguergebed,

\par }{\QB ibmar-nued imakergebed.

\par }{\Q Ulubgi-bogidik-itoged bur amiergebed,

\par }{\QB aba bur nanadii guergebed.


\par }{\Q \VS{12}Ar ade, Bab-Dummad dule-gwage-swilidikid-nue-akwedaed,

\par }{\QB wemar-ese-goled nue itodaed.

\par }{\Q Ar dule-ibmar-isgana-imakmaladgindina, egi yoleged.”

\par }{\QR Salmo 34:12-16


\par }{\PP \VS{13}Ar bemar ibmar-nueganbi imakdiile, ¿doa-dule bemar-oakalogosunna? Geg be-oakalomala.


\par }{\PP \VS{14}Ar be igar-innikii-maidba-nanaed-ular, dulemar be-wiodiile, begi nued binsalesdo.

\par }{\Q “Melle be we-dulemar-ibmar-dobedi dobgumalo,

\par }{\QB melle be gwayebalo.”

\par }{\QR Isaías 8:12


\par }{\PP \VS{15}Bur be-gwagegi be sogmar, we-Cristoʼbi an-Dummadye. Ar dulemar bela bese egichialir, ibiga be Cristoʼgi-bensulidba degisadegu-dulagudigued be edarbedimarye. Amar-abinsaega be guagwar-gudii imakmar.


\par }{\PP \VS{16}Be a-dulemar-abin-imakder, mer na san-odummogar be sunmako. Nue na san-bargaagwar be a-dulemar abinsaoed. Ulubgi-gwen-isgudisuli-itogedgi be abin-imako, adi, be Cristo-sorda-guedgi dulemar-begi-binsa-gakansaar-sunmakmalad obingegsaegar.


\par }{\PP \VS{17}Ar ibmar-nued-saed-ular be-wioarmalar, we bur nuedid, ibmar-isgana-saed-ular be wiomaladba. Ar Bab-Dummad deyob abegele, nueddo.

\VS{18}Ar Cristo unnila irgwennaa anmar-isgued-anar burgwisad. Cristo-dule-gwage-swilidikid, dulemar-isgana-anar burgwisad, adi, Bab-Dummadse dulemar-nidegar. Napiragwad. Cristo sanar burgwisad. Bab-Burba gannar-dulagudiguega Cristo-imaknonikid.


\par }{\PP \VS{19}Cristo burbale nadegusad, geb burbamar-galugi-gales-bukmaladga sunmakapid.

\VS{20}Ar wemar, epenne Noé-ibagangi, Noé-ur-dummad-sobnaigusgu, Bab-Dummad-igarba gwen nanassurmalad. Bab-Dummad we-dulemar a-urse-doged-edarbedii gusad. Deunni, unnila e-walabaabak (8), muu-mulusadba san-onos gusmalad.


\par }{\PP \VS{21}Igi Bab-diigi-ogleged emi anmar-abonomogadyobi, we-Noé-ibagangi-dii-mulusad anmarga abonoleged-e-wilubga gunaid. We-anmar-abonolegedi, Jesucristo-gannar-durgusadgi anmar isguedgi abonolesimalad. (Ar diigi-ogleged anmar-sangi ibmar-isgana-naid elisulid. Unnila Bab-Dummadsik-nued-binsaega anmar-imaknonidaed).

\VS{22}Ar emigi Cristo nibnegse-nadedgi, Bab-Dummad-argan-nuedsik sigidapid. Cristo bela wemargi obinnonikid: Baliwiturmargi, sailagan-burbarmaladgi, burbar-gangued-nikamaladgi obinnonikid. Degisoggu, bela wemar Cristo-sogedba-nanae gunonimarsunnad.




\par }\Chap{4}{\SH Cristo-e-daedba nanaed
\par }
{\PP \VerseOne{1}Ar Cristo igi anmar-ular we-napneggi dulagudigu naibigusa, anmar deyob naibiguedsik guagwar gudigumogargebed. Ar dule deyob dula-gudiidgi naibiguele, isgued-igargi bar nanasulid.

\VS{2}Adi, na e-burgwedse, we-napneggi mer dulemar-galagwensuli-nanaedba bar gudii guegar. Unnila Bab-Dummad-sogedba nanadii guegar.


\par }{\PP \VS{3}Ar bemarde, epenne dulemar-Bab-Dummad-wissurmalad-ibmar-imaked be imakdii gusmalad. Ar bemar we-ibmar-isgana-imakdii gusmalad:

\par }{\QB Be-abgangi-galagwensuli-bingesur-nisaed,

\par }{\QB ibmar-isgana-imakedbina-soged,

\par }{\QB mumguedginbi-nanaed,

\par }{\QB agumakar-iba-onoged,

\par }{\QB bular galagwensuli yeer-itodiid,

\par }{\QB degi, ibmar-bab-dummadga-imakleged-e-nug-odummoged.


\par }{\PP \VS{4}Ar emigindi, bemar bar we-dulemarba bar akasursoggu, degi, e-ibmar-isgana-imakedba bar imakbarsursoggu, we-dulemar-Bab-Dummad-wissurmalad geger be-dakmalad. Bemargi binnasur urwedidimarsundo.


\par }{\PP \VS{5}Ar we-dulemar Bab-Dummadga bela na e-ibmar-imaksad sogedsemaloed. We-Bab-Dummad, dulemar-dula-gudimaladga-igar-itoged, degi, dulemar-burgwismaladga-igar-itoged, guakwaa maid.

\VS{6}Ar a-ular, Bab-Dummad-Gayaburba-Nued dulemar-burgwismaladga sogleapmogad. Ar amar-e-san sabsur-odurdaklesmarmo-inigwer, e-burbadi Bab-Dummadba dulagudii gumalagar.


\par }{\MS 4. NEG-BERGUDANIKID-IDU, BAB-JESÚSʼBA-NANAIMALAD IGI-DAMALARGEBE

\par }{\MR (4:7-19)

\par }{\PP \VS{7}We-napneg-bergued-ibagandi owarmaksad. Degisoggu, nue-binsaed-nikaa be gudii gusun, degine, nue be ataksun, Bab-Dummadse gatik be gorsun.

\VS{8}A-ukine, bela bur bule na be muchub-muchub sabgumar. Ar sabguedi, isgumalad-bukidar elied, na muchub-muchub igbarsaye-sogega emar-imaked.


\par }{\PP \VS{9}Na be muchub-muchub gwenadgan weligwar-itogedgi be akwemar.

\VS{10}Bemar-war-wargwen gurgin-burbaled-bemarga-uklesadba na be muchub-muchub bendakmarsun. Bemar Bab-Dummadga ibmar nue-akwemaladsoggu, Bab-Dummad-nabir-bemargi-binsaedba gurgin-burbaled-bemarga-uksad nue be ebumarsun.


\par }{\PP \VS{11}Ar gwenad-wargwen sunmakele, Bab-Dummad-gayaburba-maid-sogedba sunmakoed. Ar gwenad-wargwen dule-bendakele, Bab-Dummad-ega-gangued-ukedba bendakoed, adi, bela e-ibmar-imakedgi Jesucristoʼba Bab-Dummad-nug dunguegar. Ar Bab-Dummad dummarbaa maid, degi, e-gangued-yeerdaklegedba bela degisadegu-negdakmaid egadid. Ar deyobdo.


\par }{\SH Bab-Jesúsʼba-naid-ular, naibi-itoged
\par }
{\PP \VS{12}Gwenadgan-sabesailamalad, boni-dummaganba beedse be wilub-daklenonidibe, mer be geger itomalo. Ar deyob be gumalargebed.

\VS{13}Deyob be wilearmalar, bemar weligwar itogewilubbid. Ar Cristo-wilesadgi bemar wilenaimogad, adi, Cristo bela-bela-na-yeerdaklegedgi wese gannar magarononikir, eba bemar bela-bela weligwar-itogwichi gumogagar.

\VS{14}Ar Cristo-nukad begi-uluarmalar, bemargi nued-binsalesye be itogewilubmalad. Ar Bab-Dummad-Burba-Isligwaled-gandikid bemargi maid. Ar dulemar-bemargi-urwedimaladdi, Bab-Jesúsʼgi isdar sunmakdimalad. Ar bemardi, Bab-Jesús-nug odummodimalad.


\par }{\PP \VS{15}Degisoggu, we-ibmar-imakedgi melle be wilemar:

\par }{\QB Dule-gindakedgi,

\par }{\QB ibmar-atursaedgi,

\par }{\QB ibmar-isgana-saedgi,

\par }{\QB yogsaar-gotebindaedgi.

\par }{\QC Bemar-wargwensaale we-ibmar-imakedgi, be wilege-wilubsurmalad.

\par }{\QC Be wilemalale, Cristoʼba-naidgi bur be wilemalawilubbid.


\par }{\PP \VS{16}Ar be Cristoʼba-naid-ular be wilemalardi, mer be bingegumalodo, bur Bab-Dummad-e-sordaga-guedba Bab-Dummad-nug be ogannomardo.


\par }{\PP \VS{17}Ar odurdakleged-ibagan Bab-Dummad-mimmigangar-inse nonikid. Emide anmar-inse weyob odurdaklenaid, degite, dulemar-Bab-Dummad-Gayaburba-Nuedba-dasurmaladdi, ¿igi gumalo be insasunna? Ar amardi nue-dummad odurdaklemaloed.

\VS{18}Ar Bab-Dummad-Gardagi soged:

\par }{\Q “Dule-gwage-swilidikid ugak wis abonoledaedde,

\par }{\QB dule-isganamar-bursunna, degi, gwagegi-galagwensuli-gudimalad-bursunna,

\par }{\Q ¿sunna abonolego be insae?

\par }{\QB Suli. Geg abonolemala.”

\par }{\QR Proverbios 11:31


\par }{\PP \VS{19}Degisoggu, bemar Bab-Dummad-sogedba-wiledimalad, we-Bab-Dummad-be-obinnisad, bela bega ibmar imakedsedasoggu, a-Bab-Dummadga na be san urmakdii gumarsun. Deginbali, bemar gatik ibmar-nueganbi imakdii nanamarsun.




\par }{\MS 5. UNALEMALAD

\par }\Chap{5}{\MR (5:1-11)

\par }{\SH Bab-sordagan-idumalad ogannolenaid
\par }
{\PP \VerseOne{1}Bemar-abargi Jesúsʼba-nanaimalad-e-idumalad-gudimaladse wilesakwaa an goled. Ani an amaryob Jesúsʼba-nanaimalad-e-idumogadid. An-sunnagwad an Cristo-wilesad daksamogad. Deginbali, yoo Cristo-e-nug-ogannolealir, an eba nug ogannolemogoed.


\par }{\PP \VS{2}Bemarga, an weyob sogdo:

\par }{\PP Bab-Dummad-e-dulamar-bemar-abargi-bukwad be nue akwemar. Igi dule-sibad-wawaad-akwed na e-sibad-wawaad-akwe, deyob be akwemar.

\par }{\PP Nue yeer-itogedgi dule bega ise-sogar-sogedginsuli Bab-Dummad-sogedba be gwenadgan akwemalo. Degine, mer manibina-sogedgi be gwenadgan akwemalo. Be weligwar-itogedgi gwenadgan akwemalo.


\par }{\PP \VS{3}Degine, be dummadsoggu, mer be dulemar-akwediid bega gandikidgi ibmar-imakega be imakmar. Bur amarga be-daed nued be oyogoed, adi, be-ibmar-imakedba damalagar.


\par }{\PP \VS{4}Ar deyob be nanamalale, Cristo sibad-wawaad-e-idued-bur-dummad gannar danikile, bemarga ologurgin-yeerdakleged-geg-bergued uknonikoed.


\par }{\SH Sapingan-ogannolenaid
\par }
{\PP \VS{5}Sapingana, bemarmoga, girmar-selegan-urbaligwa ibmar-imakdii be gumarmo. Degine, bela na be muchub-muchub urbaligwa be nanamar, degi, san-bipi na be imakmar. Ar ade:

\par }{\Q “Bab-Dummad, dule-na-san-dummarba-imakdimaladgi gwisgudaed.

\par }{\QB Ar dule-san-bipi-imakmaladdi, Bab-Dummad amar-bendakdaed.”

\par }{\QR Proverbios 3:34


\par }{\PP \VS{6}Degisoggu, Bab-Dummad-gangued-asabin na be san-bipii imakmar, adi, be-nug-dungued-ibagan-mosale, Bab-Dummad be-nug odummogegar.

\VS{7}Bemar-surbinsa-itodiidi, bela Bab-Dummadga be ukmar, ar Bab-Dummad bela bemar-nue-akwediid.


\par }{\PP \VS{8}Degisoggu, nue binsaed-nikaa be damar, nue atakmar. Ar nia-saila-be-isdarad, achumigur-nono-wawaad-uurmakdiiyob be-ebilis gudiid. Dule-amidiid, doa-gunnodibeye.

\VS{9}Be Bab-Jesúsʼgi-bensulidba gandik nia-saila-abin be gwisgu. Ar be wisid bela napneg-naidgi be-gwenadgan weyob wiledimarmogad.


\par }{\PP \VS{10}Ar Bab-Dummad-dulemargi-bela-bela-nabir-binsamaid bemarse Jesucristoʼgi gochad. Adi, na e-ibmar-nuegan-geg-bergued bemar eba nikumalagar. Bab-Dummad bemar-ichesaar-wilesad-sorba, na e-sunnad bemar-nudakoed, bemarga bela ibmar-imakoed, bemar-ogannogoed, degine, bogidik-megegala bemar-imakoed.

\VS{11}Degisoggu, Bab-Dummad-nug ogannolesun, degine, na e-ganguedba bela degisadegu-negdakmaid egadga gusun. Ar deyobdo.


\par }{\MS 6. NAPI-SOGLENAID

\par }{\MR (5:12-14)

\par }{\PP \VS{12}Gwenad-Silvano, Bab-Dummadba nue-naimogadid. Abali, an bemar-ogannogega an bemarga garda wis bipisaar narmaksiid. Degine, bemarga oyogegar, we-Bab-Dummadi bemar-abonogewilubsulinad, degite, bemar-abonosad. We-igar, napiragwadid. Degisoggu, a-igargi gatik nanamalo, mer galakumalo.


\par }{\PP \VS{13}Jesúsʼba-nanaimalad-Babiloniaʼgi-bukmalad, bemar-sunna-sulesmarmogad, degi, Marcos, Bab-Jesúsʼba-naidba an-machiga-gunonikidi, bemarga sogsimalad, bemar nued sogeye.

\VS{14}Na be muchub-muchub sabguedgi ise-nue-angaagwaledgi nued-sogeye na ga be sogmar.

\par }{\PP Bemar-Jesucristoʼgi-akananaid, bemar bela ulubgi bogidik-itosun. Deyobdo.

\par }